
VASARIO šEšIOLIKTOJI 


ETURIASDEšIMT METŲ PRABĖGO, KAI SENOJOJE LIETUVOS SOSTINEJE, 
VILNIAUS MIESTE, BUVO ATSTATYTA LAISVA, NEPRIKLAUSOMA IR SUVE- 
RENI LIETUVOS VALSTYBĖ. 

GARBING! IR šVIESŪS LIETUVOS VYRAI SU DAKTARU JONU BA- 
SANAVIčIUM PRIEšAKYJE PADĖJO SAVO PARAšUS PO ISTORINIU DOKU- 
MENTU, KURIS SUTRAUKĖ RUSŲ PRIMESTOS VERGIJOS GRANDIS IR LIE- 
TUVĄ ĮRIKIAVO Į LAISVŲ TAUTŲ šEIMĄ. 

NUO šIŲ DIDžIŲ NUOSPRENDžIŲ VALANDOS JAU PRASLINKO KE- 
TURIASDEšIMT METŲ. 

PRO LIETUVIO AKIS šIANDIEN PRABĖGA NUEITASIS TAUTOS IR 
VALSTYBĖS KELIAS: LAISVĖS KOVŲ METAI, SAVANORIAI, STOJĘ TEVYNĖS 
GINTŲ, NEPRIKLAUSOMYBĖS LAIKOTARPIO AUGIMAS IR KLESTĖJIMAS, 
žIAURIOS OKUPACIJOS IR KARžYGIšKAS PARTIZANŲ PASIPRIEšINIMAS 
BEI TAUTOS ATSPARUMAS. 

NEPALŪžO LIETUVIŲ TAUTOS TIKĖJIMAS SAVO šALIES LAISVU IR 
NEPRIKLAUSOMU RYTOJUMI. 


KUR šIANDIEN LIETUVIS BEBŪTŲ — AR žILOJOJE TEVŲ ZEMELė- 
JE, AR ŽIAURIUOSE IšTRĖMIMO SPEIGUOSE, AR LAISVOJO PASAULIO PRIE- 
GLOBSTYJE — JISAI SAVO šIRDYJE NEšIOJASI NEGESTAMĄ VILTIES žIBU- 
RJ: PATEKĖS LAISVĖS šVIESA LIETUVAI, O JOSIOS VAIKAI, SUSIRINKĘ PO 
MOTINOS TEVYNĖS SPARNU, DIDINGU BALSU GIEDOS LAISVĖS GIESMĘ: 

“LIETUVA, TĖVYNE MŪSŲ! TU ESI MŪSŲ MEILĖ, PASIDIDŽIAVIMAS 
IR DžIAUGSMAS. 

“LIETUVA — TU ESI MŪSŲ GARBĖ, PRIEGLOBSTIS IR RAMYEĖ. 


“TAVO VARDAN MES STOJAMĖS IR EINAM. 
“VEDA MUS TIKĖJIMAS TAVIMI — LAISVA IR SKAISčIA TAVO ATEI- 
TIES ZVAIGŽDE." 


VASARIO MEšNUO Nr. 2 (107) 

APŽVALGA LIETUVOS ŽEMĖS UKIO 
IKI XVI-TO AMŽIAUS PABAIGOS 


JIO-NEA“S-2MEASTE US FAS 
(Pabaiga) 


Šiek tiek apie dvaro, sakytumėm, administ- 
racinę konstrukciją. Beveik visuomet jis turi po 
vieną ar net keletą priedvarių arba “folverkų" 
(nuo vok. Vorwerk — “priešakiniai kurio gamy- 
binio junginio įrengimai“). Konst. Jablonskis 
(garsaus kalbininko sūnus) “Istorijos Archyve“ 
(1934) su geriausių istorijos šaltinių leidėjų tiks- 
lumu ir kruopštumu paskelbęs Lietuvos dvarų 
inventorius, vis dėlto atskirų inventorių antraš- 
tėse priedvarį “folverką" stato gretomis su dva- 
ru, nuo pastarojo teskirdamas jį dydžio atžvil- 
giu ir ji pavadindamas “dvareliu". Bet priedva- 
ris arba “folverkas" (dokumentuose “dvorec'', 
“dworzec", “folwerk") XVI-me amžiuje yra sa- 
varankiška sąvoka ir tam tyčia terminas dvaro 
padaliniui pažymėti. Štai ką skaitome 1557 m. 
valakų nuostatuose: “...norime turėti folverkus... 
prie kiekvienos mūsų pilies ir dvaro“ (folvarki 
chočėm meti... pri každych zamkoch i dvorech 
našych). Dalykas dar labiau išryškintas 1588 m. 
Lietuvos Statute (skyr. XI, posm. 1), kai kalba- 
ma apie užpuolimą bei grobimą. Girdi, “ne tik 
ant paties dvaro, bet ir ant kluono arba dvarelio, 
kur paprastai laikoma galvijai ir šiaip namų 
ūkio dalykai“. Čia nebuvo visų šiaip dvare ran- 
damų pastatų ir įprastinio tėvūno - užvaizdo 
(apie dvaro pastatus žiūr. mano str. dienraštyje 
“Į Laisvę", 1942 m., nr. 236). Tai buvo dvaro pa- 
calinys bei atauga. Vietiniai žmonės iki paskuti- 
nių laikų jį vadindavo arba “folverku" arba 
“dvarčium"', bet niekuomet ne dvareliu, kuris 
implikuoja savarankišką dvarą. tik mažesnio dy- 
džio. Nors pagal rusų ir lietuvių kalbų dėsnius 
“dvorec" yra “dvarelis, bet pačios sąvokos ir 
reikšmės dėliai čia reikia imti “priedvarį'' arba 
“folverką". Priedvario būdinguosius bruožus su- 
darė — galvijų ūkis su visa tai, kas jam reika- 
linga ir, antra, jo prižiūrėtoja, kuri visuomet va- 
dinama “rikūne" (rykunja). 

Grūdų kultūra, ypačiai valdovo dvaruose, 
klestėjo tik etnografinėje Lietuvoje (XVI amž. 
viduryje). Kitos, atseit, valstybės rusiškosios sri- 
tys šiuo atžvilgiu merdėio. Tokios buvo Volinė, 
Podolė, Kijevo žemė, Vitebsko, Smolensko ir ki- 
tos smulkesnės sritys. Šį reiškinį jau pastebėjo 
Liubavskis ir Pičeta. Čia valdoviniai dvarai tik 

patys pramisdavo, o Vilniaus iždui nieko nelikda- 
vo. Podolėje visiškai nebuvo valstybinių dvarų. 
Valdovų žemės ūkis tuose plotuose beveik visur 
ne tik ne kilo, bet smuko. Įvairiems viešiesiems 
reikalams priseidavo siųsti ten duonos iš lietu- 
viškųjų sričių. Pvz., 1535 m. valdovas įsako pa- 
siųsti į Kijevą: iš Gardino — 500 statinių rugių, 
iš Brastos — 100 statinių, iš Kamenco — 100 ir 
iš Slanimo — 200. 


Su javų auginimu yra natūraliai susijęs gy- 
vulių ūkis. Kaip iš iškasenų matyti, priešistori- 
niais laikais arkliai naudota tik jojimui. Pirmoji 
istorinė žinia yra iš IX-to šimtmečio. Nors ji tie- 
siogiai liečia senprūsius, bet netiesiogiai ir jų gi- 
mines lietuvius. Čia anglosaksų keliautojas Wulf- 
stanas rašo (viename iš vos keleto angliškų mū- 
sų istorijos šaltinių), kad prūsai turį greitų žir- 
gų ir laidotuvių proga ruošią kaip ir arklių lenk- 
tynes. Paskui keletą šimtmečių nieko negirdėti. 
Įdomus dokumentas yra popežiaus Inocento IV 
laiškas Ezelio vyskupui iš 1248. X.5, kuriuo 
draudžia iš Livonijos (vokiečių kryžiuočių valdo- 
mų Latvijos ir Estijos) gabenti nekrikščionims 
senprūsiams, be kitų reikmenų, ir arklius. Ka- 
dangi tas draudimas 1262 m. buvo išplėstas visam 
Pabaltijui nuo Dauguvos iki Vyslos, tad, atrodo, 
šioks toks arklių prekybinis importas galėjo eiti 
ir į Lietuvą. Jei kalbėti apskritai apie užsieninių 
arklių patekimą į mūsų kraštą, tai jis turėjo, ir 
tai nemažu mastu, būti ypačiai XIII — XIV am- 
žiais. Mat, karo būdu lietuviai susiduria su vo- 
kiečiais kardininkais Livonijoje ir jų broliais 
kryžiuočiais riteriais Prūsijoje, kurie abeji atėjo 
iš Vokietijos ir su ja palaikė nuolatinius glau- 
džius santykius. Į kryžiaus karus prieš lietuvius, 
kaip talkininkai, traukė taip pat didikai-riteriai 
iš visos Europos, išskyrus tik jos pačias pietines 
ir iš dalies šiaurines sritis. Nors istorijos šalti- 
niuose niekur neteko užtikti, kad, šių karų pro- 
ga, būtų kalbama apie arklius, kaip lietuvių gro- 
bi (matomai, tai neleido kryžiuočių kronikinin- 
kų etika nekrikščionių atžvilgiu), — vis dėlto, 
pagal realaus gyvenimo ir istorijos faktų logiką, 
jų turėjo būti. Juk lietuviai, kiek tik siekia isto- 
rinės žinios, arklius labai mėgo ir buvo su jais 


supratę. Mėgiamieji žirgai buvo laidojami drau- 
£e su šeimininku nuo priešistorinių laikų iki pat 
krikščionybės įvedimo. 

Kaip jau minėjome, arkliai iš kryžiuočių 
valdomų kraštų (Estijos, Latvijos ir Prūsijos) į 
Lietuvą patekdavo ir prekybos keliu. Juk drau- 
dimas visur ir vsiuomet suponuoja priešingus 
taktus. O popiežiaus įsakmūs draudimai, kaip 
sakyta, buvo 1248-tais ir 1262-rais metais. Prū- 
sijos kryžiuočiai nuo savęs buvo uždraudę eks- 
portuoti arklius į Lietuvą karo metu. Vadinasi, 
tokia prekyba taikos metu pačių tiesioginių kraš- 
to šeimininkų čia iš viso nebuvo užginta. 

Nemaža arklių i Lietuvą, kaip karo grobis 
ir dovanos, patekdavo XIII — XV amžiais iš va- 
karinės Rusijos sričių. Nuo XIV-to amžiaus pa- 
baigos prisidėjo ir Lenkija. 

Lietuvių kariuomenė buvo beveik perdėm 
raita. Tai atitiko anų laikų kariavimo būdą, ke- 
lius, gyvenamosios erdvės reljefą ir gal visuo- 
menės įpročius. Vis dėlto gana anksti arkliai 
pradėta kinkyti į vežimus. Praleidę dr. W. Gaer- 
tės spėjimą apie priešistorinius laikus, XIII-to 
amž. pradžioje randame jau neabejotinų žinių. 
1205 m. lietuvių karo vadas Svelgaitis žygio me- 
tu prie Rygos pasirodo “vežime sėdėdamas". Pa- 
našių žinių išliko ir apie latvius (1226). Anot 
Henriko Latvio kronikos, lietuviai karo grobį iš 
Gaujos apylinkių susideda “į vežimus“ (1207). 
Vadinasi, turime reikalo su gurguolės užuomaz- 
ga. Panašūs santykiai, pagal Dusburgo kroniką, 
buvo ir pas senprūsius. XV-me šimtmetyje gur- 
guoliniai vežimai, atrodo, pasidarė normaliniu 
bei: pastoviu reiškiniu. Sakysime, 1426 m. Vy- 
tautas į Pskovą, be kitų karo reikmenų, imasi ir 
vežimus. Ilgainiui vežimas vis dažniau pradeda- 
ma naudoti ir kaip susisiekimo priemonė (Yra 
pagrindo spėti, kad pirkliai Lietuvoje ją naudo- 
jo jau XIII-me šimtmetyje). Kęstučio sūnus Bū- 
tautas nuo tėvo pabėga į Karaliaučių “su 15 ve- 
žimų"“ (1365). XV-to šimtm. pradžioje Vytautas 
savo svečiui kryžiuočių maršalui Holtui pasiun- 
čia į Kauną “daug lietuviškų vežimų“. Vysku- 
pams reikėdavo parūpinti net “dvylika pastočių - 
vežimų". Tais laikais istorija jau kalba ir apie 
ūkininkų vežimus su prekėmis. XVI-to amž. vi- 
duryje arkliais arimas yra paprastas daiktas. 

Dėl to bus suprantamas arklininkystės ūkio 
reikalas. Jis paliudytas jau nuo XIV-to amžiaus. 
Valdovo žirgynus (eguiricia, stado kobylne) ran- 
dame Naujajame Kaune — 50 arklių (1367 m.), 
Ašmenoje (ca. 1381 — 1403 m.) — 200. Anot 
Flandrijos diplomato-keliauninko Guilberto La- 
noy (pranešimas yra vienas iš retų prancūziškų 
mūsų istorijos šaltinių) Vytautas Trakuose savo 
csmens gvardijoje turėjęs net 10,000 arklių 


(1414 m.). Žarėnų-Medingėnų žirgynas (1379 m.) 
bus buvęs privatinis — apie 400 arklių. Pagal 
įvairius kronikininkus (Eiliuotinės kronikos au- 
torių, Dusburgą, Wartberg, Wygandą Marbur- 
gietį ir Posilgę) per XIII — XIV amžių karus iš 
Lietuvos į Prūsijos ir Livonijos kryžiuočių val- 
stybę išvesta 13,000 arklių. Tiek įsakmiai įvai- 
riomis progomis paminėta. Tačiau daugumoje 
atvejų rašoma tik apie “raitelius" (eguites) arba 
"daug arklių" (eguis multis). Vadinasi, 13,000 
skaitmenį tektų keliarigubai padidinti. 


Nuo XVI-to amžiaus pradžios jau galime at- 
kurti, palyginti, tikslų arklininkystės vaizdą. Pa- 
gal jų paskirtį, arkliai skirstoma trimis rūšimis. 
Viena jų yra veislei. Tai eržilai (žerebec, dry- 
gant) ir veislinės kumelės (svirepa, kliača stad- 
naja). Antrąją sudarė važiuojamieji arkliai (ko- 
ni jezdnye). Pagaliau trečiąją — darbo arkliai. 
Kastravimas, paliudytas XV-me amžiuje, šiuo 
metu yra paprastas daiktas (kaip, sakysime, avi- 
nų ir net gaidžių kastravimas — kaplun, kas 
angliškai capon). Kadangi ne čia vieta nagrinėti 
tuometinio arklio veislę, suminėsime nebent do- 
Kkumentų užrašytą arklių plauką: juodas, sartas, 
baltas-šyvas, pelėsinis, vilko plauko, pelės plau- 
ko, blesas (baltakaktis), pagaliau — baltomis ko- 
jomis ir baltais karčiais. XVI-to amžiaus vidury- 
je bene pirmą kartą užtinkame “palšus važiuo- 
jančius žemaitukus'“. Lietuvos Statute (1588) 


arkliams nustatyta tokios kainos: eržilui — 8 
kapos grašių, veislinei kumelei — 4 kapos ir 
“treigiui eržilui nuo darbinės kumelės? — 2. 


Pagrindinį pašarą sudarė šienas, avižos ir 
žolė. Tų dalykų buvo nemaži kiekiai tuose pa- 
čiuose valdovo dvaruose, kame veisiama arkliai. 
Bet žymiai daugiau jų buvo gaunama iš šalies. 
Pirmiausia, ūkininkų — baudžiauninkų vadina- 
mi duokliniai mokesčiai. Pagal 1557 m. valakų 
nuostatus, avižų reikėjo statyti nuo valako — 
1-2 statinės ir 1 vežimas šieno. Tarpais buvo lei- 
džiama natūralines duokles pakeisti pinigais 
(ypačiai prie Žygimanto I). Bet būdavo vėl, ypač 
karo metu, atmainoma, girdi, kaip valdovas rašo, 
“mums daug reikia avižų arkliams*' (1558). An- 
trą arklių pašaro šaltinį sudarė natūralinės pa- 
jamos iš valstybinių dvarų nuomos. Ana, užsta- 
tant - išnuomojant Daugus, kasmet gaunama po 
60 statinių avižų ir tiek pat vežimų šieno. Maž- 
daug tuo pat metu (1516) iš Anykščių dvaro 
gaunama dar daugiau — po 100. Tai tik pora 
pavyzdžių iš daugybės atsitikimų. Dobilai, kaip 
atskiras pašaras, iki XVI-to amž. pabaigos, atro- 
do, nepaliudyti (Prieš 1939 m. karą agronomas 
Mazversits mėgino įrodyti jų buvimą Latvijoje, 
bet iis rėmėsi, daugiau ar mažiau, loginiais sam- 
protavimais ir latvių tautosaka). 

Arklių priežiūra, aniems laikams, buvo labai 
rūpestinga. Ji buvo reguliuojama rašytinėmis 
instrukcijomis dvarų užvaizdams. Pagal 1529 m. 
instrukciją, jie turėjo kasmet centrinei vyres- 
nybei duoti smulkią apyskaitą. Kumeles ir kume- 
liukus reikėjo surašyti vardais ir plauku; reikė- 
jo žiūrėti, kad arkliai nekęstų alkio ir šalčio; 
atskirai apie eržilus — kad jie “būtų gerai lai- 
komi'"' (dobrie chovany). Už kiekvieną nusikals- 
tamai nugaišusį gyvulį turėdavo sumokėti patsai 
užvaizdas. Tokis pat rūpestis matyti 1557 m. va- 
lakų nuostatuose (jų papildymuose) ir 1558 m. 
dvarų instrukcijoje. Šioje ypatingas dėmesys 
kreipiama eržilams, girdi, jiems “kiekvienam at- 
skirai duoti pakankamą davinį“ ir stengtis įgyti 
gerų egzempliorių, apie ką reikia painformuoti 
patį valdovą. Nors kiekviename dvare būta spe- 
cialaus arklių prižiūrėtojo, vis dėlto arklių rei- 
kalas įsakmiai pavedamas paties užvaizdo atsa- 
komybei, kuris šioje srityje turi dar savo tarną - 
patikėtinį. Apie kumelingas kumeles — ''užvaiz- 
das privalo gerai žiūrėti, kad kumeliukai ar ku- 
melės nenugaištų nuo alkio, ar šalčio ir kad ne- 
išsimestų..."' 


Arklininkystės reikalui būta ištisos eilės tar- 
nautojų ir tarnų. “Maštaler"' ir “koniušij"", atro- 
do, buvo tas pats tarnautojas, mat, rusiški šalti- 
niai turi pirmąją, o lenkiškieji — antrąją lytį. 
Be to, ir pirmas ir antras pažymi, sakytumėm, 
vyresnį arklių prižiūrėtoją. Jį randame kiekvie- 
name valdoviniame dvare, kame yra arklių ūkis. 
Galima spėti, kad “voznica" ir “lejt"? irgi žymėjo 
vienas pareigas. Apie “raitininko" reikšmę gali- 
ma tik spėlioti. Ar nebus jis tas raitasis ant pa- 
kinkytų arklių, kai važiuota su ketvertu, šešetu, 
aštuonetu ar daugiau arklių? “Arklininkas"' (ko- 
niuch) dirbo juodąjį darbą, susijusi su arklide ir 
arklių priežiūra. “Kumelninkas"" (kobylnik) rū- 
pinosi kumelingomis kumelėmis ir kumeliukais. 
Dar buvo “arklių šėrikų“" institutas. Jie bus ėmę 
šeryboms valdovo arklius. Čia reikia pastebėti, 
jog mokslininkai, tyrinėję Lietuvos amatus ir 
apskritai medžiaginę kultūrą, yra vienu kitu at- 
veju netiksliai išaiškinę senovinius terminus dar- 
bo procesui ir amatininkams-specialistams. Tai 
pastebima net pas geriausią tų dalykų žinovą — 
prof. M. Liubavskį. Mat, jie buvo bendrojo po- 
būdžio, o ne atitinkamo amato istorikai, t.y., to 
paties amato žmonės, ar bent nuodugniai susipa- 
žinę su tyrinėjamo darbo ar veikimo procesu. 
Mat, kurios specialios istorinės srities kuriam 
terminui identifikuoti nepakanka paties žodžio - 
vardo, — dar reikia jį gretinti su rusų, baltgu- 
džių, lenkų, lietuvių, o kartais ir su lotynų ir 
vokiečių kalbomis. Be to, reikia turėti galvoje ir 
tą vietovę, apie kurią kalbama ir kur patsai šal- 

tinis surašytas. Pagaliau aiškinamąjį dalyką su- 
gretinti su jo bendrąja istorine plėtote, atseit, 
kaip tuo metu kuris amatas ar kultūrinė sritis 
išrodė didžiosiose kultūrinėse valstybėse. 

Augščiausia arklininkystės priežiūros in- 
stancija buvo vadinamas dvaro arklininkas (ko- 
niušij dvornyj). Jis savo rankose turėjo visų val- 
dovų dvarų žirgynų, atseit, jų sudėties sąrašus ir 
visą šį dalyką kontroliavo. 

Taip valstybiniuose žirgynuose. Kaip išro- 
dė gausingi privatiniai? — Apie tai istorinių Ži- 
nių neišliko, bent pagal Lietuvos istorijos mokslo 
dabartinę padėtį. Beje, 1588 m. Lietuvos Statute 
(XIII, 2) yra nuostatas, kad “veislinių kumelių 
kaimenė" (stado sverepje) galinti vaikščioti be 
piemens tik nuo Visų Šventų iki Šv. Jurgio. Iš 
to yra pagrindo spręsti, kad privatiniai žirgynai 
daugumoje bus gyvavę primityviose gamtinėse, 
o ne kultūrinėse sąlygose. 

Įdomu, kad jau nuo XVI amž. pradžios susi- 
duriame su arklių kleimavimu. III-jo (1588) Lie- 
tuvos Statuto tekstas nepakankamai aiškus: ga- 
lima jis suprasti, kad arkliams tik išpaišoma spe- 
cialus ženklas (u šerst napisati). Tas pat ir su 
I-Jo Statuto lenkiškuoju tekstu (1529). Tuo tar- 
pu lotyniškas tos vietos tekstas nepalieka jokios 
abejonės. Jis skamba: “...Per (mobilizacinį) su- 
rašymą reikia įsakyti, kad būtų pažymėtas ark- 
lio plaukas ir įdegintasis ženklas nupieštas sąra- 
še..." (skyr. II, str. 2). Tai vadinta “šichavimu"'. 
Tokis žymėjimas buvo daromas, kai būdavo vyk- 
doma mobilizacija. Taigi nieko nėra bendra su 
(moderniųjų laikų) priklausymu vienam ar ki- 
tam žirgynui. 

Yra išlikę skaitmenys iš 1528 m. apie paim- 
tus i kariuomenę arklius. Bendroji suma — 
6,858. Idomu, jog etnografinė Lietuva su vadina- 
mąja “lietuviška Rusija“, nors plotu keliarigubai 
mažesnė, davė daugiau nei pusę paminėto skai- 
čiaus. Jei žiūrėti paskirų sričių, tai Žemaitija da- 
vė 1821 arklį, Palenkė — 1439, Volinė — 821, 
Polocko sritis — 721, Vitebskas — 91. Galima 
nupiešti vaizdą ir kai kuriems smulkesniems ad- 
ministraciniams vienetams. 


Žiežmarių pavieto 56 bajorai statė 116 arklių 


Semeliškių vėliavininkijos 135 * DLA 
Augštadvario = 111 5 ITA 5 
Eišiškių » 238 » » 262 „ 
Birštono „ 82 „» „ 32 „ 
Merkinės „ 49 „ » 59 „ 
Vasiliškio i 96 k OS > 
Trakų „ 51 „ „ 55 „ 
Kurklių » 43 » » 69 „ 
Rodūnės pavieto 118 A 1221 
Perlojos S 26 s - 26 
Darsūniškio 31 + — ai, 
Upytės » 294 » » 379 „» 


Reikia pastebėti, kad didikai statė atskirai, 
t.y., šiuo atžvilgiu neapimami vėliavininkijų ar 
pavietų. 


Ee arklių, laikyta ir kitokių stambių ir smul- 
kių gyvulių. Jau XI-to amžiaus kronikininkas 
Adomas Bremenietis mini galvijus. Nuo XIII-to 
amžiaus žinios pradeda gausėti. Dusburgas išskai- 
to keletą gyvulių rūšių Žemaitijos pilies Oukaym 
apylinkėje (1328 m.). Patsai autorius lotyniškai 
parašė “stambūs ir smulkūs galvijai" (pecoribus 
et pecudibus), tuo tarpu Jerošinas, tą vietą vo- 
kiškai versdamas, gyvulius jau suskirstė į “kiau- 
les, avis, ožkas arba galvijus (swin, schof, zigen 
odir reint). 1370-1377 m. jaučiai ir karvės mi- 
nimi šimtais (Upytė — 260, Drohičinas — 540). 
Anot Posilgės, livoniečiai netoli Gardino paėmę 
“3 kapas jaučių ir arklių" (III schok ochsin und 
pierd). XV-to amžiaus tos rūšies žinių dažnai 
užtinkame Žemaitijos bažnyčių steigimo doku- 
mentuose. Pvz. Mikalojus Jaugėlaitis, apie Kur- 
tuvėnus turįs keletą dvarų, užrašo Kurtuvėnų 
xlebonui dešimtinę nuo smulkių galvijų ir “vie- 
ną jauti ir du nupenėtus meitėlius?' (unum bo- 
vem et duos porcos impingvatos — 1498 m.). 


Vis dėlto aiškų vaizdą teduoda XVI amžius. 
Galvijai teikė darbo jėgą, maistą ir odą. Ariama 
jaučiais. Apie veislę sunku ką pasakyti, nes isto- 
riniai šaltiniai mini tik plauką — baltą, juodą, 
žalą-rausvą, margą, pilką, blesą. Tiesa, vieną 
kartą, pačioje amžiaus pabaigoje, minima “olan- 
Čiška karvė" (Aunuvėnuose, Beržėnų vlsč.). 


Nuo pat amžiaus pradžios šaltiniai mini sū- 
rius ir sviestą. Betygalos bažnyčiai tos apylinkės 
dvarininkas 1504 m. užrašo kasmet duoti po 30 
sūrių ir “pūdą" sviesto (triginta caseos, Butyri 
vero alias unum pud). Kelmės klebonas nuo sa- 
vojo geradario gauna dar daugiau — po 60 sūrių 
ir pusantro pūdo sviesto (1512). Sviestui sudėti 
dirbdintasi tam tyčia dėžės ir statinės. Žarėnų 
dvaras tokioje statinėje laiko 3 akmenis sviesto 
(1599). Čia sūrių yra 42, o Kelmėje — net 80. 
Jie gaminta, mažiausia, dviejų rūšių —vieni kam- 
puoti, kiti kitokie. Dažnai randame tam tyčia pa- 
status — sūrines, kame jie džiovinta. Kai kur, 
ana, Svisločėje net ūkininkai-baudžiauninkai 
dvarui duoda po 1 sūrį. Sūriai ir sviestas, ma- 
tyt, buvo įprastinis maistas. Sakysim, kariuome- 
nės gurguolininkai imasi po 10 sūrių. Vilniaus 
valdoviniai dvarai 1563 m. ruošia sviesto ir sūrio 
"etsergas karo reikalams. Tų produktų gausumą 

krašte rodo įiems kainos, įtrauktos į Lietuvos 
Statutą: sviesto saikas (mednica) — 1 kapa gra- 
čių (lygu medui), sūris didelis kampuotas (ug- 
liastyj) — 2 grašiai, mažas arba “maldvikas" — 
8 p'niginėliai. 


Sena koplytėlė 


XV-tojo amžiaus antroje pusėje ir per visą 
XVI-tąjį galima kalbėti anie pieno ūkį. Ištisoje 
cilėje privatinių dvarų laikoma po keliolika, 
kartais ir keliasdešimt karvių. Ana, Raseiniai tu- 
ri 15, Zariečė (Upytės pav.) — 24. Pieno ūkius 
užtinkame taivo pat Šlėnavos ir Peštuvėnų dva- 
ruose (ar tik Peštuvėnai ne vėlesnė suslavinta 
Pačtuva?). Pieną laikydavo medinėse statinai- 
tėse. Jam ir visiems jo produktams yra “pieno 
pirkia" (izba mleczna). Valdovo dvarams įsaky- 
mu buvo nustatyta laikyti “mažiausia po 20 kar- 
Viti? 

Rūpintasi galvijais ir kaip mėsos tiekėjais. 
1557 m. valakų ruostatai valdovo dvarams nu- 
stato po 12 penimių jaučių. 


Buvo laikoma, palyginti, nemaža avių. Jos 
dažniausiai bus buvusios pilksvos. Veislei ne- 
tinkami avinai būdavo kastruojami (skopy). 

Valstiečiai mokėjo net tam tikrą duoklę — nuo 
30 valakų kasmet po 2 avinus, kas vadinama 'sta- 
cija" (siejama su valdovo ar jo įgaliotinio atsi- 
lankymu). Nuostabu, jog 1557 m. valakų nuo- 
statai, šalia ožkų, mini ir “melžiamas avis" (doj- 
nye ovcy i kozy). Ožka buvo ne taip jau retas 
gyvulys. 


Vienur kitur (XVI amž.) pasitaiko asilas, 
nors tai retenybė. 


Penimas kiaules Wygandas Margurgietis mi- 
ni 1361 m. (“12 nupenėtų meitėlių"'). XV-me am- 
žiuje žinių žymiai daugiau. 1558 m. valdovinių 
dvarų nuostatai mini, kaip taisyklę, kad tam tik- 
ras skaičius kiaulių turi būti paliekama penėji- 
mui. 1564 m., karo ruošimosi proga, nustatoma 
tvirtos kainos: šiaip meitėliui — 16 grašių, pe- 
nėtam meitėliui — 24. Kaip gausiai rūkyta kiau- 
liena buvo vartojama maistui, rodo šaltinių mi- 
nimi įvairiausi jos gaminiai. Tai — lašinių pal- 
tys, kumpiai, skilandžiai (“kindziukai"), krūti- 
nės, šoninės, taukinės, dešros ir dar trejetas ne- 
aiškių vardų. Įdomu, kad slaviški-baltgudiški do- 
kumentai tekste palieka grynai lietuviškus ter- 
minus — lašinius, paltis, kumpius, skilandžius... 
Matyt, turėta reikalo su Lietuvos kraštu suau- 
gusiu ir čia labai įprastu dalyku, kuriam netu- 
rėta atitinkamų slaviškų žodžių. Mėsos gaminių 
produkciją šiek tiek apibūdina Kelmės dvaro in- 
ventorius (1574 m.): lašinių 14 palčių ir 20 kum- 
pių. XVI-me amžiuje pasitaiko, tarp natūra mo- 
kamų mokesčių, ir kiaulės. 


Dabar ūkininko-baudžiauninko gyvulių ban- 
da. Joje yra arkliai, jaučiai, karvės, avys, ožkos 
ir kiaulės. Imkime vieną ūkinę-administracinę 
sritį ir žiūrėkime, kokis čia ūkininko gyvulių 
ūkis. 107-iuose ūkiuose arba “tarnybose" laiky- 
ta 206 arkliai, 144 jaučiai, 122 karvės, 477 avys, 
143 ožkos ir 265 kiaulės. Viename ūkyje-“tarny- 
boje" (atrodo, lygu valakui) arklių pasitaikydavo 
nuo 1—15, jaučių 1—6, karvių 1—10, avių 1—30, 
ožkų 1—15 ir kiaulių 1—15. Tačiau vidutiniškai 
vienam ūkiui čia tekdavo po 2 arklius, 114 jau- 
čio, maždaug po vieną karvę, po 4 avis, po 1 ožką 
ir maždaug po 2 kiaules. Būdavo išimčių, saky- 
sime, vienas ūkininkas turi net 15 arklių, 3 poras 
jaučių, 4 karves, 20 avių, 5 ožkas ir 10 kiaulių. 
Bet reikia atsiminti, jog anuomet jau gerokai bu- 
wo pažengęs žemės smulkėjimas. Viena “tarny- 
ba", atseit, pirmykštis apskritas ūkis šiuo metu 
kartais jau yra susiskaldęs į 4 sodybas arba, kaip 
tuomet sakydavo, “dūmus". Pasitaikydavo jau 
tokių mažažemių, kurie, pasak inventorių, “nei 

vištos neturėdavo". Tokį vaizdą sudarė užanta- 
lieptėnai XVI-to amž. pirmoje pusėje. 


Bet reikia griežtai skirti valdovinių dvarų 
ūkininkus nuo privatinių dvarų ūkininkų. Pir- 
mieji, daugiau ar mažiau, buvo globojami, dėl to 
turėjo geresnes gyvavimo sąlygas. Mat, centrali- 
nė valdžia kontroliavo dvarų užvaizdų arba tėvū- 
nų veikimą. Štai ką randame valdovo 1529 m. 
jiems skirtuose nuostatuose: “...(Spaudžiate) 
sunkiais ir gausingais darbais, nežmoniškomis 
priverstinomis dovanomis ir lankymais, būtent, 
kai važinėjate pas juos posėdžių. Dėl to Žemai- 
čių žemė, atseit, mūsų valdiniai baisiai nuskur- 
do, daug žmonių, palikę sodybas, pasišalino ir 
daug ūkių ištuštėjo". Tuo tarpu privatiniai dva- 
rininkai, t.y., didikai, šiaip kilmingieji ir net ba- 
jorai, galima sakyti, buvo neaprėžtais šeiminin- 
kais. Tiesa, jie atvejų atvejais nusikratydavo čia 
viena, čia kita natūraline pareiga valdovui, bet 
nuo to gerėdavo tik jų dvarų, o ne ūkininkų-bau- 
džiauninkų buitis. 


Čia mes užkliudome jau žemės ūkio politiką. 
Tai sričiai priklauso ir įsakymai (XVI amž. vi- 
duryje) apie smuklių mažinimą, kuris motyvuo- 
jamas, be socialinių, ir krašto mitybiniais argu- 
mentais, girdi, eikvojama duoniniai grūdai. Maž- 
daug tuo pat metu, besiruošiant vadinamajam 
Livonijos karui, buvo uždrausta eksportuoti į 
užsienį arklius ir grūdų produktus. 


Pagaliau verta dėmesio valstybinių dvarų 
atskaitomybė. Pagal 1529 m. instrukciją, užvaiz- 
dai turėjo vesti tikslią atskaitomybę ir ją pateik- 
ti “raštininkams", t.y., revizoriams, kurie kasmet 
pavasarį ir rudenį dvarus aplankydavo. Žinoma, 
atskaitomybės būta ir anksčiau, tik ne tokios 
griežtos. Tai galima matyti pilių ir dvarų inven- 
toriniuose sąrašuose jau nuo Kazimiero ir Alek- 
sandro laikų (XV amž.). Juos paprastai surašyda- 
vo tam tikri valdininkai (dvoriane), kai jie tas 
nuosavybes perduodavo naujiems vietininkams. 
Sąrašai sudarė kontrolės pagrindą. Dėl to jie kai 
kuomet būdavo įtraukiama net į valstybinių do- 
kumentinių nuorašų ir užrašų rinkinį, pavadin- 
tą “Lietuvos Metrika". Be to, minėtus inventori- 
nius sąrašus turėjo pas save Vilniaus ir Trakų 
karvedžiai (vojevoda). Matyt, ir į jųdviejų pa- 
reigas įėjo rūpintis valdoviniu ūkiu. Jei kurį 
dvarą valdovas užstatydavo (už didesnę ar ma- 
žesnę paskolą, gautą iš kurio didiko bei augšto 
valdininko), tai visas inventorius būdavo surašo- 


mas ir, pagal tokį sąrašą, turtas paskui būdavo at- 
gal perimamas. 


PRANAS DOVYDAITIS 


IšŠTRAUKA Iš VEIKALO APIE STASĮ šŠALKAUSKĮ 


JUOZAS ERETAS 


Šalkauskis Dovydaitį reikšmingai sutiko 
tris kartus. Pirmiausia apie 1910 m. Maskvoje, 
kur abu studijavo ir Stasys jieškojo sąlyčio su 
tautiečiais katalikais. Antrą kartą 1922 m., ka- 
da abu Kaune pradėjo profesoriauti Filosofijos 
skyriuje, ir trečią sykį, kai 1927 m. ateitininkai 
Šalkauskį — Dovydaičio vietoje — išrinko savo 
vyriausiuoju vadu. Čia bandoma bendrais bruo- 
žais atvaizduoti Dovydaičio būdą ir tas aplinky- 
bes, kuriose mūsų filosofas pakeitė savo kolegą 
ir bičiulį Praną. 

Šalkauskis Filosofijos skyriuje dėstydamas 
rinktiniam, tačiau siauram studentų būreliui, su- 
prato, kad jo įtaka per jį plis tik labai lėtai. Bū- 
damas tačiau uolus savo idėjos misijonierius, 
jis jieškojo vis naujų nešėjų ir juos rado, žino- 
ma, ateitininkuose. Dėl to mielai į juos kreipėsi, 
sakysime, 1925 m. rugpjūčio 12 d. Valstybės 
Teatre Kaune per jų jubiliejinį kongresą. 

Tokiomis progomis filosofiškasis mūsų refor- 
mistas įsitikino, kad Ateitininkų Sąjunga būtų 
ideali dirva jo misijai. Ir prof. P. Kuraitis buvo 
tos nuomonės ir visaip jį ragino perimti viso 
ateitininkiško judėjimo vairavimą. Užkalbinta- 
sis vienok baiminosi dėl trapios savo sveikatos, 
dėl nemėgimo organizacinių darbų, dėl pavojaus 
nutolti nuo mokslo ir t.t. Tačiau svarbiausia 
atsisakinėjimo priežastis bus buvęs jo nenoras 
išstumti savo draugą Praną iš augšto jo posto. 
Šalkauskis ir šiuo atveju mėgo fair play ir lai- 
kė nedžentelmeniška nustumti taip nusipelniu- 
sį kovotoją, kuris save galėjo laikyti ateitininki- 
jos tėvu. Paskutinis akstinas, kuris mūsų ideo- 
logą, turbūt, galutinai palenkė naujoms parei- 
goms, bus buvęs gruodžio 17-tos perversmas, ku- 
riame dalis ateitininkų, palikta be aiškių nuro- 
dymų, taip pat dalyvavo, ką jis laikė tikra klai- 
da. Apsisprendimo metu jis dažnai manęs klau- 
sė, kaip aš jaučiuos pavasarininkų priešakyje. 
Buvo jausti, kad jis pamažu apsipranta su min- 
timis tapti ateitininkų vadu. Kokia žavi mintis 
per studijuojantį jaunimą, kuris iš savo pusės 
vėl vadovavo jaunuomenei kaime, pasiekti net to- 
liausius užkampius! Kaip ir bebūtų buvę, pasilie- 
ka faktas, kad jis per 1927 m. vasarą Palangoje 
įvykusią konferenciją leido save išrinkti į Vy- 
riausius vadus. 


Dovydaitis — gyva enciklopedija 


O Dovydaitis? Pažvelkime truputį atgal. 
Pranas buvo gimęs 1886 m. gruodžio 2 d, tan- 
kių miškų apsuptame Runkių kaime, Višakio 
Rūdos parapijoje. Ėjęs piemens, paskui ir “akėt- 
piemenio" pareigas tėvo ūkelyje, 1905 m. stojo 
į Veiverių mokytojų seminariją, iš kurios tačiau 
dėl pasipriešinimo valdžiai buvo pašalintas. Pas- 
kui bandė savo laimę Marijampolės gimnazijoj, 
kurią 1908 m. kaip eksternas ir baigė. Tuoj per- 
sikėlė į Maskvą, kur nuo 1908 iki 1912 m. stu- 
dijavo juridiniame, o 1912/13 m. istorijos-filolo- 
gijos fakultete. 1913 m. rudenį jis buvo pakvies- 
tas redaguoti Vilniuje einantį laikraštį “Viltį"". 
Ten jis redaktoriaus kėdėje pakeitė A. Smetoną, 
kuris Dovydaičiui šio “nustūmimo" niekad ne- 
dovanojo. 1916 m. pradžioje jis persikėlė į Kau- 
ną, kur jam teko direktoriauti “Saulės? gimna- 
zijoj. Visur suburdamas besimokslinantį jauni- 
mą aplink jo vedamą “ Ateitį", uolusis mūsų vei- 
kėjas tapo toks populiarus, kad ateitininkai jį 
1921. VIII. 8 m. Kaune išsirinko į vyriausios 
ateitininkų tarybos pirmininkus. Šios pareigos 
pasidarė itin reikšmingos, kai jis nuo 1922 m. 
pradėjo profesoriauti Filosofijos skyriuje, kur 
akis į akį atsistojo ties besiformuojančia katali- 
kiškąja studentija. Ši žavėjosi jo praktiškuoju 
nuoširdumu bei kaimiškų paprastumu; žavėjosi 
taip pat jo be atvangos varomu mokslo darbu. 


Tas darbas buvo daugiausia apolegetinio po- 
būdžio. Jis jį varė be poilsio, nes kur tik Vaka- 
ruose jis užtiko kokį mokslininką — vienadvasį, 
jo raštus vertė į lietuvių kalbą ir su juo — jei 
dar gyvas — susirašinėdavo. Pinigus taupyda- 
mas, naudojosi atvirutėmis, kurias smulkiu šrif- 
tu prirašydavo — daugiausia vokiečių kalba — 
nuo krašto ligi krašto. Užkalbintieji mielai jam 
atsakinėdavo. Taip užsimezgė istorinės reikšmės 
korespondencija, atvaizduojanti lietuvių katali- 
kų įsijungimą į bendrą Europos mokslo darbą. 
Dovydaitis tiek buvo susigyvenęs — bent raš- 
tais — su savo vienminčiais Vakaruose, kad pa- 
norėjo juos ir asmeniškai pažinti. Dėl to apie 
1925 m. išvyko į vieną jų kongresą. Tačiau Ber- 


"lyno painiavoje jis įsėdo į netikrą traukinį, su- 


pyko ir tuoj vėl grįžo namon. Tokiu būdu jam 


"niekad neteko išvysti tų Vakarų, kurių atkrikš- 

čionintasis mokslas buvo jo idealas, niekad as- 
meniškai nesutiko savo kolegų, kurių raštai jį 
rakinte prirakino prie rašomojo stalo. 

Savo kaip apologeto darbe Dovydaitis p-r- 
moje eilėje buvo atkūrėjas. Jis dažniausiai su- 
jieškodavo ir pritaikydavo mūsų sąlygoms Va- 
karų paruoštąją medžiagą. Tuo jis buvo tikra 
jėgainė, prikraunanti ir perduodanti iš svetur 
renkamoji jėga. Originalioms mintims išvystyti 
ir nuosekliai savo sistemai sukurti Dovydaitis — 
visai priešingas Šalkauskiui — mažiau buvo lin- 
kęs. Bet už tai jis buvo tas didysis tarpininkas, 
kuris Friburgo bei Louvaino universitetų ir pa- 
našių institucijų mokslo vaisius atitinkamai pa- 
teikė mūsų akademiškam ir šiaip besimokan- 
čiam jaunimui. Taigi, Dovydait's iš esmės buvo 
tarpininkas, pritaikytojas ir kūrybiškas vertė- 
jas. Tik atkuriamasis jo mokslinės veiklos pobū- 
dis jam leido apimti visas mokslo sritis nuo ko- 
legijos iki gamtos mokslų ir pagaminti tiesiog 
nesuskaitomą daugybę raštų. Jo židinys Kau- 
ne buvo tikra mokslo radijo stotis — priimtu- 
vas, transformatorius ir siųstuvas. “Jei kam iš 
tikro priklauso Lietuvoje enciklopedisto vardas, 
tai pirmoje eilėje Tau,“ kreipiasi Šalkauskis į 
savo kolegą Praną (“Atsakymas Dovydaičiui“ 
477 p.). 

Kad jo pagrindė mintis — tikėjimo vaini- 
kavimas mokslu, mokslo sutaikinimas su tikė- 
jimu — tikrai pasiektų jaunąją kartą. Dovydai- 
tis pristeigė vis naujų žurnalų. Dar 1910 m. jis 
kartu su Jakštu-Dambrausku buvo pradėjęs leis- 
ti “Ateitį". Paskui sekė mokytojams “Lietuvos 
mokykla“, mergaitėms “Naujoji Vaidilutė", gam- 
tininkams “Kosmos"“, filosofams “Logos". Net 
teologai iš jo susilaukė savo organo (“Soter"'), 
kuo Lietuva tapo, turbūt. vieninteliu kraštu, kur 
pasaulietis redagavo religijos mokslų leidinį. 
“Tik tikras enciklopedistas g“13jo istengti kurti 
ir net kurį laiką redaguoti visus šituos žurna- 
lus“, pastebi jo kolega Stasys, pridurdamas dar: 
“Apie tave kada nors Lietuvos kultūros istori- 
kas turės pasakyti, kad mokslinai Lietuvą visu 
mokslų ratu“ (“Atsakymas Dovydaičiui''? 479 p.). 


Krikščioniško mokslo skleidėjas 


Praktiškasis Dovydaičio būdas ir geležinė jo 
sveikata apsaugojo jį nuo pavojaus pavirsti sa- 
vo rašomojo stalo vergų, savo kambario kali- 
niu, — juk jis pats rūpinosi savo raštų ir rinki- 
mu, ir spausdinimu, ir išsiuntinėjimu. Kadangi 
beveik visus jo rašinius spausdino šv. Kazimie- 
ro Draugijai priklausanti “Šviesos? spaustuvė 
Kaune, prietelių Praną bet kokią dienos ar va- 
karo valandą galima buvo sutikti šioje įmonėje 
Jakšto gatvėje. Jis ten n2 tik dirigavo teksto 

surinkimą bei jo išsvausdinimą, bet ir pats, at- 
sistojęs prie šriftų dėžių, imdavo rinkinėti rai- 
des, ypač svetimomis kalbomis. Kadangi apie 
1930 m. keletą metų gyvenau antrame augšte 
tų namų, kur buvo “Šviesos"' spaustuvė, aš ten 
nuolatos sutikdavau kolegą Dovydaitį, kai jis, 
prijuostę prisikišęs, išilęs nuo komandiravimo ir 
murzinas nuo rinkimo, valdė tą įmonę su tokiu 
supratimu, kad tarnautojai, atlaidžiai nusišyp- 
sodami, jam leido viešpatauti. Dovydaitis, tarsi 
pats būdamas savininkas, čia rašė, čia rinko, čia 
taisė, čia priiminėjo, čia posėdžiavo, čia ir valgė 
ir gėrė, čia kartais ir miegėjo. Jis iš čia telefo- 
nu ir tvarkydavo savo ateitininkiškus bei pava- 
sarininkiškuosius reikalus. Jieškantiems Dovy- 
daičio, jo žmonelė patardavus skambinti į “Švie- 


sos'' spaustuvę. 


Nors joje kai kada elgdavosi kaip tikras 
diktatorius, niekas rimtai ant jo nepykdavo, nes 
veikė taip smagiai, kad jo viešpatavimas buvo 
laikomas visai natūraliu reiškiniu. Atsitikdavo, 
jog jis vienas užversdavo spaustuvę savo rank- 
raščiais taip, kad ji jokio kito darbo negalėjo 
priimti. “Šviesos? spaustuvė tuomet juokais ne- 
juokais buvo vadinama “Dovydo spaustuve“. 
Vienintelis drįstąs kai kada burbtelti dėl tokio 
savo įmonės užvaldymo buvo prel. Dambraus- 
kas. Bet greit vėl atsileisdavo. Juk žinojo, ko- 
kiam kilniam tikslui tas įsibrovėlis taip smar- 
kiai čia šeimininkavo. Jakšto gatvė iš tikrųjų 
buvo “Dovydaičio gatvė“. Jei Gutenbergas re- 
būtų išradęs spausdinimo, Dovydaitis jį būtų iš- 
radęs. 

Bet jis net nė savo spaustuvėje neužsida- 
rydavo, nes troško tiesos žodį nešti ir tiesiog į 
žmones. Dėl to nebuvo galo jo paskaitoms moks- 
leiviams, studentams, pavasarininkams, darbi- 
ninkams ir visiems, kurie tik norėjo klausytis. 
Tema būdavo vis ta pati: Laisvamaniai klysta, 
nes tikėjimas yra pilnai suderinamas su moks- 
lu. Tokiu būdu be atvangos rašąs, kalbąs ir 
spausdinąs mūsų veikėjas jaunime sutvirtino įsi- 
tikinimą, kad tikėjimas ir mokslas gali ir net 
turi eiti ranka rankon. Tai buvo reikšmingas 
faktas, nes galima buvo tikėtis, kad senos kar- 
tos materializmas bei pozityvizmas jaunosios 
nebepaveiks. 

Didžisi savo idėjai platinti Dovydaitis nesi- 
gailėjo nei laiko nei lėšų. Jo negalėdavo sulai- 
kyti nei vasaros karščiai, nei žiemos speigai, nei 
pavasario audros, nei rudens purvai — jis am- 
žinai keliavo. Jo “žodis" būdavo dažniausiai il- 
sas. nes mėgdavo klausimą išgvildenti iš esmės. 
Nors ir prisilaikydavo tam tikro plano, tačiau 
iterpdavo tiek anekdotų. kad vietomis visai pa- 
m'ršdavo savo temą. Tačiau publika klausėsi 


noriai ir kantriai, nes Dovydaitis vis papasako- 
davo įdomiai, su humoru ir visiems suprantama 
kalba. Mat, jis turėjo talentą ir painiausius klau- 
simus išdėstyti taip, kad viskas būtų aišku kaip 
ant delno. Jo kalba buvo liaudies šneka, nes pra- 
bildavo į Žmones jų žodžiais, paberdamas tiek 
vaizdų iš jų trobesių, klėčių, daržų ir sodelių, 
tiek palyginimų iš žaliuojančių laukų, iš jų kū- 
limo bei malimo, iš jų atlaidų bei procesijų, kad 
visa Lietuva jo kalbose pažino save. Žmonės 
tuo negalėjo atsigėrėti, net ilgiausios kalbos 
jiems neikyrėdavo. Priešingai, jam griausmin- 
gais aplodismentais padėkodavo už jo cėdiškai 
smagius pamokymus. 

Taip buvo ir 1932 m. liepos mėnesį, kada 
jis Marijampolėje prabilo į savo kongresą su- 
plaukusius Suvalkijos pavasarininkus. Daug- 
tūkstantinė minia jį suprato ir audringai jam 
pritarė, kada jis įžnybo tautininkų valdžią, už- 
draudusią švęsti galingą jaunimo šventę Kaune. 
Jis ironišką ir rūsčią savo kalbą baigė grumo- 
damas tiems talmudiškiems nacionalistams, ku- 
rie istoriškąjį Vytį panaudoja piktoms savo už- 
mačioms: “Ne — jis sušuko, — mes arkliui ne- 
leisime užlipti ant altoriaus! 

Po kelių dienų Pranas Dovydaitis vėl atsi- 
dūrė Marijampolėje, šį kartą kalėjime. 

Sukišimas į kalėjimą— dargi be formalaus 
apkaltinimo ir be teismo, vien administraciniu 
būdu tos srities karo komandanto įsakymu, t. y. 
sryna sauvale, — jį skaudžiai užgavo. Bet toks 
baudimas jo nepakeitė. Tuoj su ten pat už tą 
pat atsidūrusiais Leimonu ir Eretu įsteigė “Aka- 
demiją", kurioje toliau rašė savo pradėtąją stu- 
diją apie garsų švedų botaniką Linnėjų. Kai 
liepos 31 d. šių eilučių autoriui Šakiuose gimė 
antroji dukrytė, kalinys Dovydaitis siūlė ją 
krikštyti “Laisve"', Laisvute. Po mūsų išlaisvini- 
mo taip ir įvyko. Krikšto tėvas, žinoma, buvo 
Dovydaitis. 

Palaimingą jo veikimą ypatingai patyrė pa- 
vasarininkai. Jo keliantis, padrąsinantis žodis 
gsivino visus, kaip skaidrus vanduo gaivina tyr- 
laukius. Juokais save vadindavo “puskunigiu", 
vpač kai jam tekdavo per atlaidus šventoriuje 
i tikinčiuosius prabilti. “Pavasario" vadovybė 
jam buvo dėkinga už tokią talką, už kurią jis 
sau nieko nenorėjo. “Dovydaitiško separatizmo" 
pavojous mums niekad negrėse. 

Nors veikime ir nejieškojo šlovės, tačiau bu- 
vo patenkintas, kai jį tinkamai pagerbdavo. Pvz. 
visai nesipriešino, kad 1936 m. ateitininkai jam, 
sulaukusiam 50 metų, suruoštų iškilmingą pa- 
serbima. Mano paklaustas, kodėl jis sutiko būti 
tokio viešo išgarbinimo objektu, jis vaiko raivu- 


PRANAS DOVYDAITIS 


mu atšovė: “Po mirties neišgirsiu, kaip mane 
vertina. Bet aš tai noriu žinoti!" Kai tais pa- 
čiais metais ateitininkai norėjo panašiai ir Šal- 
kauskį pagerbti, šis ginte išsigynė: “Net visais 
Lietuvos arkliais manęs ten nenutempsite!'? Ir 
neminėjo. 


Dovydaitis — išmokslintas kaimietis 


Dovydaitis ir Šalkauskis idėjų plotmėje vei- 
kė sutartinai, nes buvo tos pačios dvasios įkvėp- 
ti, tačiau veikime žymiai skyrėsi, kiekvienas pa- 
gal savo būdą. Dovydaitis buvo kilęs iš kaimo 
ir per visą gyvenimą jame ir pasiliko. Studen- 
taudamas bei profesoriaudamas gyveno mieste, 
tačiau neišsižadėjo savo kaimietiškumo. Lietu- 
vybė ir katalikybė jam taip esmingai buvo su- 
rišti su kaimu, kad šįjį visur vežėsi su savimi. 
Kur buvo Dovydaitis, ten buvo ir kaimas, — kad 

ir labai apšviestas kaimas. Prisilaikydamas gerų 
jo papročių, kolega Pranas buvo tikras sekėjas 
Marijos Pečkauskaitės, kuri savo veikaluose svei- 
kąjį lietuvių kaimą pastatė prieš smunkantį len- 
kiškos orientacijos bajoriškumą. Jis buvo pana- 
šus į Vincą Stonį, buvo iš romano puslapių į 
gyvenimą žengęs jaunuolis idealistas, siekiąs gy- 
dyti plačiąją visuomenę. Dovydaitis jautėsi 
įpareigotas iš apysakos personažo padaryti tikrą 
gyvenimo veikėją, vadinasi, norėjo gyvenime 
užbaigti, ką rašytoja literatūroje buvo pradėjusi. 
Jis Pečkauskaitę giliai gerbė ir save laikė dva- 
sinio jos darbo atbaigėju. Dėl to — kaip retas — 
jis prisidėjo prie kaimo išgydymo nuo visokių 
“ligų". Kitur jis būtų gavęs medicinos daktaro 
laipsnį honoris causa — tiek jis gydė savo kai- 
miečius nuo rusiško girtumo bei palaidumo, nuo 
šunbajoriško išdidumo bei palinkimo į dvarinin- 
kišką nutautėjimą, nuo Bažnyčios niekinimo bei 
kunigų pašiepimo iš pusinteligenčių pusės. Vie- 
nok Dovydaitis tos garbės negalėjo tikėtis iš Me- 
dicinos fakulteto, kurių vyresnioji gydytojų kar- 
ta buvo prisiekusioji Darwino. Haeckelio, Ost- 
waldo, Claude Bernardo ir panašių gynėja. 


Gyvendamas veidu į kaimą, Pranas Dovy- 
daitis mieste niekad jaukiai nesijautė. Kaune 
jis prie Ukmergės plento buvo pasistatęs namus, 
panašius į ūkininkišką pirkią, kurioje jis ir šei- 
mininkavo kaip gaspadorius. Joje kaimo nuotai- 
ką dar sustiprino jo žmonelė, kurią buvo pasi- 
rinkęs iš kaimiečių tarpo. Kaimiškas buvo ir 
vaikų išauginimas. 


Gerasis mūsų Pranciškus to savo kaimiško 
stiliaus niekad nekeitė. Jis, vykdydamas Marijos 
Pečkauskaitės testamentą, laikė save grynu at- 
stovu jos siekiamos sveiko gyvenimo formos. 
Dėl to jis liko tas pats visame kelyje nuo tam- 
sių girių apsuptojo Runkių kaimo iki ministerio 
pirmininko garbės ir Kauno universiteto rūmų. 
Jis negalėjo keistis, kadangi nenorėjo keistis. Jis 
dėvėjo kukliai, kartais ret vbagiškai. Jo poelcis 
buvo be ceremonijų, kaip jis išsireikšdavo, ir dėl 
to mandagumo formų nemėgo. Miestelėniškai iš- 
prusintoje draugijoje jis varžydavosi. Į visus — 
išskyrus tik vyskupus ir tolygius — jis kreipda- 
vosi draugiškuoju “tu" ir be titulų. Žinoma, ir 
į Šalkauskį, kuris dėl to ir jiji “tujendavo", ko 
kitų atžvilgiu niekad nedarė. “Dovydas" — kaip 
mes jį bičiuliškai vadindavome — žingsniuodavo 
sunkiai, tartum gaspadorius paskui plūgą. Kai 
norėjo pabrėžti savo argumentų svarbumą ar 
parodyti savo simpatiją, jis sunkia savo “letena" 
tau duodavo per peti ar niukstelėdavo tau i šoną. 
Kukliai apsirėdžiusioms ir paprastai besielgian- 
čioms moterims reiškė savo pagarbą, visuomet 
kampuotą, o išeinančioms iš savo kaimiško idea- 

lo rėmų jis nepašykštėjo skaudžių pastabų, sko- 
lintų dažnai iš zoologijos žodyno. 

Taigi mūsų Pranas turėjo charakterį, kuris 
jam neleido mieste įleisti šaknis. Visa jo būty- 
bė jį traukė atgal į kaimą, kur jis jautėsi toks 
laimingas ir laisvas. Kas jo arčiau nebuvo paži- 
nęs, negalėjo suprasti, kaip šis mokytas ir kil- 
nus žmogus galėjo kartais būti toks šiurkštus. 
Dažnai jis buvo vadinamas “grubiuoju šv. Pran- 
ciškum" arba “gaspadorišku Savonarola". Kai 
1919 m. jam buvo pavesta sudaryti ministerių 
kabinetą, mes nustebome. Jis gi visiems abejo- 
nių keliantiems ramiai atsakė: “Kodėl kaimų 
Lietuvos negali vesti kaimų žmogus?'' — Mes vis 
dėlto jautėme, kaip jam — Šalkauskio žodžiais 
tariant — kenkė šis neatitikimas “tarp savo iš- 
viršinės išvaizdos ir esmiško turinio". Šis išvir- 
šinės išraiškos nerūpestingumas tikrai “sukliu- 
dė Tau ne vieną kartą užimti visuomeninėje 
hierarchijoje tą augštą vietą, kurios esi nusipel- 
nęs" (“Atsakymas Dovydaičiui" 480 p.). 

Tuo tarpu kai Dovydaitis liko tas pats, ap- 
link jį įvyko žymių atmainų. Kaimų Lietuva pa- 
sidarė kaimų ir miestų Lietuva. Anksčiau lietu- 
viai gyveno laukų platybėje, miesteliuose gi bu- 
vo įsikūrę rusai, žydai, vokiečiai ir aplenkėju- 
sieji. Tai buvo liguistas reiškinys, nes miestas 
neatitiko kaimo; juodu turėjo skirtingas kraujo 
apytakos sistemas. Nepriklausomybės laikais tas 
dvi sistemas reikėjo sujungti į vieną sveiką or- 
ganizmą, o tai buvo galima tik miestų sulietu- 
vinimu savo verslininkais, prekybininkais, val- 
dininkais ir kitų profesijų atstovais. Gyvenimas 
pats prie to stūmė ir išaugino naują lietuvių luo- 
mą — miestelėnų. Jie iš pagrindo pakeitė socio- 
loginę mūsų gyventojų struktūrą, kuo savaime 
pasikeitė ir sociologinis Lietuvos veidas. Taigi, 
šalia provincijos atsistojo centras, šalia žemdir- 
bio — miestelėnas, šalia plūgo atsirado plunks- 
na, kuo ūkininkiškasis gyvenimas pamažu virto 
ir urbaniškuoju. Su naujuoju elementu išsidirbo 
ir nauja sugyvenimo forma ir tuo pat ir naujas 
stilius. Savas miestas — tai reikšmingas Nepri- 
klausomosios Lietuvos kūrinys. Ta krašto urba- 
nizacija buvo reikalinga, nes nors tauta ir ga- 
lėtų pasitenkinti kaimu, tačiau negali valstybė. 


Nors šis mūsų miestų sulietuvinimas ir bu- 
vo sveikas reiškinys, Dovydaitis juo nelabai bu- 
vo patenkintas. Jei jis būtų galėjęs, jis būtų su- 
stabdęs vykstančią urbanizaciją, jo tėvynė bū- 
tų turėjusi likti vienas vienintelis žydįs kaimas, 
kuris Vilniuje būtų turėjęs savo istorinį muzė- 
jų, o Kaune savo prekybos kontorą. Toks jo nu- 
sistatymas nūnai buvo nustelbtas natūralsus 
vyksmo. Jaunoji karta pamažu įsikūrė mieste, 
Dovydaitis gi liko kaime. Taip jis atsidūrė pavo- 

juje pasidaryti generolu be kariuomenės. Aišku, 
kad tokioje situacijoje jo dienos ateitininkijos 
priešakyje buvo suskaitytos. Bet kas jį pava- 
duos? 


Šalkauskis — miesto dvasios aristokratas 


Šis klausimas dar gerokai prieš 1927 m. 
kvaršino atsakingųjų galvas. Suprantama, kad 
naujasis vadas turėjo būti žmogus, suprantąs 
tiek kaimą, tiek miestą, bet linkstąs labiau į ur- 
baniškumą. Nelengva buvo rasti tokį Žmogų, 
kuris ateitininkijos gyvenime galėjo atversti šį 
naują lapą. Buvo svarstomos visokios kandidatū- 
ros, tačiau vadai vis grįždavo prie Šalkauskio. 
Beveik visi jo privalumai padarė jį idealiu kan- 
didatu: kilmė ir išauklėjimas, profesija ir gy- 
venimo koncepcija, o 1:kizusizi jo būdas, nes jis 


PEISAŽAS 


(V. Maželio nuotr.) 


jau buvo tuo, kuo kiti ateitininkai dar tik turė- 
jo tapti. Taigi, kiek Dovydaitis buvo realusis 
vadas praeityje, tiek Šalkauskis toks pat galėjo 
būti ateičiai. 

Viskas būtų buvę gerai, jei tik užkalbinta- 
sis būtų sutikęs. Jam iš pradžios buvo neįmano- 
ma kandidatuoti į savo bičiulio ir kolegos Pra- 
no vietą. Teisinosi visaip. Bet jo draugai neat- 
lyžo. Ypačiai Kuraitis, kuris iš viso katalikų už- 
kulisiuose buvo labai veiklus. Viešumos jis ne- 
mėgo, taip pat nė tiesioginės akcijos, kurioje 
pats turėjo figūruoti. Tuo atžvilgiu Kuraitis bu- 
vo tikra katalikų “pilkoji eminencija". Savo pla- 
nams išdėstyti jis surinko aibę patikimų vien- 
minčių tiek iš jo paties, tiek iš jaunesniosios kar- 
tos. Vyresnieji turėjo sutikti su jo projektais, o 
jaunesnieji juos vykdyti. Jis buvo tikržs konspi- 
ratcrius, rilkiuojąs savo gvardiją iš nepasiekiamų 

užkulisių. Pasitarimus jis užmaskuodavo vaišė- 
mis savo bute Jakšto gatvėje. kur stalai lūždavo 
nuo gerybių, su kuriomis išalkę studentai leng- 
vai apsidirbdavo. Po tokia skraiste Kuraitis dis- 
kretiškai iškeldavo — dažnai per kitus — opiuo- 
sius dienos klausimus ir sumaniai vedė diskusi- 
ją prie jo siekiamo tikslo. Šijį pasiekti jis daž- 
niausiai palikdavo kitiems, nes nebuvo iškalbus 
ir nemokėjo užvaldyti bei vesti masę. Nors iš 
esmės tebuvo kabinetinis gudruolis, tačiau ne- 
buvo bailus, sakysime, tautininkų režimui jis 
priešinosi per kunigams leidžiamąjį savo žurna- 
lą “Tiesos Kelią" ne tik sumaniai, bet ir drąsiai. 
Jei katalikai būtų turėję savo masonų, Kuraitis 
būtų tikęs į jų didmeisterius. Nesakyčiau, kad 
jis perdaug būtų buvęs mėgiamas, bet jis vien- 
minčių buvo gerbiamas dėl jo principiškumo bei 
altruizmo, nes sau nieko nenorėjo. Draugiškos 
šilumos aplink jį nebuvo, — juk visa jo aplin- 
kuma tebuvo vienintelis voratinklis, kuriame vi- 
sus pagaudavo savo — tiesa, neasmeniškiems — 
planams. Šis Kuraitis, palaikomas Turausko ir 
šiaip daugumo atsakingųjų, nuolatos kurstė Šal- 
kauski ir nedavė jam ramybės, kol sutiko tapti 
Dovydaičio įpėdiniu. Jis ir “kuraitininkai"" mo- 
kėjo mūsų filosofą įtikinti, kad jis turįs ateiti- 
ninkiją vesti į miestą ir tuo besikuriančiam Lie- 
tuvos miestui įkvėpti lietuvišką bei krikščioniš- 
ką sielą. Lakusis Pakštas trumpai tarė: “Atei- 
ties“ ateitis — miestas.“ 


Šalkauskis buvo nusistatęs tik trejus me- 
tus išbūti vyriausiojo vado vietoje. Po to jau- 
nesnė pajėga būtų turėjusi užbaigti pradėtąjį 
darbą. Jam terūpėjo nustatyti gaires, nurodyti 
linkmę, tiesti bėgius, kuriais toliau ateitininkiš- 
kasis judėjimas turėtų riedėti. Be to, reikėjo 
sukurti naujas formas ir pagal jas ir pavyzdin- 
gai gyventi. 

Šalkauskio išrinkimo pareikalavo dar ir po- 
litinė situacija, susidariusi po 1926 m. gruodžio 
17 d., nes iš tautininkų pusės reikėjo laukti vi- 
sokių bandymų ateitininkų judėjimui nuslopin- 
ti. Tokiems kėslams atremti jaunos katalikiško- 
sios inteligentijos priešakyje nūn reikėjo subti- 
laus diplomato, švelnaus derybininko, turinčio 
simpatijų ir kituose liogeriuose. Niekas atsakin- 
gųjų katalikų tarpe neabejojo, kad ir šiuo at- 
žvilgiu Šalkauskis buvo pats pašauktasis kandi- 
datas. Suprantama tad, kad 1927 m. per Palan- 
goje įvykusią reorganizacinę konferenciją Šal- 
kauskis buvo išrinktas į vyriausius vadus. 


Paruošiamieji darbai tiems rinkimams Do- 
vydaitį gerokai nuliūdino. Laikydamas save — 


ir ne be pagrindo — ateitininkijos tėvų, manė 
turįs teisę ir toliau vadovauti. Jis nesuprato — 
ar nenorėjo suprasti — kad kiekvieno veikėjo 

darbuotei yra ribų. Jis nesuprato, kad jis tebu- 
vo — taip sakant — ateitininkijos pirmoji auk- 
lė, kurios rūpestis kūdikiui palengvinti pirmuo- 
sius žingsnius į gyvenimą. Jis nepajuto, kad nau- 
jose sąlygose reikia ir naujų vadų. Mokėti lai- 
ku pasitraukti sunku. Tai įrodė 1927 metais ir 
ateitininkijos istorija. Taip įvyko, kad visiems 
brangiam ateitininkui iš pirmos valandos turė- 
jo būti iš šalies ir viešai paliudyta, jog jo lai- 
kai praėjo. Dovydaitis tai palaikė tik už “nu- 
vertimą" ir dėl to karčiai atsiliepė apie šią 
“skriaudą"'. 

Jis nekartą man atvėrė savo širdį, skau- 
džiais žodžiais pliekdamas šį nedėkingumą. Jis 
man išliejo visą pyktį, tikėdamas, kad iš ma- 
nęs laimingesnis jo įpėdinis sužinosiąs, kaip gru- 
biai su juo buvo apsieita. Tiesiog į kolegą Stasį 
kreiptis jis vis dėlto nedrįso. Graudu buvo žiū- 
rėti, kaip savimeilė kankino net tokį pasišven- 
tėlį ir — bent tam kartui — jį išmušė iš pusiau- 
svyros. Šalkauskį jis laikė aristokratu bei len- 
kiškų manierų platintoju ir dėl to visai ateiti- 
ninkijai pranašavo “šančišką sumiesčionėjimą"“. 
Be to, laikė jį neišgydomu teoretiku, kuris as- 
tronomiškuose toliuose nuo gyvenimo sukursiąs 
niekam nenaudingų aksiomų. Rūpestį jam, žy- 
dinčiam rubuiliui, kėlė ir menkutė naujo vado 
išvaizda. Liesesnis už degtuką, lengvesnis už pū- 
kelį ir dargi šlubas — kaip toks bloznelis gali 
atlaikyti gyvenimo audras? 


Aš duodavau jam išsikalbėti į valias, nes 
tokie išsiliejimai lengvino skaudžiai užgautą jo 
širdį. Pasinaudodamas kokiu atlyžimo akimirks- 
niu, bandžiau jam įrodyti Palangos rezultato 
tikslumą. Bet jis jau perdaug buvo sutapdinęs 
savo asmenį su ateitininkija, kad tai būtų galė- 
jęs suprasti. Jis dėl to tik tam momentui apsi- 
ramindavo, tačiau progai pasitaikius vėl grau- 
žėsi, nes žaizda dar kraujavo. Būdamas nuošir- 
dus savo idėjų išpažintojas, žinoma, ir toliau 
joms visu uolumu tarnavo. O vis dėlto šis tas 
buvo pasikeitę, nes nuo to laiko susiformavo 
vad. “Dovydaitininkai", kurie kaip koki ateiti- 
ninkų "liaudininkai" arba jų “žemesnieji rū- 
mai" atsistojo tylioje opozicijoje prieš naują, 
miestelėniškai nudažytą orientaciją. Kad šalia 
Šalkauskio, kaip dvasios vadas priešakyje pasi- 
rodė dar prof. Kuraitis, o tarybos pirmininko 
vietą užėmė ministeris Turauskas, kurio žmone- 
lė, emigravusių lietuvių duktė, Paryžiuie buvo 
užaugusi ir kaip žavi gražuolė net puošė dalį 
mūsų banknotų, visa tai jiems šiurpus per nu- 
garą varė. Jie jautėsi lyg našlaičiai šių šaunių 
titulų salone ir norėjo Dovydaičiui atkovoti se- 
ną jo sostą. 

Naujas vadas greitai sužinojo apie šią Opo- 


ziciją. Tačiau, būdamas demokratas, jos ne tik 
nelaikė blogu reiškiniu, bet dargi ją sveikino 
kaip naudingą veiksnį, galintį jį apsaugoti nuo 
nuslydimo į svetimą ateitininkams intelektua- 
lizmą ir sulaikyti jo globojamuosius nuo sumies- 
čionėjimo. Su savo kolega Pranu jis lygiai taip 
nuoširdžiai draugaudavo kaip ir anksčiau. Tarp 
abiejų įvykdavo kartais tik smagus “žodžių ka- 
ras“, kada Pranas neiškęsdavo nepaleidęs kokios 
špilkos į “parfiumuotąjį Staselio dvarą". Šalkaus- 
kis gi atsakydavo tąja mieląja šypsena ir tuo 
šiltuoju mandagumu, kuriuo nuginkluodavo ir 
atkakliausius savo oponentus. 


Dovydaitininkai vis dėlto neatlyžo — 1930 
metais per Jonines Kaune įvykusioj konferen- 
cijoj jie bandė savo "tėvą" vėl įkelti į prarastą- 
ją kėdę. Tačiau tai jiems nepavyko, nes Dovy- 
daitis tesurinko vos trečdalį balsų, du trečdaliai 
gi atiteko Pakštui, kuris buvo laikomas Šalkaus- 
kio įpėdiniu bei jo linijos tęsėju. 

Bet ir po šito naujo nepasisekimo kolega 
Pranas nenustojo veikęs. Statydamas idėją 
augščiau už savo — tiesa, smarkiai užgautą — 
ambiciją, jis ir toliau be atvangos rungėsi ben- 
drų idealų fronte. “Jis grįžo visuomeniniame 
veikime į liaudį, į proletariatą, tapdamas kata- 
likų darbininkijos vadu, kai ją buvo palikę visi 
kiti buvę vadai“ (J. Brazaitis). “Prof. Dovydazi- 


tis yra ateitininkijos širdis", taip jį apibūdina 
A. Maceina, kitas jo mokinys, “savo žmonišku- 
mu, savo krikščioniška artimo meile, savo nuo- 
latiniu pasiruošimu padėti patraukusi į save vi- 
sus, ypatingai jaunuosius, ir palikusi šiltą atmi- 
nimą ją pažinusiuose“. (1949 m. “Ateitis", No. 
alto) 


Apdovanotam tokiomis savybėmis, jam liko 
plati dirva ir be sosto ir be titulo. Darbininkai, 
ateitininkai, pavasarininkai ir visi ties gausūs 
skaitytojai gausių jo žurnalų — tai buvo audi- 
torija, kurios neturėjo nei joks profesorius, tai 
buvo diecezija, kuria negalėjo girtis nei joks 
vyskupas. Jis įžvelgė visas tas nuostabias gali- 
mybes, kurias jam siūlė tie beribiai horizontai. 
Jis kibo ir į tokį darbą, į kurį baltarankiai bei 
saldžiažodžiai nei pažvelgti nenorėjo. 

Žinios iš Lietuvos mums praneša, kad Do- 
vydaitis jau prieš kiek metų bolševikų buvęs iš- 
tremtas į Sibirą. Kadangi jo šeima nesugrąžina- 
mai išblaškyta ir jo žmona mirusi, jis ten slaptai 
buvęs įšventintas į kunigus. Šitose pareigose 
prieš nedaugel metų ten ir miręs. Kas su Pranu 
Dovydaičiu buvo susidraugavęs, tas žino, jog tai 
buvo visai natūrali, dargi būtina didžio gyveni- 
mo pabaiga. 


A. Mončys — Pelėda (švinas) 


LEOMARDAS 


AMDRIEKUS 


I4V AA N AS 


Įtikėjom, 

Kad po tvano 

Tu gailėjais žmogų baudęs 

Ir likai su juo — 

Tapo švento Veido bruožai graudūs 

Dėl kiekvieno skriausto našlaitėlio, 

Dėl kiekvieno pavainikio nuskandinto — 
Tapo švento Veido bruožai craudūs 

Dėl žmogaus kaltės, 

Dėl žmogaus klaidos. 


Buvo, buvo 

Didis tvanas — 

Viską Kūdesys užliejo 

Sklidinai ... 

Ir nerastų sau ramybės be globėjo 
Laukuose užguitas našlaitėlis, | 
Upėj nuskandintas pavainikis — 
Ir nerastų sau ramybės žemė, 
Kai nuskandinai 

Džiaugsmo vasaras 

Pražydusių linų melsvoj gelmėj. 


L 


DALIA 


Mes esam sukurti 
Panašūs į Tave — 

Tai nesibijome gyvenime, 
Tai nesibijom nė mirtų 
Dalintis liūdesiu, 
Skausmu ir vienatve. 


Vienatvė įgimta, 

Ir Ludesys gilus — 

Kasmet, kiekvieną ankstų rudenį, 
Vis tos načios giesmės gaida 
Laukuos nugąsdina 

Gėles ir medelius. 


Nugąsdina ai juos, 

O šiurnas krato mus, 

Kai jaučiame, joa visos Lygumos 
Tuoj mūsu lunomis deiuos, 

Tau rymoijant, 

Karaliau lygumų. 


S. KA US MAS 


Ar kas galėtų nusiskųsti, 

Kad šiaurė'e esi bejausmis, 

Ar kas galėtų — 

Ir čia Tave nasiekia mūsų skausmas, 
Ir čia per lietų 

Perkūno smūgiai rūstūs 

Laukuos pravirkdo piemenėlį. 


Patėvis ji tik vakar plakė, 
Šiandieną gąsdina perkūnas — 
Žinai, našlaitis! 

Bet kirčiai tie išraižo tavo kūną, 
Lyg vagos šlaitą, 

Ir išverktos jo akys 

Tavųjų ašarų lietum paplūsta. 


Tie kirčiai vėl į kūną sminga, 
Kaip ir tada, kai plakė žydai 
Prie stulpo rykštėm. 

Ir kraują angelai išvydę, 
Maldauja, kad sugrįžtum 

Iš lygumų verksmingų 

ĮI savo džiaugsmo karalystę. 


ŽEMĖS SAUJA 


Kiek tai buvo meilės, 

Kiek tai buvo skausmo — 
Saują žemės nešės jie išvaromi. 
Ir Tavęs lankyti 

Jie kasdieną grįžta 

Lygumom, kalneliais, mariomis. 


Daug pasaulio matę, 

Daug vargų pakėlę, 

Jie ant tavo kelių galvas padeda 
Ir kad saują žemės 

Prie širdies nešiosis 

Verkdami kartoja savo pažadą. 


Pažadą kartoja, 

Ir stebuklą jaučia — 

Toj saujelėj žemės gimsta vasara, 
Toj saujelėj žemės 

Jų laukai žaliuoja, 

Pabaigtuvių giesme aidi vakaras. 


MEER-TI1S 


Vėl pušyne kankorėžiai skamba, 

Lyg varpeliai laimingos mirties. 

Krinta Viešpaties ašaros stambios 
Ant visų samanų — 

Ant visų samanų ir žolelių 

Jos šią naktį mirgės. 


Jau, matyt, vėl žmogus kur nors miršta 
Nuo gimtųjų pušynų toli — 

Kaipgi pušys jį gali pamiršti 

Tokioje valandoj, 

Kaip Tu, Viešpatie — mūsų paguoda, 
Jį pamiršti gali! 


Tas žmogus juk nukėlė kepurę 
Ix praeidamas lenkėsi Tau. 
Jam dangaus karalystėje durys 
Šiandien laimę atvers — 

Po varpelių gailios sutartinės, 
Po to švento lietaus. 


Jau, lyg brangų Viatiką, neša 
Angelai koplytėlių balti — 
Vieną dieviškų ašarų lašą 

Ant lengvos samanos — 

Tas lašelis nuplaus žmogui sielą, 
Atgaivins nevilty ... 


PRINS KE LIMAS 


Kitiems ištarsi daug paguodos žodžių, 
Parodysi regėjimuos šviesių vaizdų — 
Mes, atsiklaupę tyliai pabučiuoti 
Penkių žaizdų, 

Laimingi būsim, jei išmokysi 

Atskirt Velykų rytmetį 

Nuo didžiojo Penktadienio — 
Laimingi būsim, jei galėsime 

Atskirti naktį 

Nuo dienos. 


Tiek metų nesiskubino pražysti karklai, 
Išnykti akyse mirties vaizdai, 

O Tu, iš savo kapo atsikėlęs, 

Kvieti vardais — 

Visas vėles nuo senkapių, 

Visas vėles nuo žvyrduobių 

Į didžiąją Velykų eiseną — 

O Tu kvieti, iškėlęs baltą vėliavą, 

Ir mus žygiuoti 

Su verbų šakelėmis, 


Žinau, jog nepamirši jau nė mano vardo 
Tarp daugelio gyvų ir negyvų vardų, 
Kai senkapiuose atidarius vėjui 
Senus vartus — 

Išleisi mirusius pavasarius 

Be žalio šilko vėliavų, 

Išleisi mano protėvius 

Be drobių, juostų, gintaro — 

Kai senkapių vartus atkėlus vėjui, 
Prisikelimą 

Karklai skelbs... 


AšŠAROS 


Sūrūs jūrų vandenys, 

Sūrios mano ašaros — 

Argi aš priverkt galėjau jūras 
Rytmečių blakstienomis! 


Ramios jūrų vilnys — 

Ak, rami ir mano sąžinė. 
Neišgąsdinau nė vieno paukščio, 
Po audros ilsėt atlėkusio 

Ant akmenų į pamarį. 


Kas gi buvo kaltas, 

Kad nuilsę paukščiai nulėkė — 
Ar ne akmenys, kurie per balsiai 
Reikalavo Dievą keršyti . 
Už mano ašaras. 

ATGIMIMO PAVASARIS 


AR SUNYKIMO RUDUO 


JONAS PETRĖNAS 


Praslinkus dvejiems metams nuo antrojo 
pasaulinio karo, Paryžiaus kardinolas Emanuelis 
Suhard parašė pastoralinį laišką, kuriame me- 
te klaikų klausimą: ar šių dienų Bažnyčia ir ap- 
lamai visas religinis gyvenimas eina žaliuojan- 
čio pavasario, ar mirštančio rudens keliu? Au- 
gimas ar Žlugimas? 

Kardinolo iškeltasis klausimas ir gilus jo 
svarstymas nuskambėjo ne tik Prancūzijoje, ku- 
rios gyvenimo religines-visuomenines problemas 
jisai gvildeno pirmoje eilėje, bet rado atgarsį ir 
kituose katalikiškuose kraštuose, nes atsakymas 
į šį klausimą, kaip taikliai pastebėjo J. C. Mur- 
ray, S. J., pateiktas ne prancūziškas, bet kata- 
likiškas.? 

Laiško pradžioje kard Suhard prisimena pra- 
ėjusio karo palikimą — griuvėsius ir pelenus, 
kurie užklojo miestus, dailiuosius pastatus, am- 
žiais statytąsias katedras, ir pastebi, kad šios de- 
gesių ir vėjo žarstomų pelenų krūvos yra akivaiz- 
dus simbolis, palydįs praeitin vieną istorijos klo- 
dą ir pradedąs naują, deja, nerodantį prisikėli- 
mo ar dvasinio atgimimo ženklų. Tasai naujasis 
istorijos laikotarpis ir vertė kardinolą klausti: 
sugimas ar žlugimas? 

Kiek vėliau vokiečių jėzuitas tėv. Jonas B. 
Lotz, nagrinėdamas dabartinio dvasinio gyve- 
nimo charakteringuosius bruožus, tvirtina, kad 
mūsų dienos esančios pažymėtos nihilizmo žen- 
klu, kuris, it klaiki šmėkla, esąs panūdęs visus 
išvesti į nieką.“ Todėl šis stebėtojas, panagrinė- 
jęs nihilizmo esmę ir jį auginančias šaknis, jieš- 
ko priemonių, kurios padėtų iš nihilistinės be- 
prasmybės išvesti žmones i gyvenimą, turintį 
prasmę ir duodantį atsakymą į didžiuosius klau- 
simus. 

Mūsų gi mintytojas dr. A. Maceina nau- 
jajam istorijos klodui priskiria apostaziją kaip 
būdingąją savybę: “Naujasis žmogus yra ne stab- 
meldis, bet avostata. Jam Krikščionybė yra nebe 
naujiena, kaip stabmeldžiui, bet seniena, kurią 
jis turįs pergalėti tiek savyje, tiek savo kuriama- 
me gyvenime. Nusigrįžimą nuo Krikščionybės 
naujasis žmogus pergyvena kaip naują pradžią“.* 

Visi čia paminėti svarstymai vieną patvir- 
tina, kad jų autoriai stovi prie sunkiai sergančio 
ligonio lovos, tik dar nesutaria, kokiu vardu tą 
ligą pavadinti. 

Kol vėlesni laikai suras tinkamą vardą šiai 
ligai pavadinti, šiose eilutėse mūsų dienų dvasi- 
nio gyvenimo nuotaikas norime pavadinti nihi- 
listinėmis, kurios matyti visose gyvenimo srityse, 
ir kurios veda žmoniją prie beprasmybės krantų. 
O kaip tą dvasios ligą pažinti? Kokios priemo- 
nės padėtų ją nugalėti? 

Viešasis nihiizmas | 

J. B. Lotz, S. J., atidengdamas nihilizmo 
grėsmę, pastebi, jog nihilizmas esąs dviejų rūšių: 
atvirasis bei viešasis, ir pasalusis, kuris nejučio- 
mis, iš pasalų ėda mūsų dvasią. . 

Viešojo bei atvirojo nihilizmo šalininkai ir 
ic propagandininkai į nihilizmą taipgi žiūri kaip 
i ligą, sunkią ir nepagydomą, kurią heroiškai ir 
drąsiai reikia pakelti. O to nihilizmo nuotaikų 
pilna visur. 

Nihilizmas švaistosi mūsų pačių tarpe. Se- 
nesniais laikais jis vis dar nedrąsiai bandė įkelti 
koją istorijos vežiman, dabar gi jau visai drąsiai 
ir įžūliai lenda visur. Anksčiau nihilizmo pėdsakų 
galėjai sutikti Dostojevskio romanuose, kur iš- 
niro rusiškieji anarchistai. Gražią ateitį jam 
skelbė Nietzsche, sakydamas: “Nihilizmas jau 
stovi prie pat mūsų namų durų. Ir iš kur ateina 
tasai svečias nebuvėlis' (Wille zur Macht). Šian- 
dieną jisai jau peržengė mūsų namų slenkstį ir 
mėgina sėstis pačion krikštasuolėn. 

Nihilizmas laužiasi į visas gyvenimo sritis. 
Jo pinkles menui parodė Sedlmayer kny- 
goje “Verlust der Mitte“; literatūroje grožinė 
Sartre kūryba alsuoja nihilizmu, tas patsai 
Sartre nihilizmui tiesia kelią fiolsofijoje, atsto- 
vaudamas kairiajam egzistencializmo sparnui. 


O kaip šią nihilizmo ligą pažinti, kada ja su- 
sergama? Ji prasideda ten, kur subyra žmogišką- 
ją būtį palaiką pagrindai. Žmogiškosios gi būties 
pagrinduosna yra padėta tiesa, moralinės verty- 
bės ir gyvenimo prasmingumas. Įdomu tat žvilg- 
terėti, į ką nihilizmas pavertė šiuos pagrindus. 

Nihilizmas atmetė ne tą ar kitą tiesą, bet 
tiesą aplamai. Atsisakius tiesos ar galių ją pa- 
žinti, nihilistai pasitenkina virtine nesuderina- 
mų nuomonių ar hipotezių, gi širdies gilumoje 
juos pačius ėda neviltis priartėti prie tiesos. 

Panašiai atsitiko ir su moralinėmis vertybė- 


mis, be kurių žmogus liaujasi žmogum buvęs. 
Pasak nihilistų, moralinės vertybės nesančios 
žmogiškosios būties būtinybė, esą galima ir be 
jų išsiversti. Jie žengia dar toliau ir mėgina žmo- 
gų perkelti “anapus gera ir bloga“, girdi tik tuo- 
met žmogus pasijusiąs laisvas ir net pačiame blo- 
gyje atrasiąs džiaugsmo bei pilnatvės. Taip nihi- 
listai sustatė naują “vertybių lentelę" ir morali- 
nėje suirutėje leido žmogui paikai ištarti: “O ko- 
dėl gi ne?" 


Susvyravus tiesai ir moralinėms vertybėms, 
tamsion naktin nugrimzdo ir gyvenimo prasmin- 
gumas. Amžinybės bei anapusinio gyvenimo pra- 
dus nihilistai iškeitė į trapius ir praeinamus sie- 
kimus ir taip žmogų privedė prie beprasmybės 
pakriaušio, kur Nietzsche dar mėgina savuosius 
guosti ir pataria tvertis už vadinamos “likimo 
meilės“ (amor fati), padedančios ištverti heroiš- 
kai tragiškose minutėse. 


Nuslydus nuo tiesos, moralinių vertybių ir 
gyvenimo prasmingumo, nebeišvengiamai pradė- 
jo blukti ir žmogaus paveikslas, kol pagaliau jisai 
visai prapuolė. Žmogus dar bando neva save su- 
rasti, atskleisti, tačiau netrukus jis pats pasime- 
ta ir nebežino, kas jis nė kur atsidūręs. Žmogaus 
paveikslas prarado ryškiuosius bruožus — jo vei- 
da apniaukė netikrumas, klaikuma ir beprasmy- 
bė. 

Tikrasai žmogaus paveikslas, kalbąs apie 
žmogų kaip apie laisvą ir atsakingą asmenį, ne- 
šiojantį dargi savyje dieviškąjį panašumą, suby- 
rėjo kaio tik tada, kada nihilistai atmetė tikrą, 
asmeninį Dievą. Po to, aišku nuoseklumo vardan, 
teko nubraukti ir tiesa, ir moralinės vertybės, ir 
gyvenimo prasmingumas, kurie lyg smulkučiai 
upeliai subėga į platųjį Dievybės vandenyną. 
Todėl mūsų dienas taip šiurpiai nusiaubė Nietz- 
sches žodžiai: “Dievas mirė"... 


Mūsų laikais žmogaus santykis su Dievu, 
kaip teisingai pastebi dr. A. Maceina, daro- 
si vis neigiamesnis: “Bedievybės mintis yra mė- 
ginama paversti norma ir pagal ją statyti objek- 
tyvinę istorijos sąrangą. Nietzschės bepročio nu- 
mestas žemėn žibintas yra pakeltas pirmoje ei- 
lėie komunistinio žmogaus; bet ne tik jo vieno, 
nes bedievybė dabar yra visuotinis reiškinys" * 

Taip pat nihilizmas, kuriam nieko nebeliko 
švento, brangaus ir prasmingo, mėgina įminti sa- 
vo pėdas mūsų laikams ir kaip didis pavojus, ar- 
tinąs gyvenimą i kard. Suhard iškeltąją sunyki- 
mo grėsmę, grūmoja Rytams ir Vakarams. Jis 
yra viešas, atviras, matomas visiems, kurie tik 
akyliau stebi mūsų dienas ir tą ligą, kuri jas ka- 
muoja. 


KUN. JONAS PETRĖNAS, 


spaudos darbininkas ir visuomenininkas, miręs 
praėjusių metų gruodžio 17 d. Brooklyne. 

Velionis buvo gimęs 1911 m. balandžio 7 d. 
Gulbinų kaime, Biržų apskr. Baigęs Biržų gimna- 
ziją, įstojo į Kauno kunigų seminariją. Kunigu 
įšventintas 1935 m. Dirbo pastoracijoje, buvo Lin- 
kuvos gimnazijos kapelionas. Pirmosios okupacijos 
metu rusų kalintas, antrajai artėjant, pasirinko 
tremtį. Didžiąją jos dalį praleido Freiburge, Stu- 
dijavo Freiburgo, Rcmos, Vašingtono universite- 
tuose. Atvykęs į JAV, nuolatiniam apsigyvenimui 
pasirinko Brooklyną. 


Kun. Jonas Petrėnas visą amžių dirbo jaunimo 
organizacijose ir spaudoje. Bendradarbiavo dauge- 
lyje laikraščių bei žurnalų. Porą metų redagavo 
jaunimo žurnalą “Ateitį. Paskutiniu laiku buvo 
kunigų žurnalo “Lux Christi" redaktorius. čia 
spausdiname jo straipsnį, atsiųstą “Aidams" prieš 
mirtį. 


Pasalusis nihilizmas 


Gydytojas, stovėdamas prie ligonio lovos, no- 
ri apčiuopti ir tą paprasta akim nematomą aplin- 
ką, kuri vargina ligonį ar padeda keroti mato- 
miems, fiziniams skausmams. 

Tokie atvira akim neįžiūrimi pavojai ir nuo- 
taikos graužia ir dabartinį dvasios gyvenimą. 


Jonas B. Lotz, S. J., trokšdamas šitą iš pasa- 
lų mus tykojantį priešą demaskuoti ir parodyti jo 
spendžiamas pinkles, vadina jį pasaluoju nihi- 
lizmu ir sako, jog ir gerieji krikščionys, aiškiai 
ir drąsiai apsisprendę už Dievą ir jo tvarką, tėra 
tik idealinio gyvenimo pusiaukelėje, jeigu jie 
karčiais žodžiais rašo ir pasmerkia viešąjį nihi- 
lizmą, o nemato kaip pasalusis priešas sukasi sau 
gūžtą ir keroja Bažnyčios viduje.“ 

Pasalusis nihilizmas ar jo nuotaikos, prade- 
dančios apnikti net ir uoliųjų Bažnyčios kovoto- 
jų dvasią, reikia manyti, buvo tos ūkanos, kurios 

1953 m. šv. Tėvui Pijui XII mažino Prisikėlimo 
švenčių džiugesį ir vertė jį į velykinius linkėji- 
mus įpinti rūstų įspėjimą: “Šiandieninis pavojus 
yra teisiųjų pavargimas''. 

Prof. Juozas Brazaitis, nešdamas šitą 
popiežiaus perspėjimą lietuviškajai visuomenei, 
pažymi, jog ir lietuviuose pradeda reikštis pa- 
vargimas veikti, norėti ir galvoti; šita dvasinė 
mažakraujystė, atimanti lietuviams ryžtą veikti, 
norėti ir galvoti, įvairiais vardais ir šūkiais pra- 
simuša aikštėn mūsų spaudoje, oranizacinėje 
veikloje, kultūrinio darbo plotuose, kur vis gar- 
sicu vasigirsta pasyvaus kvietizmo balsai: “jūs 
būkite garsūs veikėjai, planuokite ir posėdžiauki- 
te, tik palikite mane ramybėje"...? 

O kuo gi pasižymi tasai pasalusis nihilizmas, 
kurio vieną atošvaistę, teisiųjų pavargimą, nusa- 
kė Pijus XII? 

Žmonės, pagraužti gudriai užsimaskavusio 
nihilizmo, dar išpažįsta tiesą, tačiau toji tiesa jau 
nebeperskverbia visos jų žmogiškosios būties. 
Užuot atvirai ir drąsiai stovėję tiesos pusėje, ši- 
tie Žmonės leidžiasi vis toliau nuo tiesos nuve- 
dami, kol pagaliau abejonės ir netikrumas ap- 
raizgo jų protus. Jie dar pakalba apie gyvenimo 
ar krikščioniškosios doktrinos vertybes, tačiau 
atrodo, kad ir jos esančios tokia didelė ir sunki 
našta, kuriai pakelti nebepakanka jėgų. 

Pasalusis nihilizmas išpažista anapusinio gy- 
venimo prasmingumą, tačiau šio gyvenimo pra- 
einamumas juos taio tvirtai, kaip aną pasakų Gu- 
liverą, siūleliais pririša prie žemės, kad ir toji 
amžinybės žvaigždė pasidaro prigesusi, nebevi- 
liojanti, juk taio gera ir malonu šliaužti žemės 
gyvenimo paviršium... 

Priblėsus amžinybės liepsnelėms, pasalojo 
nihilizmo išpažinėjai pagalvoja, ar beverta tiek 
daug aukotis ir ryžtis išlaikyti savyje žmogaus 
paveikslą, atmušantį dargi dieviškąjį panašumą. 
Gal Dievas be reikalo taip žmogų išaugštino, iš- 
kėlė į tokią augštą malonės syvenimo pakopą ir 
tiek daug iš Žmogaus reikalauja šitą paveikslą ap- 
saugoti nuo dulkių? Todėl pradedama bandyti 
nusileisti į žemesnę pakopą, nebesibijoma to kil- 
naus žmogiškojo paveikslo kiek ir apžaloti, kad 
tik žmogaus didingumas taip rėkiančiai į jį ne- 
beprakalbėtų. 

Pasalusis nihilizmas iš savo namų dar ne- 
isgujo Dievo, vienok tai toli gražu nebe tas gyva- 
sis ir galingasis Dievas, kurio tik vienas vardas 
sukrečia sielos gelmes, kuris veda jo gyvenimą, 
lydi jo dienų pirmutinį ir paskutinį žingsnį. Kiti 
gi jau atviriau ir drąsiau bando Dievo vardą ap- 
eiti, išvengti: jie išdrįsta dieviškąjį sostą palikti 
tuščią, jo vieton pasodindami švelnesnius, ne taip 
jau ausį rėžiančius vardus. 

Pasislėpusiųjų nihilistų galvosena apie krikš- 
čionybę kur kas įdomesnė. Teisybė, jie dar pri- 
pažįsta, kad Bažnyčia parodo daug gražių ir he- 
roiškų darbų, kad joje yra narių, drąsiai nešan- 
čių Kristų per istorijos tikrovę, tačiau daugelį jau 
apima paviršutiniškumas, ideologinis pasimeti- 
mas ir netikrumas. Tai ypač išryškėjo praėjusio 
karo metu, kuris vertė ne tik saugotis fizinių 
ginklų pavojaus, bet pareikalavo ir aiškaus ide- 
ologinio apsisprendimo. Tokios ideologinės grum- 
tynės tebevyksta ir dabar, nors fiziniai ginklai ir 
aprimo. Šios ideologinės grumtynės, kaip pastebi 
prof. Simas Sužiedėlis, visada yra Žiau- 
resnės ir pavojingesnės už grynai politinį ar net 
irnperialistinį karą, mat, jose reikia stvertis ga- 
lingų ir išbandytų ideologinių ginklų.“ 

Ideologinis pasimetimas ir netikrumas ap- 
temdo ir žmonių galvojimą apie krikščionybę. Jie 
pradeda giliau nebesuvokti jos esmės, kuo ji ge- 
resnė ir pranašesnė už kitas, taip sumaniai per- 
šamas važiūras. Tokie Bažnyčios nariai nebe- 
trokšta jų būtį perkeičiančios dieviškosios malo- 
nės, pradeda ilgėtis kitokio gelbėtojo, galinčio 
veikiau jiems padėti, imama jieškoti net bendra- 
darbiavimo bazės su komunistine ideologija. Ne- 
nuostabu, kad tokie balsai pasigirsta net iš ka- 
tedrų, kuriose dėstoma krikščioniškoji doktrina. 

Tokio galvojimo paplauta krikščionybė pas- 
kum atneša ir keistų nuomonių apie Bažnyčios 
instituciją. Bažnyčia jau nebėra toii dieviškoji 
institucija, kuri per laiko tekmę neša Kristų, ku- 
rioje vyksta nuolatinis dieviškojo Sūnaus įsikūni- 
jimas, o tik paprasta, žmogiška organizacija, nors 
ir atliekanti gražių ir nuostabių darbų. 

Bažnyčios bendruomenės nariai, paveikti to- 
kių minčių, užgožėjančių krikščioniškojo gyve- 
nimo didingumą ir skaidrumą, ima mėginti eiti 
savu tikėjimo keliu, kuriame ypač svetimas dog- 
minis tikrumas ir sakramentinis gyvenimas. Juk 
ar nebūtų geriau, jei tikėjimas nebūtų įstatytas į 
aiškius, neginčytinus dogmų rėmus, ar nebūtų 
lengviau ir smagiau keliauti, jei pavyktų nusi- 
kratyti nelengvu sakramentiniu gyvenimu? 

Pasalusis nihilizmas, šitaip įsitvirtinęs šalia 
ar net pačioje Bažnyčioje, lieka panašus į gaisrą, 
kuris pamažų rusena ir naikina visą, ką tik su- 
tinka. Dabarties gyvenimo sąlygos tokiam gaisrui 
ypač palankios, mat, kiti dar neišdrįsta stoti vie- 
šoje bei atvirojo nihilizmo pusėje ir ardyti žmo- 
giškąją būtį palaikančius pagrindus: tiesą, mora- 
lines vertybes ir gyvenimo prasmingumą. 


Dvasios pavasario belaukiant 
Tokiame fone nuaidėjo anas klaikusis kard. 
Suhard klausimas: atgimimo pavasaris ar sunyki- 
mo ruduo? Augimas ar žlugimas? Į jį reikia 


KE Žž ORO M. S. KULS 


mums patiems atsakyti, apsispręsti ir jieškoti 
priemonių, kurios prašalintų kard. Suhard laiške 
iškeltąją sunykimo grėsmę, padėtų nugalėti nihi- 
listinį mūsų dienų nusiteikimą, apie kurį svarsto 
tev. J. B. Lotz, S.J., ir parodytų kelią atkritė- 
liams atgal į krikščionybę, nuo kurios nusigrį- 
žimą dr. A. Maceina laiko būdinguoju dabarties 
bruožu. 

Sugrupavę minėtųjų svarstytojų siūlomas 
priemones, jas čia taip galėtume nusakyti, bū- 
tent: tikinčiųjų tikėjimas, dvasingas apaštalavi- 
mas tarp atkritėlių, veiklus krikščionybės tiesų 
taikymas gyvenimui, pagaliau — pasitikėjimas 
Kristumi, vedančiu gyvenimo upę stebuklingais 
keliais. ių 

Visos čia paminėtos priemonės išplaukia iš 


KRISTUS IR šV. PETRAS 


krikščionybės, kuri yra vienintelė ir pati pajė- 
gioji kovotoja su nihilizmu. Krikščionybė atvėrė 
Žmogaus dvasiai gyvenimo platybes ir gilybes, jį 
žmogiškąją būtį perkeičia dieviškąja malone — 
ji viena tegali sugrąžinti žmogų nuo beprasmy- 
bės krantų, kur jį atvedė nihilizmas ir paliko ne- 
vilčiai, netikrumui ir netikėjimui. Kitos pažiū- 
ros, kaip sumaniai jos bebūtų peršamos, nėra pa- 
jėgios stoti kovon, mat, tarp jų ir žmogaus dva- 
sios olatybių nėra atitikmens, jos nepersiskverbia 
ligi transcendencijos krantų ir todėl negali iš- 
vesti žmogaus iš beprasmybės gyvenimo. Ž 
Vienok šis tvirtinimas, kad krikščionybė yra 
vienintelė ir pati pajėegioji kovotoja su nihilizmu, 
atsitrenkia į dabarties nuotaikas, kuriose krikš- 
čionybė nebeteko to pasitikėjimo, kuriuo ji yra 

žerėjusi kitais dvasinių suiručių laikais. Todėl ir 
kovos su nihilistinėm apraiškom sekmingumas su- 
tampa su klausimu, ką daryti, kad krikščionybė 
atgautų žmonėse pasitikėjimą ir atsakytų į di- 
džiuosius klausimus, kuriuos iškelia gyvenimas. 


1. — Kaip kitados žydai laukė iš Kristaus 
stebuklų, o graikai ženklo naujojo mokslo tikru- 
mui įrodyti, taip dabarties nihilistai ar apostatos 
laukia iš krikščionių gyvo tikėjimo liudijimo, 
aiškiai jiems šnekančio: “šitas žmogus tiki ir iš 
tikėjimo gyvena: žiūrėkit, tikėjimas yra galia, 
kuri remia ir palaiko to žmogaus gyvenimą". 

Jeigu patristinės literatūros kūrėjams paka- 
ko sutriuškinti heretiškuosius mokslus ar apolo- 
getiniu būdu atremti priekaištus, daromus krikš- 
čionybei ar jos išpažinėjams, jeigu vidurinių am- 
žių žmogų, apniktą neaiškumų ar abejonių, pa- 
kako pasiųsti į bibliotekas ir panerti jį storųjų 
tomų studijose, tai šių dienų žmogus, ištrenktas 
iš tikėjimo kelio, atsakymo jieško gyvose krikš- 
čionių širdyse: “ar dar yra žmonių, mokančių gy- 
vai, paprastai ir nuoširdžiai tikėti? ar tasai jų 
tikėjimas tikrai yra didžioji jėga, teikianti jiems 
gyvenimo atramą ir atnešanti prasmę?“ 

Dabarties žmogus, genamas pašėlusio tempo 
ir panertas dienos rūpesčiuose, nebeturi laiko nė 
noro vartyti storus tomus, gilintis, aiškintis abe- 
jones — jisai stebi ir vertina praktiškus, konkre- 
čius atvejus ir iš jų darosi išvadas. Ir tuos pačius 
nihilistus ar atkritėlius iš krikščioniškojo kelio 
dažnai išbloškė ne ilgos studijos ar traktatai, bet 
realūs, konkretūs gyvenimo įvykiai, jų pačių iš- 
gyventos bėdos ar nelaimės. Juos į tą kelią atgal 
sugrąžinti tegali tik konkretus, gyvas tikėjimo 
paliudijimas, nešamas gyvųjų krikščionių. 


Didysis dabarties šauksmas ar prašymas ir 
yra tasai, kurį “Amžiname žyde“ išreiškė Bern. 
Brazdžionis: “Atimk, Viešpatie, tikėjimą iš lūpų, 
o netikėjimą iš širdies!" Reklaminis ar išpūstas 
lūpų tikėjimas turi užleisti vietą gyvajam širdies 
tikėjimui, kuris yra ne kalbos, ne bibliotekų kny- 
gos, bet iš Dievo išmelsta malonė. 


Konkretus nihilisto susitikimas su krikščio- 
niu, tikrai ir nuoširdžiai gyvenančiu iš tikėjimo, 
leidžia jam pastebėti dar ir tokį reiškinį, kad ti- 
kėjimas nėra bėgimas iš gyvenimo, kuris žmogui 
yra duotas, o tik jo atbaigimas ir įprasminimas. 
Vienybė su Dievu neliepia gyvenimo prakeikti ir 
greičiau iš jo pasišalinti, bet pastato žmogų į patį 
gyvenimo sūkurį ir atveria jam patį sunkiausią 
uždavinį — nusilenkti Dievui ir Dievuje save su- 
rasti. Tai yra pats sunkiausias darbas, dažnai ir 
tikinčiajam atnešąs juodų dienų, bandąs išmušti 
ji iš dvasios pusiausvyros, bet tikintysis nepasi- 
tenkina lengvu pasukimu į nieką, į paneigimą 

savosios būties, tačiau jis jieško atsakymo ir švie- 
sos tikėjime, kurs ir juodą naktį moka nužerti vil- 
tinga šviesa. 

Nihilistas ar apostatas, šitaip susitikdamas 
su gyvojo tikėjimo liudininku, lieka panašus į 
Chestertono “Orthodoxy" knygos kapitoną, ku- 
ris, nepatenkintas savo kraštu, išplaukia jieškoti 
ir užimti naujų žemių, o netrukus vėl atsiduria 
toje pačioje Anglijoje, kuri dabar jam išrodo to- 
kia miela, šilta ir artima. Ir nihilistas, pasinėręs 
beprasmiškuose jieškojimuose ir klaidžiojimuose, 
susitikęs su tikinčiuoju, atsiremia į jaukų, ma- 
lonų, ramų tikėjimo gyvenimą, atnešantį jo sie- 
lai pragiedrėjimą ir ramumą. 

2. — Antroji priemonė, galinti atnešti atgi- 
mimo pavasarį, kard. Emanuelio Suhard laiške 
yra pavadinta dvasinguoju apaštalavimu tarp at- 
kritėlių. Šitoji kardinolo mintis pagimdė kunigų 
darbininkų misiją (Paris Mission), iš jos išsau- 
go Lisieux mieste tokiai misijai parengti kunigų 
seminarija. 

Nesileisdami į šio naujojo misijų bandymo 
nagrinėjimą, viena tenorim priminti, kad kard. 
E. Suhard išryškintoji mintis apie katalikiškojo 
veikimo prigimtį ir tikslus tinka ir visų kraštų 
katal. akcijos darbininkams, būtent: katalikiška- 
sis veikimas savo esme yra gyvenimo tekmėje 
bevykstąs dieviškojo gyvenimo perteikimas. Tą 
darbą dirba Bažnyčia, vadovaujama hierarchi- 
jos, tam pačiam darbui talkina ir katalikiškasis 
veikimas, globojamas ir prižiūrimas tos pačios 
bažnytinės hierarchijos narių.? 

3. — Veiklus krikščionybės tiesų taikymas 
gyvenimui padeda gražion sutartinėn suvesti am- 
žinąjį Evangelijos turinį su besikeičiančia jos 
skelbimo forma, metodais ir būdais. Krikščiony- 
bė turi pasitikti žmogų, gyvenantį šioje ir šių 
laikų tikrovėje. Ji turi duoti atsakymą į ypatin- 
gąjį laiko balsą, kurį kardinolas M. Faulha- 
ber vadindavo Dievo balsų, — jį reikia išgirsti, 
suprasti ir tinkamai reaguoti. 


Linksmoji naujiena, prašokstanti laiko ir 
vietos ribas, turi įsivilkti į šios dienos rūbą, įsi- 
lieti į šių dienų žmogaus kraują, kad jis pažintų 
ir suprastų, jog Evangelijos tiesos nėra dulkėmis 
apnešta praeitis, bet istorijos tikrovėje bevykstąs 
žmonių atpirkimas, jų perkeitimas ir rengimas 
amžinybei. Tik tokia krikščionybė tegali atgauti 
žmonėse pasitikėjimą ir nuo beprasmybės atvesti 
juos ligi transcendencijos, kurios gyvo pajutimo 
dabar žmonės yra nebetekę. 


Veiklus tiesų taikymas tekančiam gyveni- 
mui bet gi negali žmonėse išdildyti ženklų, ku- 
riuos jų širdy įrėžė amžinybės mintis. Šitą am- 
žinumo ir pastovumo troškulį nori pakeisti pašė- 


lęs gyvenimo pažangėjimo tempas. Pažangėjimas, 
greitas keitimasis, įvairiausi gyvenimo bangavi- 
mai taip žmogų įtraukia savan sūkurin, kad pas- 
kiau jisai nebetenka pusiausvyros, nebemoka pa- 
stovių ir amžinų dalykų atskirti nuo nuolat besi- 
keičiančių — jis nebetenka masto, padedančio 
apspręsti amžinus dalykus ir nuolat besikaita- 
liojančius. 

Kovoje su nihilizmu, kuris amžinus sieki- 
mus iškeitė i praeinamus pogeidžius, svarbu ža- 
dinti žmonėse pajautimą, kad ne viskas praeina, 


keičiasi, bet yra ir amžinų tiesų, į kurias su- 
plaukia kasdienybės įvykiai, tylieji amžinybės 
šaukliai. 

“4. — Kovos sėkmingumaą su nihilizmu ar 


apostazija, pagaliau, nulemia tikrasis žmonių ap- 
sisprendimas už Kristų, kurio žodžiai mūsų lai- 
kams skamba lyg koksai rūstus perspėjimas: “Be 
manęs nieko negalite padaryti" (Jon. 15,5). Be 
Kristaus žmonija pati pavirsta į nieką ir esti nu- 
plaunama nihilizmo verpetų, todėl ir kovą prieš 
nihilistines nuotaikas, kurios graužia viešai ar iš 
pasalų žmones, tegali laimėti žmonių pastangos ir 
darbai, kuriuos atpirktosios žmonijos vadovas 
Kristus paverčia dieviškosios malonės įrankiais 
J 


ir krikščionybės lauką atnaujina no ančiu pa- 
vasariu. 

Ar žmonija apsispręs už Kristų ir sulauks at- 
g'm'mo pavasario, ar ji pasuks sunykimo keliu 
ir atsitrenks i katastrofą, kurią dr. A. Macei- 
na vadina valytoja, galinčia išvesti dabartinį pa- 
saulį iš bedievybės,'? ir buvo tie klaikūs spėlioji- 
mai, vertę švento atminimo Paryžiaus kardino- 
lą Emanuelį Suhard pastoraliniame laiške 
kl:usti: augimas ar žlugimas? 


Angliškas vertimas James A. Corbett, .Growth or 
Decline. South Bend-Montreal, 1948. Įžangos žodis pa- 
rašyt. John Courtneu Murray, 8. J. Šiuo vertimu 
čia ir naudotasi. 


2 Growth or Decline, įžangoje. Bus 


Plg. Der heutige Nihilismus und seine' "Ueberwindung: 
Stimmen der Zeit, n. 12(1951-52) 411— 425. 

4 Naujoji stabmeldybė: Į Laisvę, n. 4(1954) 49. 

> Ten pat, 48— 49. 

6 Ten pat, 414 ss. "5 
7 Pavargimo grėsmė: Į Laisvę, n. 4(1954) 1—9. 

Plg. Ateitininkai lietuvių tautos egzistencinėje kovo- 
je: Aidai, n. 8(1954) 338. 

9 Growth or Decline, 62-63. 


10 Plg. Naujoji stabmeldybė: Į Laisvę, n. 4(1954) 49, 

KRAITINIS SUOLAS 


NEI/E MA ZA LA LE 


(Tęsinys) 


Tai tiek patys Gailiai buvo užsakę, tačiau 
meistras įkalbinėjo, jog reiktų kiek nustebinti 
svetimą parapiją, tegu mato, kad darbėniškiai 
nusimano, kas yra geras daiktas — padarys jis 
ponišką spintą indams sudėti ir trijų augštų suo- 
liuką gėlių vazonams laikyti, ir dar vieną nedi- 
delį apvalų staliuką. Ir viskas kad jau nudažy- 
ta, nulakuota, nereikia nė veidrodžio — stovėk 
ir žiūrėk į save. 

O kol vyko tie darbai, ir užsakai pradėjo 
eiti. Ir štai pasirodo, kad Žmogus atsiranda pa- 
saulyje ne tiktai kada gimsta, bet svarbiausia, 
kai vedasi. Kas galėjo manyti, kad tiek ir tiek 
darbėniškių pažino karteniškį Vanagą — gal ir 
nepažino, bet žinojo ir kalbėjo dabar apie jį, ir 
kalbėjo taip, kad tos kalbos atsimuštų į Gailių 
trobą. Tiesa, ūkis jo, nėra ko užmesti — taip 
ir yra, kaip Gailiai patys regėjo nuvykę į ap- 
žvalgus. Nė skolų negirdėti. Ir ūkininkauti su- 
geba, ir teisingas, ir negirtuoklis. Nėra ko bijo- 
ti marčiai — nė uošvio, nė anytos — kaip nueis, 
taip ir valdys pati šeimininkės pusę — dvi se- 
serys nuleisti, tai ir viskas. Tai kurgi bėda, jei- 
gu taip? Va! Tai ir yra, kad pati nieko neval- 
dys! Vanagas toks smarkus, toks narus — dre- 
ba prieš jį samdiniai, kitas ir neištveria, bėga nė 
metų galo nesulaukęs. Užsidega Vanagas nuo 
visko, nuo vėjo ir ugnies — ar jam apskrities 
viršininkas ar piemuo, jeigu tiktai nepataiko žo- 
dį — nei liežuvio nei rankos nedaboja. Gaus ir 
pati pajusti, kas gi daugiau? Svetimas ir teismą 
atras — buvo jau taip, o pati turės atkentėti. 

Visuomet yra kalbų prieš vestuves, čia jau 
žinomas reikalas — tarėsi Gailiai, bet vistiek su- 
simąstė. 

— Matai, — pasakė kartą tėvas, — negerai, 
kad su svetimais prasidedi, lyg tai savo parapi- 
joje vaikas nebūtų išsitekus. Gal dėl to čia ir 
atsibeldė, kad vietoje pačios nerado? 

Motina visiškai buvo užsispyrusi nebeleisti, 
tiktai ir vėl tuojau ėmė abejoti: bene neprasi- 
mano žmonės? Juk visi tiktai taip ir tekalba: 
—Girdėjome, sako. — Bet pats niekas nebuvo 
atėjęs raudonu žandu ar mėlyna nugara: — Žiū- 
rėkit! Tačiau jeigu nemeluoja tos kalbos? Kaip 

leisti vaiką į šulinį, iš kurio jokiu kibiru nebe- 
išsemsi? 

Tiktai jaunoji neabejojo ir nesvyravo. Ži- 
noma, ji galvojo, ji svarstė — juk ji geriau negu 
kiti pažino savo nepažįstamąjį. Ji atsiminė jo 
staigius žygius, ir kaip jis bažnyčioje žiūrėjo, ir 
kaip už rankos sulaikė, ir kaip atvyko, pasipir- 
šo ir greitų vestuvių pareikalavo. Ji juto ir pati, 
kad jis tikrai neturi jautrios širdies — jis juk 
net nesiklausė jos, ar savo noru eina už jo — 
jis pats vienas tarė ir sprendė. Bet ji nebegalė- 
jo atsisakyti. Jeigu jis nebūtų taip žiūrėjęs. Jei- 
gu jis nebūtų laikęs jos rankos. Jeigu — jeigu 
nebūtų pabučiavęs. Dabar ji nebeturėjo kito ke- 
lio, tiktai į Kartenos pusę. Kas jai begalėjo 
kristi į akį, jeigu jau buvo sutikus jį? Kaip jau 
bus taip — ji nestabdys artėjančių vestuvių. 

Štai jau jos ir Čia pat: sekmadienio rytą p2- 
sibaigs kas prasidėjo, šeštadienį gi atšoks pintu- 
žiavo jaunasis ir piršlys su tuščiais vežimais ir 
keli jauni kraitvežiai lydi juos. Išvažiuos gi dau- 
giau: trečiasis bus vežamas jos pasoginių ark- 
lių ir ketvirtą pilną vežimą nuveš tėvas, pasi- 
žiūrės, ar viskas vietoje ir gerai padėta. 


Kitų gyvulių nenorėjo dabar jaunasis im- 
tis. — Kaipgis, pasakė jis, ką čia vilksimės su 
karvėmis ar avimis šioje iškilmių eisenoj, nei 
pririši prie vežimo galo, nei į vežimą įsidėsi, kai 
reikia visu šaunumu pralėkti pro kaimus, pro 
užtvertas kartis, išsipirkinėti su pusbonkiais ir 
saldainiais. Paskui, po vestuvių, atsigabens. 

Išsipirkti jis mokėjo labai gausiai ir išdi- 
džiai iš pat pradžios. Kaimynės, stambios ir pa- 
gyvenusios išsiplėtusiai užsėdo kraičio skrynias, 
ir kraitvežiams metant sidabrinius litus ant rū- 
tų vainiko, ant balto staldangčio, jos nesujudė- 
jo. Tiktai jaunasis priėjo ir paklojo ištiesęs po- 
pierinį pinigą, ir moterys tarytum pūkeliai pa- 
kilo, lyg kas iš vidaus atkėlė dangčius ir jas nu- 
pūtė. Tada gražiais rankšluosčiais parišo jauno- 
sios seserys kraitvežius per pečius, kryžmsis 
siautė, o jaunoji pati puošė piršlį. 


Bet ne taip lengvai ir dabar buvo prileisti 


stiprūs pečiūkai vyrai prie skrynių, kaip per 
tvoras, kaip pro užkeltas karkles reikėjo prasi- 
laužti pro dainas. Ir tada jaunoji pajuto, kad tos 
graudžios gaidos ir liūdni žodeliai, kuriuos ji 
ne kartą pati dainavo išleidžiant iš savo kaimo 
merginą, dabar jau buvo kitokie, kai jai pačiai 
buvo skiriami. Ji nuleido galvą nejučiomis, ir 
nenoromis ėmė kristi ašaros. 


Keitėsi dainos, lyg drobės pakabintos prieš 
vėją pleveno, o ji galvojo, jog tai ne juokas, tai 
iš tikrųjų pradžia jos kelionės iš namų visam 
baltam amželiui — ji rijo verksmą, kad kaip 
nors balsu nesuraudotų, ir tiktai pamažu atitoko, 
kai išgirdo linksmąją užbaigtinę: 


Pro vyšnelių sodnelį, 
Pro rūtelių darželį, 
Du jauni sveteliai 

Iš ten atjoja. 


Ji šyptelėjo, kai pirmoji dalis kalbėjo apie 
motinėlę, užkėlusią vartelius ir jauniems svete- 
liams liepė joti pro šalį — nei dukrelė paaugo, 
nei kraitelis sukrautas: dainuojantieji netikėjo 
žodžiais, bet juos reikėjo išdainuoti nuo pradžios. 
nors ir abejingai. Bet štai kad trankiai šūktelėjo 
antras posmas! Tai vėl pro ten pat atjoja du 
jauni sveteliai: 

Ir išėjo motinėlė, 

Ir atkėlė vartelius, 

Prašom į vidų, du jauni sveteliai. 
Jau paaugo dukterėlė, 

Jau sukrovė kraitelį, 

Dabar yra laikas su jumis kalbėti. 

Ji pakėlė akis, ir jai buvo gražu ir linksma 
— jos kaimo jaunieji dabar dainavo, visi stovė- 
jo stačiomis ir savimi skyrė kraitvežius nuo krai- 
važiavo kraičio vežti iš kokių nepasviečių, kad 
nevyksta aniems nė per slenkstį skrynią iškelti. 

Imkit, broliai, kirvelius, 
Kirskit svirno dureles, 
Taip jūs išnešit seselės kraitelį. 

Gera pasakyti, kad jau, bet tiktai dabar ir 
prasidėjo juokas iš kraitvežių, iš svetimųjų, nes 
kaipgi jie atvažiavo? 

Vištos kriauklių karieta, 

„Nesijudin iš vietos, 

Kaip jūs išvešit seselės kraitelį? 

Tie tekiniai sukiniai, 

To raudgno batvinio, 
Nuo kalno važiuojant, smilteliai dulkėjo. 


Justei pasidarė visiškai linksma, dabar ji 
nebijojo jau pakelti akių, nes ašaros nudžiūvo ir 
motina ir tėvas:stovėjo linksmi, taip daina kute- 


no juoką, bet kai jos žvilgsnis priėjo jaunąjį, ji 
staiga suvirpėjo: jis nesijuokė. Jis nesišypsojo. 
Iš viso čia nebuvo jos jaunojo — tiktai iš Karte- 
nos atvažiavęs Mykolas Vanagas stovėjo tarp- 
duryje, jo lūpos buvo suspaustos ir žandai kru- 
tėjo, tarsi jis tylomis keikėsi, ir jo kaktoje buvo 
iššokę gyslos. Tai tasai, apie kurį ėjo gerų, per- 
spėjančių žmonių kalbos, kad uždūksta dėl nie- 
kų, 0 ji matė jį neseniai laimingą ir džiugų, ir 
nieko nebuvo per šitą laiką, kai suėjo į kama- 
rą prie kraičio. Kas atsitiko? Ar jis galėjo užsi- 
nešti dėl dainelės? Dėl tokio dalyko? Ar jis nė 
mažiausio pajuokavimo neleidžia į savo pusę! 


Jos širdis taip apsunko, lyg skrynią, juokais 
pridėtą akmenų, ji turėtų kelti per sienkstį, ir ji 
galvojo, jog gal taip reikėjo, gal Viešpats per- 
spėja, kad dar laikas išvengti nelaimingo gyve- 
nimo. Ji smaigstėsi nežinodama, ar prieiti prie 
tėvo ir pasakyti: — Gelbėk, ar pačiam jaunajam 
pašnibždėti, kad jis važiuotų sau atgal. Ir šitą 
akimojų jisai pažvelgė ir, turbūt, permatė giliau 
jos širdį negu uždarytas kraičio skrynias, ir išsi- 
gando, nes jo veidas vasikeitė iš karto į tokį, 


kaip ji buvo pasirinkusi sau. — Tikriausiai per- 
sižiūrėjau, — pamanė Justė, — tai pro ašaras 
taip pasirodė, — ir ji pasijuto nusikaltusi savo 


pažadėtajam, kad negerai apie jį pagalvojo, ir 
taip greitai norėjo pasitraukti. 


Ir paskui jau nebuvo kada užsiimti mįslio- 
mis, nes ne tiktai vyrai rodė savo jėgas, keldami 
didelius sunkius daiktus, bet ir seserys ir pati 
jaunoji vis rado ką įdėti į vežimus. Ar paliksi 
vatelį? O savo kultuvę? Ir siūlams sukti urbelį ji 
pasiėmė, ir vytuvus pridėjo prie naujųjų staklių 
šono. Net savo klevinį šaukštą pasiėmė, o moti- 
na ištraukė troboje iš po balkio naują menturį. 

Gražiai atrodė visi keturi vežimai pilni ir 
papuošti — visą vakarykščią kaimynų merginos 
ir jos seserys pynė bruknių ir šundriekų vaini- 
kus, ir šiandien į tarpus dar jurginų prismaigs- 
te. Kiekvienas daiktas apsuktas vainikas, arkliai 
kojom kasa kiemo veją, gal ir iš baimės, kad jų 
karčiuose volevėsuoja priraišioti kaspinai, ir už 
kamanų, kaip vaikinams už kepurių, gėlių pri- 
kišta. Ir kad vainikų atliko, mergaitės net jau- 
nikio vežimo gardis apvainikavo — tegu žino, 
jog iš dosnių namų gauna pačią. 

Jau ir, viskas, svečiai vėl suprašomi vidun 
dar užmesti vieną kitą:kąsnį prieš kelią, — bet 
jaunoji negalėjo pasitraukti nuo lango. Ji žiūrė- 
jo, kaip lovos stovėjo visai paklotos, uždengtos 
gražiausių raštų kilimais, ir ratelis su prikabin- 
tu linų kuodeliu ant verpstės — tai ne vežimas, 
tai patsai nuotakos kambarys pasijudins ir trauk- 


— . . . . w- „- . 
sis'į naujus namus. Ir ūmai jai sugniaužė: širdį, 

ALFONSAS DARGIS 


tarsi didelio vėžio žnybtai: ar tai jau tikrai? Jai 
pasimatė, kad keturi karstai guli ratuose ir visi 
skirti jai, ir rankšluosčiai ant vyrų pečių, tai juk 
ir grabnešius taip atlygina. — Kam aš gimiau 
mergele, — pagalvojo ji, — juk jau nuo paties 
gimimo buvau pasmerkta išeiti iš teviškėlės. O 
jeigu ji pirma regėjo, nebuvo persižiūrėjus, ir 
jos būsimasis nekartą bus tokio žiauraus veido? 

. Visokios mintys susimaišė ir ji pati nebeži- 
nojo, ką jautė, tiktai buvo labai liūdna. Ir ji už- 
simerkė, kad tylomis nukristų pati, nešluostyta 
ir nepastebėta, ta ašara, kuri kybojo ant blakstie- 
nos. Ir kai vėl pažvelgė, ji stačiai pamatė prieš 
save obelį kiemo viduryje, o po ja senąjį suolą, 
— ant kurio vis kas nors atsisėsdavo, ar pake- 
liui pavargęs, ar šiaip sau pasiplepėti, svetimas 

KRAITVEžIAI 


padienis darbininkas, arba tėvai ko nors pasi- 
tarti. Nežinai, kada jis čia atsirado, niekas ne- 
atsiminė nė iš kokio medžio, jis visuomet buvo 
paliktas žiemos sniegui ir lietums, bet toks buvo 
stiprus, jog ir supūti nepajėgė. Ji pažvelgė dar 
kartą, o paskui priėjo prie stalo ir papešė tėvą 
už rankovės. 


— Tėtuli — — — 

— Ką sakysi, mergike tu mano, — sako tė- 
vas, eidamas iš paskos, kur jį vedė. 

Jis truputį įgėręs, kad nepasirodytų, jog ir 
jam nelabai linksma — kada pirmą dukterį iš- 
leidi, dar nesi pripratęs prie širdies graužimo. 

Pridėk man dar kraičio, tetuši, — sako ji, 
o tevas mėgina juokauti: 

— Nugi ką, sienojų ar balkį? 


— Suolą iš po obels, — taria Justė, ir tėvas 
pasižiūri į seną suolą ir pasižiūri į dukterį, o to- 
kios jos akys, tokios graudžios, jog jis neišmano 
ką sakyti. Ir dabar prieina motina, ji daugiausia 
būna su šia dukra nuo pat piršlių laiko — tarsi 
atsibūti norėjo, ir kai štai ji prisiartina, tėvas 
atsisuka į ją: 

— Tegu vežasi, motin, tą suolą, kaip sakai? 

Motina neklausia, ką jie čia buvo kalbėję, 
nei ji juokiasi dėl tokio keistumo, tiktai linkte- 
rėja galva. 

O jaunoji iš karto palinksmėja, ji pasidarė ir 
drąsi — ji prieina prie savojo ir, kaip pirma tė- 
vą, pasitempia jį už rankovės. Jis neužmiršo, kad 
kamaroje jos akys buvo tokios baikščios, ir kad 
pats buvo išsigandęs, užtatai dabar labai nudžiun- 
ga dėl jos meilumo, ir eina, kur ji veda. 

— Aš buvau užmiršusi dar vieną kraitinį 
daiktą, — sako ji, ir jis susijuokia: 

— Ar taip visiškai nori apiplėšti tevuką — 
kas beliks kitoms sesėms? Na, gerai, kad taip, 
rodyk, tuojau pat ikelsiu į savo vežimą. 

Ji ištiesia ranką i kiemo vidurį, o jaunasis 
pilnu balsu kvatoja: 

— Neišmetei nė vienos čerkelės, Justike, o 
girta. Kaip aš išrausiu obelį? O, kad ir išraučiau, 
kad ir parvežčiau, neprigis senas medis. 

— Suolas, — sako Justė, ir jaunasis dar la- 
biau plyšauja juoku: 

— Aš turiu malkų namie tiek, kad metus 
gali dieną naktį neužgesinti ugnies — kam iš Dar- 
bėnų vežtis prakuro? 

— Suolas turi stovėti tavo kieme, jeigu nori, 
kad aš gyvenčiau ten, — sako ji. 

Ir junta, kad kažkas joje darosi, kad ji ne- 
gali nusileisti, nes jeigu taip, jeigu pasiduos, ji 
gyva prapuolus. 

— Šitaip? — sako atsitiesęs Mykolas Vana- 
gas ir žiūri į ją iš šono. — Šitaip? Ar jau imi 
man nurodinėti? 

— Jeigu neimsi suolo, niekas nebus iš čia 
išvežta šiandieną nei kitą kartą, — sako ji vis 
taip pat tvirtai, stačiai į akis žiūrėdama, bet 
jau žino, jog tuojau nusisuks. Ji negali vesti jo- 
kios kovos, to dar niekuomet jai neprisiėjo, ir 
jai baisu, kad gali užrūstinti jį, ir dar baisiau, 
kad jis taip sakėsi mylįs ją ir vistiek moka būti 
negeras, jau dabar. 

Ji dar žiūri, bet pati junta, kad jos akys už- 
semtos ašarų, kaip lanka staigios liūties, o jis 
prikiša savo lūpas visai ties jos lūpomis ir jo 
akys giedrijasi: 

— Ar jau pradėjai dėl manęs raudoti? — 
jis braukia delnu per jos akis ir minkštai sako: 
— Juk aš tau nesakiau, kad neimsiu. Imsiu ir 
įkelsiu į savo vežimą ir pats ant jo seėdėsiu visą 
kelią. . 


Visiems buvo pečių traukymo, kai pamatė, 
kad Vanagas deda į savo vežimą seną suolą, ta- 
čiau niekas neišdrįso pertarti — vienas kitas gal 
pamanė, kad tai kokios geros laimės ženklas. O 
mergaitės dar užsikorė augštyn ir suolą apvy- 
niojo vainikų — ir ant jo atsisėdęs Mykolas Va- 
nagas išvažiavo su savosios kraičiu. 


Bet jau prie pirmos užmestos per kelią kar- 
tes, kur jauni darbėniškiai vaikiai laukė kraitve- 
žių išsiperkant kelią, jau tenai Vanagas pasigai- 
lėjo paklausęs ir paėmęs tą gremėzdą suolą. Gal 
ir nežiūrėjo svetimieji praleisdami juos, bet jam 
atrodė, kad niekas nemato nei jo paties, nei jo- 
kio gražiausio daikto vežimuose, tiktai seną medį. 


Ir prie kitų kliūčių nesidarė geriau, o pri- 
artėjus savąją pusę, svieteli, kad bjauru! Niekas 
nežiūri į spintą, blizgančią, kaip veidrodį, nė į 
lovas, kur karalius gali miegoti — jam atrodo, 
kiekvienas spangina akis į suolą. Ir jau net vai- 
nikas nuo to nusmuko, ir toks tas velnio pagalys 
nedailus, kad stačiai ubagą būtų gėda ant jo so- 
dinti, o ne tai, kad jaunasis riogsotų, visų pašai- 
pai. Kodėl jis neišmetė pakelėje kur į griovį — 


graužėsi jis ir manė: — Ne, iki namų tai jau ne- 
privešiu. 

Kai važiavo per tiltą, tarė sau: — Geriausia 
vieta, vanduo nuplukdys mano gėdą, — jis jau 


atsistojo, jau viena ranka nusitvėrė už suolo, ir 
staiga čia pat sušvytravo Gailių trobos langas, 
kurio šviesoje stovėjo Justė, ir jos akys buvo 
ašarotos ir maldaujančios, tarytum ji yra vaikas 
ir prašė nemušti. — Ir jis vėl prisėdo ant suolo. 
— O ko aš bijausi? — pamanė jis išdidžiai, — 
kas man gali drįsti sakyti ką ar juoktis, nors ir 
akmenų prisirinkęs vežčiausi. Jeigu ir juoksis, 
tai kas man jie! 


Ir ką buvo pasiėmęs Gailių kieme, atsivežė į 
savąjį, ir viskas buvo iškelta su deramu iškilmin- 
gumu ir atsarga, kad nenubrūžintų dažų nei bliz- 
gesio, kad joks rantelis nenusigramdytų į durų 
staktą. Viskas buvo sunešta į gerąją trobą, ir į 
valias kiekvienas galėjo prisižiūrėti ir girti. 

Tiktai suolo jis neleido niekam judinti — 
jis pats buvo beiškeliąs — ir ūmai jį vėl apsėdo 
pyktis: varna ji, ta jo pasirinktoji, ką besakytum. 
Kur dėsi tokį suolą? Jis įmetė atgal vežiman ir 
bernui liepė su viskuo nugabenti į ratinę — rei- 
kės kur rytoj užkišti į pašiūrę, kai nematys nie- 
kas. Ir pats ėjo į vidų, kur kaimynai ir krait- 
vežiai, ir uošvis buvo vaišinami jo dailių seserų, 
kurios jau tinkamai buvo išdėstę brolienės turtą. 
Jis regėjo ratelį, pristumtą tvarkingai trobos pa- 
kraštyje, ir kuodelis buvo truputį papeštas že- 
myn, rodos, jo mergaitė ką tiktai nutraukė lino 
pluoštą ir pakilo kitiems darbams, ir tuojau grįš 


73 


atgal verpti. Taip, ji ateis čia, apsižvalgys, pasi- 
žiūrės pro langą ir paklaus: — O suolas? Ar jos 
akys vėl bus tokios nuskriaustos? 

Kai nebeliko nieko svetimo ir uošvis nuėjo 
miegoti, Mykolas nuėjo į ratinę, iškėlė iš veži- 
mo suolą, užsimetė ant pečių ir pradėjo nešti. Ir 
sustojo kiemo viduryje. Kur dėti? Ir vėl buvo 
labai piktas. Argi po palange? Net šalavijai nu- 
vys iš pykčio taip suniekinti! Ir nei pastatysi 
kieme — šičia neaugo viduryje jokis medis, ku- 
ris pridengtų, kaip pas Gailius. Jis nuėjo per savo 
didelį sodą ir pačiame gale, prie tvoros, tarp tan- 
kiausių serbentų krūmų pastatė savo nešmenę. 
Dabar ir ne toks bjaurus atrodė, bent sutemus, ir 
niekas nebus atsiminęs, ar koks suolapalaikis iš 
senų seno tūnojo šičia, ar neseniai išmetė atli- 
kusį iš trobos. 

Jis susijuokė ir jam pasidarė ramu sutvar- 
kius, ir ilgu laukti sekmadienio. 


Sekmadienis atėjo, po sumos joks darbėniš- 
kis neskubėjo eiti iš bažnyčios ir stebėjo kokia 
šauni pora buvo sutuokta, ir kiek žvakių daug 
degė, ir kaio ilgai grojo vargonininkas trankų 
maršą. Ir triūbininkai trenkė per visą miestelį. O 
paskui tris dienas ūžė jaunosios tėviškėje. Pas- 
kui jaunojo pusės svečiai ir patys jaunosios ar- 
timieji atvėdlavo jaunąją į dabartinius namus. 


Užsiverkus išvažiavo Gailių Justė iš tėvų 
namų, tačiau kelyje džiūvo jos ašaros, nes ji juto 
vyro ranką ir vetį ir tenai rėmėsi, saugi tokioje 
užuoglaudoje. Viskas pasikeitė ir kitaip nebega- 
lėjo atvirsti niekuomet — tokia Viešpaties valia. 
Bet savyje ji džiaugėsi, kad taip įvyko, nes pas- 
kui tokį vyrą, kaip ji gavo, eini ir eini iki pat 
mirties, ir nežiūri koks takas. Ir nėra sunku. 


Visai nebuvo sunku ir šiaip sau, jo seserys 
buvo tokios mielos mergaitės, jog jos visos juo- 
kavo ir čiauškėjo, lyg tikros giminės, ir su jomis 
ji užmiršdavo, kad ji jau rimta šeimininkė ir gali 
joms patarti, net isakyti. Ji apgailestavo, kad jos 
netrukus išsivaikščios tokiais pat keliais, kaip ji 
dabar atėjo: jos jau buvo sutartos viena ir kita, 
šitą pat žiemą jos ištekės ir išvažiuos katra į savo 
„naujus namus. Ir liks tiktai viena moteris, ji, 
šeimininkė. 

Gerai ją buvo išauginusi motina, ji suprato 
„apie gyvulius ir namų ruošą ir laukų darbus, ji 
„buvo stipri, greita ir vikri, ko ji neturėjo patikti 
„savo vyrui. Ir patiko. Taip labai, kad jis kiekvie- 
„ną kartą per prievartą atsiplėšdavo nuo jos ša- 
lies, nors tiktai į miestelį važiavo ar prie darbo. 
Taip greitai bėgo jiems laikas ir toks lengvas, jog 
„Ji pati stebėjosi, kaip praėjo dvi savaitės ir. ji 
„nebuvo nė. pasiilgusi paliktų namų. Ya 

Tačiau trečiosios viduryje ji išgirdo svetimą 

balsą kieme ir tokį baisų, kad baimės apimta iš- 
bėgo pažiūrėti, ir išsigando dar daugiau: tai jos 
vyras kalbėjo taip. Jie stovėjo su samdiniu prieš 
vienas kitą ir Mykolas Vanagas laidė žodžius 
kaip strypus, grubiai ir piktai, į savo samdytą 
žmogų. Ir jo rankos atrodė lyg atkabintos nuo 
pečių — taip jos norėjo kur nors užsikabinti ir 
smogti. 

Ji negalėjo leisti, kad jos vyras būtų toks, 
jai buvo gaila, kad jis taip save niekina, ne tik- 
tai prieš kitus, prieš ją, bet ir pats savyje. Ji lyg 
juokaudama sušuko: 

— Tai jau, vyrai, ko čia alasijate priešpiet! 

— Dar nežinai, gaspadine, koks mūsų ponas 
— jeigu tik katiną prieš plauką paglostysi jo 
nesiklausęs, ir tai padūksta! 

Berno balsas virpėjo iš pykčio taipgi, tačiau 
galėjai matyti, jog užtektų, kad šeimininkas pa- 
sitrauktų, arba bent vieną ramesnį žodį mestų, 
ir tuojau viskas užgestų. Norėdama nulenkti vy- 
rą geru pasakymu, Justė atsisuko į jį, tačiau vos 
buvo pravėrus lūpas, kai jis suriko: 

— Įsikąsk samtį, jei nežinai, kur dėti liežuvį! 


Ji tiktai pažvelgė ir pamatė, jog to žmogaus 
nebuvo sutikusi iki šiol! Per šventą Antaną kaž- 
kas buvo parodęs gražų paveikslą, panašų į jį, ir 
per Petrines, ir piršlybų metu. Ji nusisuko ir nu- 
ėjo i trobą, bet ir tenai jai nebuvo vietos. 

Pro užduralio pusę ji išėjo ir žvalgėsi palei 
šulinį, tačiau tenai nematė — ir pagalvojo, jog 
motina buvo labai teisi, kai sakydavo, kad lai- 
mingas žmogus užmiršta viską, o Dievas laikas 
nuo laiko turi duoti kryželį, kad grįžtų atmintis. 
Juk ji nebuvo atsiminusi savo suolo! Nors ji bi- 
jojo kiemo, iš kurio pabėgo, bet dar labiau no- 
rėjo surasti suolą, ir, pasistiepus ant pirštų galų, 
ji iškišo galvą pro trobos galą pasižvalgyti. 


„Nė kurio vyro jau nebuvo čia. Tačiau ir suo- 
lo ji nematė — ir tada pervėrė mintis, jog visai 
nebuvo ir atvežtas, tik tiek, kad iš tėvų kiemo 
pajudino. Ji nusigando ir užpyko, paskui vėl ėmė 
„viltis ir bėgte apibėgo užklėtį, pasižvalgė prie 
„antrojo šulinio ir, tenai neradus, vilkdama kojas 
nuėjo į sodą. Sodas leidosi nuokalniui, ir ji turėjo 
„pereiti visą, kol pastebėjo tarp serbentų krūmų 
savo suolą, ir pripuolus apkabino jį. Ji juto, kad 
„krenta į rankas savo tėvams, o gal ir seneliams, 
ir gal anų seneliams — toks juk buvo amžinas 
„šitas suolas, tiek jame įręsta buvo nematomų pa- 
sitarimų, liūdėjimo ir gerų naujienų. 

„Kieme staigiai užpulta vyro piktu žodžiu, ji 
„negalėjo nė pravirkti, o dabar ašaros bėgo ir džiū- 
vo, tarytumei šluostomos, ir: ji buvo parėjusi tė- 
„viškėn. Ir nūnai ji žinojo, kad suolas turėjo: di- 
desnę vertybę, negu ji pati juto: prašydama tėvo 


atiduoti jį drauge su kraičiu, ji tiktai norėjo kaž- 
ko drauge su kraičiu, ji tiktai norėjo kažko gy- 
vesnio, negu naujai padaryti daiktai, kurie iš 
karto dirbami keliauti svetur, tačiau dabar pa- 
sirodė, kad ji išsivežė trobos pamato akmenį ar 
stogo kertę — namus. 

Sėdėdama ant jo, ji sužinojo, kad dar dau- 
giau: tai čia visada laukė jos giminė, kuri guodė 
ją, nebegalinčią sugrįžti, ir priėmė jos pasiskun- 
dimus: 

— Nevisuomet žmonės meluoja, — pasakė ji 
tevams, kurie prisėdo iš abiejų šonų prie jos, — 
ne be reikalo. Jis yra labai baisus, jis kaip perkū- 
nas trenkia nežiūrėdamas kur. Kaip aš begalėsiu 
gyventi su juo, taip bijodama? 

Jis būtų galėjęs jai atsakyti, kaip jos vyras, 
nes jis Čia pat už serbentų lindojo ir klausėsi. Kai 
ji buvo pabėgusi be žodžio, jo pyktis prapuolė iš 
karto, ir jis pats stebėjosi, nes taip nebuvo atsi- 
tikę, kad jis šitaip atšaltų. Jis numojo ranka į 
berną, ir nuėjo į žardiena ir tuojau grįžo. Jis 
matė, kad ji bėgiojo išsigandusi, nepastebėdama 
jo, kad ji blaškėsi. Ir kartą pamanė, ar tik ji ne- 
nori šokti i šulinį. O kai nubėgo į sodą, tarė sau: 
— Kad bent nepasikartų. — Jis ir pats nepatikėjo 
tokiais nepadoriais savo galvojimais, tačiau jis 
neužmiršo, kaip ji buvo pagauta jo šiurkštaus at- 
šako žodžio. — Visaip padaro durniai, — pasakė 
sau piktai, bet nenorėjo prisipažinti, kad jam la- 
bai rūpi. 

Ir štai pamatė ją, kada ji krito ant suolo ir 
raudojo. — Matai, kam jai reikėjo to griozdo, — 
pagalvojo jis nekantriai, — jau pasiruošė iš anks- 
to, kaip skarelę ašaroms braukti. — Kiaura nagi- 
nė! — Ir tuojau jo širdyje suskambėjo: — Kaip 
mažas berželis sulą leidžia, per jaunas taip su- 
žeisti, — ir jam pasidarė labai negerai. Jis norė- 
jo praskleisti šakas, prieiti, atsisėsti šalia, apsi- 
kabinti, ir tada išgirdo ją prabylant. 

Taip aiškiai galėjai suprasti, kad ji kalbasi 
su tėvais, jog jis net užsimerkė ir vėl pasižiūrėjo, 
ar tikrai ji viena. Ir dabar jis sužinojo, kad jį bu- 
vo plakę liežuviais, kad ji jau žinojo ištiksiant 
baimes. Jis paleido nutvertą serbentos šaką ir 
pasitraukė, jis pasidarė dar piktesnis, tyliai pik- 
tas. Jis tiktai atsisuko kartą, ir nors jau nematė 
suolo, iš karto prisipildė neapykantos tam medžio 
gabalui, kurį jis pats, avinas, buvo atvežęs. 

Kur tiktai jis žengė, vis galvojo, ką regėjęs 
ir nugirdęs, ir tylomis kurstė save: juk to neuž- 
teks, kad ji, kaip žydai nuodėmes į upę, sukal- 
bėjo savo sielvartus į medį — kai tiktai susitiks 
su savo žmonėmis, ta verkšla ims iš tikrųjų skųs- 
tis, ir taip prisieis susibarti su uošviu. Jis girdėjo 
ir girdėjo savo ausyse jos kartų balsą, kad vadi- 
no jį perkūnu, ir niršo. 


Jis juk negalėjo žinoti, staigiai atsitraukęs, 
kad netrukus jos kartumai buvo išsemti, kad ji 
pasakojo sukinėdama galvą tarp abiejų tėvų — 
apie šitą laiką, kuris buvo buvęs šviesus, ir koks 
geras geras buvo jos vyras. Gal tai šita viena die- 
na buvo netikra? Gal daugiau nebus taip? Juk 
visiems prisieina kartais iššokti iš klumpių! Grei- 
čiausia zmonės nebuvo teisūs, gąsdindami ją savo 
liežuviais, ir jeigu ji nebūtų jų kalbų seniau nu- 
girdusi, tai ir ši diena nebūtų pasirodžiusi baisi. 

Paskui ji tiktai sėdėjo tyliai ir rami, ji gir- 
dėjo, kaip tėviškėje jos jaunos seserys dainavo, 
paprastas gyvenimas liejosi, jos nebebuvo ten, 
labai reikalingo ir brangaus daikto, tačiau upė 
nesustojo. Ji žinojo, kad po pasiviešėjimo ji turi 
eiti į tikruosius namus, bet ji buvo pailsėjusi ir 
kai grižo į trobą, ji niūniavo ką tiktai seserų dai- 
Luoią gaidą, ir vyras prarijo žadą, taip buvo nu- 
stebintas. 


Jis buvo laukęs, kad ji grįš iš sodo tik vėlai 
ir visą nakti raudos už jo nugaros, o gal ir mie- 
goti nueis su jo seserimis. Ji gi darbavosi viduje, 
kur buvo nutrūkęs jos triūsas prieš barnį, ir kai 
jų akys susidaužė, ji nusišypsojo. Ir jis pats ne- 
pajuto, kaip pripuolė prie jos — sekundei ji net 
buvo išsigandusi, tačiau jis tiktai apsikabino ją, 
ir taip stipriai, kaip dar niekuomet nebuvo. Bet 
jis neatsiprašinėjo jos — juk nebuvo už ką, nei 
pats viduje sau žadėjo, kad taip nebebus — juk 
nieko ir nebuvo įvykę. 


Tokie atvejai jo namuose buvo iki šiol tokie 
nereti, kad jis jau buvo seniai užmiršęs ir šitąjį, 
kai netikėtai vieną subatvakarį įvažiavo bričkelė 


ir joje sėdėjo uošviai. — Tai zylė, bus parašiusi 
jiems laišką, — pagalvojo Mykolas Vanagas, — 
tai jie atvyko man daryti teismo. — Užlaužęs 


antakius jis pašitiko svečius, bet tie iš pat pirmo 
išsižiojimo buvo tokie meilūs, ir tarytum nedrą- 
sūs, kad be prašymo atvažiavo. Girdi — teisinosi 
senis Gailius — tai motina neiškentėjo, nepasi- 
žiūrėjus, ar jaunoji šeimininkė nesudaužė visų 
puodų. Vis kas rytas sakosi sapnavus ir sapna- 
vus dukterį — matai, kai pirmąją išleidžia, šir- 
dyje lieka tokia didelė skylė, kad neužlopysi. — 
O kai tėvai pamatė dukterį, kai ilgai bučiavosi — 
abu jie apkabino žentą: jų vaikas buvo laiminga, 
žinojo jie. 

Žentas tiktai stebėjosi — ką gi, jis pats ma- 
to, kad ji tokia laiminga, lyg niekuomet neišlie- 
jusi nė pusės ašaros. Bet jis negalėjo tikėti — 
jis taip nutaisė, kad jie vieni pasiliktų, kad duktė 
atvertų tėvams savo skundus. Jis slaptomis klau- 
sėsi, jis stačiai laukė to, nes širdyje kunkuliavo 
pagieža, kuriai nebuvo kaip prasimušti be jokio 
ženklo. Ir jis tiktai girdėjo, kaip jo pati gyrė tė- 

vams vyrą — jis darbštus, jis protingas, jis blai- 
vus, jis visų gerbiamas. 


— Ar ne toks ugninis, kaip skelbė svietas? 
— kartą sako tėvas, lyg šiaip sau, ir duktė ima 
juoktis. 

— Kaip balandėlis, — sako ji, ir motina at- 
sidūsta. 

— Jau kad tie žmonės! Nors ir šventasis pra- 
dėtų rengtis vesti, ir tai prasimanytų ką nors. 


Tai kad vaišino Mykolas Vanagas uošvius! 
Neatsidžiaugė tie, ir išvažiavo pamylėti, palepin- 
ti, patenkinti — ir patenkintas liko žentas. Ta- 
čiau dar tą patį šventvakarį seniūnas atnešė raš- 
telį dėl pastotės, ir kaip kaimynas neišėjo, o il- 
gai sėdėjo ir kalbėjo guviai, ir vienu neatsargiu 
žodžiu prasitarė geriau nusimanąs, kaip sukti vie- 
las į kiaulių knysles. Šeimininkas tučtuojau ir at- 
sirišo nuo mieto. Netrukus jis išdirbo seniūną iki 
paskutinio auto, o kad tasai jautėsi esąs valdžios 
žmogus, savęs vertas — troba skeldėjo nuo vel- 
nių ir kitokių baisenybių. Ir jaunoji šeimininkė 
vėl ilgai sėdėjo ant savo suolo, ir vėl jos vyras 
slaptomis klausėsi, kaip ji skundėsi savo tetu- 
šiams, kurie dar nė namų nebuvo pasiekę iš duk- 
ros lankytuvių, kur ją regėjo turint tokį gerą gy- 
venimą. . 

Ir po to ji vėl šypsojosi, jie vėl buvo susitai- 
kę neminėdami, kad pykosi. Tiesą sakant, argi jie 
pykosi? — galvoja jis. — Kas jai rūpi, jeigu jis 
su kuo susiima, tai jo reikalas, pati turi tiktai 
tylomis pritarti savo vyro teisybei. Bet jis junta, 
kad ji netaio mato viską, ir štai dėl to visuomet 
kilo priežastis užrikti ant jos. Jis žinojo, kad taip 
nereiktų, nes po kiekvieno tokio karto ji vis sun- 
kiau besišypsojo, ir jo rankose ji taip susitrauk- 
davo, kad atrodo laiko tuščią nieką savo glėbyje. 
Tačiau kaip jis gali kitaip daryti? Juk ir višta 
paliudys, kad ne pati, o jis teisus. 


Jeigu tik ji neturėtų kur iškalbėti savo tų 
išsigalvotų bėdų — manė jis ir keiktinai keikė 
suolą. Ji tenai jau ne tik rauda, ji pakalba ir 
apie kitokius rūpesčius, kurie jai prisieina ūky- 
je. — Tai iš atkaklumo, — manė jis, — tai tyčia 
ji nenori pasiklausti jo niekame, jeigu tiktai jai 
rodėsi, kad vyras prieštaraus ar uždės savo va- 
lią. Jai geriau su šmėklomis kalbėti! — Jis pra- 
dėjo neapkęsti suolo, tarytum tai buvo jaunas 
vaikis, kuris vilioja pačią. Kartais jis tyčia už- 
sukdavo į sodą vienas, kad galėtų spirti koja ar 
nusispjauti ton pusėn. 

Bet kažikas rišo jo rankas, kad nepaėmė suo- 
lo iš čia. — Liausis, — galvojo jis apie žmoną, 
— liausis čia vaikščiojus, susipras kaip gyventi, 
suaugs į protą, juk tiktai dvidešimt tesuėjo prieš 
pat vestuves, kokia čia išmintis! 

O ji nesiliovė. Vistiek, ar buvo purvynas, ar 
snigo, ar buvo taip šalta, kad varnoms kailinių 
reikėjo — po savo susigraužimų ji ėjo į sodą ir 
sėdėjo ant savo suolo, kol jos širdis aprimdavo, 
ir kalbėjo ji tenai, arba tylėjo ir verkė. Vyras 
jau daugiau nėjo klausytis pasalomis — kartą 
jam pasirodė, kad ji tyčia kalba jam prigirdėti, 
tačiau jis žinojo, kad ji nenujaučia jį klausius: 
ji tylėtų, jeigu tiktai numanytų sekant ją. Tiek 
tai jau jis pažino ją. 

Ji nebesikišo į jo kalbas su kitais, ji ir pati 
nesiginčijo, ji niekuomet neatsikirto jam, bet jis 
žinojo, kad nėra nulenkęs jos sau. Ir jis nemėgo, 
kad ne jo būtų viršus, ten, kur jis turi teisę. Bet 
jis nežinojo, kaip turi kovoti su ja ar su jos ben- 
dru — suolu. 

Ir taip per pūgas, ir žiemai benuleidžiant 
sniegą, ir pavasariui vos nosį iškišant — ji nešė 
savo širdį pakloti ant seno medžio, o Mykolas 
Vanagas jautėsi, kaip bejėgis senas vilkas, ku- 
riam iškrito visi dantys. Tačiau kai sužaliavo 
serbentai, kai jie vėl turėjo tiek lapų, jog galė- 
jai apsidangstyti jais, kaip drabužiais, jis kartą 
neištvėrė ir nusekė, pats nežinodamas kodėl. Ir 
tuojau labai pasigailėjo atėjęs: šitą kartą ji ne- 
atėjo nei pykti, nei verkti, ji kalbėjo taip tyliai 
ir džiugiai, ir taip paslaptingai, su tokia gražia 
gėda, kaip tiktai motinai jaunamartė tesipasako- 
tu: kad ji buvo pajutusi, jog laukia kūdikio. 


Mykolas stovėjo ištiktas tokio pykčio, kokio 
niekas per visą jo amžių nebuvo sukėlęs — jis 
norėjo čia pat vietoje užmušti ją: kaip ji galėjo 
nutylėti toki daiktą? Juk tai jo vaikas buvo pa- 
keliui į pasaulį, ir ne tėvui motina praneša žinią, 
o medžiui, suskeldėjusiam suolui! Bet jis stovėjo 
taip sustyręs, tarytumei pats buvo paverstas į 
medžio stuobrį — ir jis gerai žinojo, kad niekuo- 
met nebūtų pakėlęs rankos i ją smūgiui, o dar 
labiau ne dabar. Jis tiktai stovėjo nealsuodamas, 
kol ji sėdėjo ten, nejudėjo, kol tik ji pasitraukė. 
Tada jis nuėjo į pašiūrę ir vėl grįžo į sodą. Neši- 
nas kirviu. 

Kokia laiminga buvo minutė, kada jis iš viso 
augumo atkėlė kirvį ir trenkė į suolą. Jis juto, 
jog metus galėtų taip kapoti ir nepavargtų — me- 
tus, neatsitraukdamas. Bet suolas buvo ne toks 
jau didelis, jis netrukus pavirto malkomis, ir vi- 
sas sukrovęs į glėbį, Mykolas nunešė į trobą. 


Kaip tiktai prie ugniakuro stovėjo pati ir 
ruošėsi kaisti pietus — jis numetė malkas prie 
pat jos kojų, ir negarsiai, su mažu juoku tarė: 
— Atnešiau tau gero kuro — skaidri bus 
ugni. S 

Ji susijuokė labai meiliai: niekuomet jis ne- 
buvo buvęs toks jautrus, kad pats malkas neštų. 

Ji paraudo, staigiai pamanius, jog gal jis pažįsta, 
kaip jai dabar yra. 

Ji pasilenkė paimti pagalį ir taip pasiliko: 
prieš jos akis gulėjo negyvėlis, jis buvo iš jos tė- 
viškės. Paskui ji paėmė į rankas tą pagalį — tai 
buvo suolo koja, net neperskelta pusiau, tvirta ir 
kažkiek metų stovėjusi, tarnavusi jos giminei, ir 
dabar svetur nužudyta. Su ta koja rankoje Justė 
Gailiutė Vanagienė atsitiesė. 

Mykolas Vanagas stovėjo priešais savo pačią 
ir laukė, kad ji skels jam į kaktą tuo medžiu, ta- 
čiau ji paguldė pagalį po katilu, kur ugnis buvo 
pradėjus gesti, ir pasilenkus ėmė pūsti. Ir jam 
pasirodė, kad ne jis, o suolas jį sukapojo — ir 
kai jis iščio iš trobos, jis juto, jog pats krenta 
dalimis, kaip malkos gabalai. 

Kai visa šeimyna susirinko pietų ir jis atėjo 
— šeimininkė tvarkėsi aplinkui stalą, rami, o jos 

akys nebuvo verkusios. Jis skersomis žvilgterėjo 
į ugniakurą: nė šapelio nebebuvo likę iš suolo. 
— Ji sudegino, kaip relikviją — pamanė jis ir 
pasijuto pavargęs, tačiau vistiek buvo nurimęs. 
Pavargti jis galėjo, juk buvo nuveikęs savo stip- 
riausią priešą. 

Jis turėjo reikalų pas kaimyną ir grįžo vėlai, 
jau ir gulti buvo visi išsivaikščioję — tiktai jų 
lova buvo tuščia. Ir tuščios trobos. Ir kiemas. Ir 
ūmai jį suėmė nepatirta baimė. — Ji pabėgo nuo 
manęs, kaip nuo žmogžudžio, — galvojo jis, 
ji išvyko pas tėvus, namo — ji nebeturėjo kur 
sėstis sode, savo vienintelėje priebėgoje. 


Bet jis vistiek nuėjo į sodą, kaip į kapines. 
Ji buvo ten šviesioje sutemoje, nedideliam mėnu- 
liui rodant, jis regėjo ją stovinčią suolo vietoje. Ir 
girdėjo ją kalbant: ji sakė, kad yra pavargusi, ji 
beveik norėtų mirti, jeigu ji nežinotų, kad ji yra 

tam negimusiam tas, kas jai buvo jos tėvai. Ji 
ramino save, kad nėra žemėje tikrų namų, vis- 
kas yra taip praeinantis, kaip suolas, kurį paėmė 
Žiauri ranka ir sunaikino. Bet jeigu tokia yra 
Viešpaties valia, ji pasakė tai nuolankiai, kaip 
kalbėjo jos motina, kaip sakė kartų kartos jos 
giminėje, ir visose kitose, visų žmonių. Ir paskui 
ji tarė sau viltingai, juk vistiek senasis suolas 
tebėra jos širdyje, kaip palieka išėję mirusieji, 
kaip namai, iš kurių ji turėjo pasitraukti, tebėra 
surišti su ja. 

Ji rimo taio kalbėdama, girdėjo jis, ir matė, 
kad jos veidas suvargęs ir pablogėjęs šitoje ne- 
aiškioje šviesoje ima skaidrėti. Bet jis darėsi Vis 
neramesnis. 

Ir dabar jis nepyko, labai keista buvo jam 
pačiam, bet jis nepajėgė pykti. Tiktai galvojo 
apie ją, savąja, kurią taip mylėjo, kad pats neži- 
no kiek. Jis galvojo avie žmones, kad kiekvienas 
turi savo garbę, savo sielą, reikalus ir teisę. Kas 
yra Mykolas Vanagas? Visas pasaulis, nekiek 
nemažiau, kaip visas. Taio jis augo ir tarėsi pro- 
tingesnis už savo tėvus. Taio jis įprato girdėti, 
kad buvo giriamas, jaunas, šaunus, ugniniu būdu, 
nesuvaldomas — ir tai, kad vėliau ji peikė ir 
keikė, jam atrodė vistiek gyrimas. 


— Aš esu niekas, — staigiai pagalvojo jis, 
— šita maža moteris gali mane užmušti vienu 
pirštu. Nes ji yra gera. Aš jai negalėjau atimti 
1ieko, kas nėra atimama. 

— Aš jai nieko nedaviau, — galvojo jis kar- 
čiai, — nors maniau, kad ji gali didžiuotis ga- 
vusi mane. Aš jai neatstoju nė to kraitinio suolo. 
Kodėl ji neateina pas mane su savo bėdomis? — 
Nes aš pats esu jos nelaimė, — tarė jis šnibždo- 
mis. Tačiau jis nenorėjo pasiduoti ir mėgino vėl 
apkaltinti: — Bet tokią žinią, kaip šiandien, ji 
man privalo, ji man skolinga pasakyti! O gal rei- 
kia nupelnyti, būti vertam, kad ji ateitų? 

Kažiko reikėjo, žinojo jis, ir žinojo ko: nu- 
sileisti ir prisipažinti, pajusti savo netiesą. Neuž- 
teko tiktai apkabinti, kaip visuomet jis baigdavo 


tuos neišsibartus barnius. Ir jis stovėjo vietoje, 
nejudėdamas — nebuvo taip lengva sukūrenti 
savyje nešvęstus daiktus. 

Jis stovėjo, jis leido jai pasitraukti, tačiau ji 
nėjo iš čia — atrodo, lyg ji nebeturėjo stogo 
šios nakties nakvynei. Tarsi jai buvo atimtas 
ramstis, lieptas per upę, kuriuo ji grįždavo ir vėl 
sutikdavo jį, ir galėjo šypsotis, ir dabar ji bijojo 
eiti. 
atrodė, jog jie stovi bažnyčioje, yra švento An- 
tano atlaidai, jis pamatė ją iš tolo ir galvoja, kaip 
pasiims sau. Ir staigiai perveria širdį: dabar yra 
kitaip, jeigu prarandi, tai negali pasiimti, reikia 
atrasti. 

Ir vis nykiau ir beviltiškiau plakė jo širdis, 
kol jis pasijuto visai mažas, pats reikalingas ra- 
minimo, ir tada jis nebeištvėrė: 

— Justele! — pašaukė jis, ir ji krūptelėjo, 
bet atsuko veidą tiesiai į jo balsą. 

Palenkdamas serbentų krūmą, jis pribėgo 
ir aokabino ją, ir juto, koks stiprus bebūtų jo 
apkabinimas, tai tiktai jis laikosi ir bijojo, kad 
ji nepaleistų jo, kad jis nebūtų pastumtas, nes 
tada nukristų kažikur neištraukiamai. 

— Ar tu man gali dovanoti? — sušnibždėjo 
jis, — už viską? 

Jis nebuvo prasitaręs tokio žodžio net savo 
motinai, bet dabar nesigailėjo, ką pasakė, ir ži- 
nojo, jog kalba ne tuščiai. Ir ji žinojo, jo žmona. 
Ji apglebė ji visomis jėgomis, tarytumei keldama 
ji prie pat savo širdies. Ir jis juto, kad pirmą 
kartą jie stovi taip artimai, jog tarp jų nieko 
kito. 

Tačiau jis pajuto neaiškią baimę, lyg šešėlį 
— tai dėl to jis pasakė dar: 

— Ar tu padėsi būti man kantriam ir geram. 
jeigu aš kada — — — 

Ji susijuokė taip lengvai ir skambančiai, — 
jog jam pasirodė, kad sugiedojo paukštis prie pat 
jo ausies, — ir jis žinojo, ką ji pažada. 


Pabaiga 

AKADEMINIS LIETUVIŲ JAUNIMAS 
IšŠEIVIJOJE 


JEGA ILE NAS 


Išeivijoje gyvenąs asmuo, be įprastinių vi- 
suomeniškų gyvenimo apraiškų, yra veikiamas 
dar ir specifinių įtakų, kurios pirmoje eilėje pri- 
klauso nuo išeivijos priežasties ir pobūdžio. In- 
dividas gali pasirinkti išeivio-emigranto gyve- 
nimą, jei jis naujoje šalyje tikisi atrasti savo 
žemišką laimę ir tame krašte pastoviai įsikurti. 
Tokiu atveju ryšys su tėvyne tik kilninančio sen- 
timentalaus pobūdžio, nereikalaująs gilesnių įsi- 
pareigojimų. Kitokios išeivijos nuotaikos veiks 
tą asmenį, kuris savo tėvynę apleidžia dėl idė- 
jinių-politinių priežasčių ir tikisi pirma galima 
proga į ją sugrįžti. Tai dvi ryškiosios išeivių ka- 
tegorijos. Tačiau gyvenimas sukuria dar ir trečią 
tendencija; ji ypač pastebima jaunesnių žmonių 
tarpe. Tai politiniai pabėgėliai, kurie laikui bė- 
gant, vis giliau įsijungia į naujos šalies gyvenimą 
ir tuo pačiu praranda politinio bėglio savybes; 
pamažu jie perima išeivio-emigranto gyvenimiš- 
ką rolę. 

Šio rašinio rėmuose norima pažvelgti į šių 
dienų lietuvių akademinį jaunimą išeivijoje, gi 
apžvalgos apimtis ribojasi tais studentais, kurie 
iš tėvynės iškeliavo kaip politiniai bėgliai, tiks- 
liau tariant, kaip tų bėglių vaikai. Šiandien toj 
studentijoj vis stipriau pajuntamas minėtos tre- 
čiosios tendencijos intensyvumas. Apskritai gl 
išeivijos specifinė padėtis turi savo savitas ap- 
raiškas, įtakas ir jai būdingus niuansus, ypač me- 
todiniu atžvilgiu. Tas specifiškumas ir vertas 
mūsų visų dėmesio. 


Patekę į vertybinį pasaulį, kuriame inten- 
syviai dominuoja kiekybinis elementas, pažvelki- 
me ir mes į mūsų akademinį jaunimą pro nuo- 
gų skaičių prizmę. Duomenys tegali mus džiu- 
ginti, nes beveik visuose pasaulio kampuose ra- 
sime bestudijuojančių lietuvių jaunuolių, kurių 
didžiausias skaičius yra Šiaur. Amerikos konti- 
nente. Ir tai nenuostabu, nes šioje žemės daly- 
je susibūrė didžiausias lietuvių išeivijos telkinys. 
Praeitais mokslo metais JAV augštąsias mokyk- 
Jas lankė vien tik Lietuvių Studentų Sąjungos 
JAV-se 743 nariai. Tačiau tikrasis studentų skai- 


čius minėtąjį prašoka bent šimtine.!) Žinodami, 
kad per paskutinį dešimtmetį šį kraštą pasiekė 
caugiau kaip 30,000 lietuvių, galime tikrai 
dziaugtis labai palankiu studentų ir lietuvių ben- 
cGruomenės proporciniu santykiu, kuris apytik- 
riai būtų 1:4U, kai tuo tarpu pačių JAV studentų 
l' gyventojų santykis siekia maždaug 1:70. Nors 
vyrų yra daugiau, bet mergaičių skaičius vis 
dėlto sudaro maždaug 4076 viso studijuojančio 
lietuvių jaunimo. Geografiniu atžvilgiu stipriau- 
sia koncentracija yra Čikagoje, kurioje gyvena 
virš 200 lietuvių studentų. Apskritai gi į pasi- 
skirstymą vietovėmis pažvelgę, rasime šiame 
krašte apie 25 vietoves, kuriose studijuoja bent 
5 lietuviai. 

Šiaurinio JAV kaimyno žemėje studijuoja 
arti 100 lietuvių. Kanadoje studijinės sąlygos 
kiek sunkesnės, todėl proporcinis santykis su 
l etuvių visuomene mažesnis. Ir čia apie 60“ 
bendro studentų skaičiaus sudaro vyrai. Dau- 
giausia jų yra Toronto mieste, tačiau lietuvių 
studentų rasime bent 6-se Kanados universite- 
tuose. 

Tolimosios Australijos žemyno universite- 
tuose atsidūręs lietuvis turėtų ne viena proga 
susitikti su savo tautiečių, nes tame kontinente 
bent 130 lietuvių studijuoja; iš jų apie 9070 pri- 
klauso ten gyvuojančiai Australijos Lietuvių 
Studentų Sąjungai. Merginos čia sudaro maž- 
daug 3570 visų studijuojančių. Lietuvių rasime 
bent 6 universitetinėse vietovėse, gi Sidnėjus pir- 
mauja su arti 40 akademikų. Australijos pašo- 
nėje esančios Naujosios Zelandijos universitete 
studijuoja 3 vyrai. 

Lietuvių studentų yra beveik visose Vakarų 
Europos valstybėse. Iš jų skaičiumi vyrauja Vak. 
Vokietija, kurios augštosios mokyklos yra pri- 
glaudusios apie 50 lietuvių, jų tarpe 2070 mergi- 
nų. Lietuviai sutinkami 10-yje universitetų. 
Prancūzijoje mokslo žinių semiasi apie 20 aka- 
demikų kurie daugumoje lanko Paryžiaus ir 
Strasburgo universitetus. Kaip daugumoje aka- 
deminių bendruomenių, vyrai čia sudaro 6076. 
Anglijos žemėje aštuonis universitetus lanko apie 
15 lietuvių. Italijoje studijuojančių skaičius vir- 

šija 20, o Ispanijoje, Belgijoje, Olandijoje, Švei- 
carijoje ir Švedijoje mūsų studentų skaičiai ne- 
prašoka 5. 

Jei Afrikoje bei laisvoje Azijoje lietuvių 
studentų negirdėti, tai Pietų Amerikos kontinen- 
te jų vis dėlto esama. Brazilijoje bei Argentino- 
je jų rasime daugiausia. Tačiau šio žemyno aka- 
demirio nasaulio struktūra daug kuo skiriasi 
nuo Mums įprastų Europos ir Šiaurės Amerikos 
universitetinių sistemų (ypač visuomeninės or- 
ganizacijos atžvilgiu), ir todėl apie šios pasaulio 
dalies lietuvius studentus mums trūksta plates- 
nių žinių. 

Ne paslantis, kad atskirų kraštų mokslo in- 
stitucijų sistema, reikalavimai bei bendras moks- 
lo lygis nėra vienodi ir todėl bendro, palygina- 
mojo susumavimo išvesti negalima. 


5 

Dabartinės mūsų akademinio jaunimo pa- 
stangos semtis mokslo žinių ir gilintis savo pa- 
sirinktose srityse rišasi su nepriklausomos Lie- 
tuvos atstatymu. Savaime tad ir kyla klausimas, 
i kokias mokslo šakas yra nukrypęs mūsų stu- 
dentijos dėmesys. 


Jeigu sujungsime techniškus mokslus (inži- 
nerija ir kt.) su griežtaisiais mokslais (matema- 
tika, fizika, chemija ir t.t.), tai matysime, kad 
šios sritys yra patraukusios absoliučią mūsų stu- 
Gentijos daugumą. Amerikoje arti 300 studentų 
gilinasi inžinerijos srityje, o griežtųjų mokslų 
šakos yra patraukusios bent 150 akademikų dė- 
mesi. Kanados lietuvių studentų specialybių pa- 
sirinkimas irgi panašus. Apie 80“4 studentų gi- 
linasi jungtinėje technikos bei griežtųjų mokslų 
srityje. Australijoje pirmauja inžinerijos stu- 
dentai. Apie 7074 Vokietijoje studijuojančių lie- 
tuvių yra pasirinkę minėtą jungtinę sriti. Nors 
Prancūzijos, Italijos ir Anglijos lietuvių studen- 
tų absoliuti dauguma ir nėra savo dėmesio nu- 
kreipusi į tas šakas, tačiau palyginamoje plotmė- 
je ir tose šalyse didžiausias skaičius domisi tech- 
nika bei griežtaisiais mokslais. 


Socialiniai mokslai (jie apima psichologiją, 
sociologiją, politinius mokslus) bei komercinė 
sritis (ekonomija, prekybiniai mokslai) studijų 
šakų pasirinkimo atžvilgiu yra užėmę antrą vie- 
ta. Apie 150 JAV-se gyvenančių lietuvių studi- 
juoja vieną iš minėtų šakų. Kanadoje ir Vokie- 
tijoje šias mokslo šakas pasirinkę yra apie 1596 
visų lietuvių studentų. Panašias proporcijas at- 
rasime ir kituose kraštuose (Brazilijoje, Prancū- 
zijoje, Anglijoje ir t.t.). 

Humanitariniai mokslai yra trečioje vietoje. 
Juos studijuoja proporcingai mažiausias lietuvių 
studentų skaičius. Amerikoje tą sritį pasirinku- 

sių skaičius vargiai ar siekia šimtinę. Vokietijoje 
1244 mūsų akademinio jaunimo domisi šia sri- 
timi, Prancūzijoje tuos mokslus studijuoja 4 lie- 
tuviai. Kanadoje tik apie 570 mūsų akademikų 
pasirinko humanitarines studijas. Jei humanita- 
rų skaičiai tarp įvairių kraštų ir yra skirtingi, 
tai bendra tą šaką pasirinkusių akademikų pro- 
porcija su visa studentija yra maždaug ta pati. 
Regis, beveik nė vienu atveju humanitarinių 
mokslų studentų skaičius nesiekia nė trečdalio 
bendro studentų skaičiaus (gal tik Prancūzijoje 
mūsų akademinis jaunimas sudaro vienintelę iš- 
imtį). 

Specifinį dėmesį tektų skirti kelioms moks- 
lo šakoms. Tai medicinos mokslas, kurio pasirin- 
kime jaunuolis sutinka daug kliūčių. Tai aiškiai 
riboja ją studijuojančių skaičių. Susidomėjimas 
šia mokslo šaka būtų kur kas didesnis, jei tam 
būtų palankios studijinės galimybės. Štai JAV-se 
dėl egzistuojančios mokslinės sistemos šiuo metu 
to krašto medicinos mokyklose rasime mažiau 
negu 10 lietuvių studentų. Nenuostabu tad, kad 
dalis studentų vyksta į Vokietiją medicinos 
mokslus studijuoti ar juos užbaigti (ypač jei stu- 
dentas juos, prieš išvykdamas iš Europos, pradė- 
jo). Kur salygos šios mokslo šakos studijavimui 
vra palankesnės, ten ir tą sritį pasirinkusių skai- 
čius yra atitinkamai didesnis (pvz. Australijoje). 

Dėl gerai suprantamų priežasčių lituanisti- 
ką studijuojančių skaičius beveik lygus nuliui. 
Tik vienas kitas yra pašventęs visą savo dėmesį 
šiai mokslo šakai. Teologijos studentų skaičius 
irgi labai ribotas. Tiesa, Romoje veikia lietuvių 
kolegija, ir jos studentai daugumoje gilinasi teo- 
logijoje, tačiau bendras šios srities studentų 
skaičius yra tikrai labai mažas — neprašoka net 
20-ties. 

Įdomu pastebėti, kad studijų šakų pasirinki- 
me tikrai balansuotą vaizdą suteikia Naujosios 
Zelandijos lietuviai akademikai. Vienas studijuo- 
ja architektūrą, antras teisę, gi trečias savo dė- 
mesį yra pašventęs filosofijai. Būtų gera, jei šiuo 
atžvilgiu tos salos lietuvių studentų pavyzdys 
turėtų gilesnę įtaką kitiems lietuviams išeiviams. 


Kodėl gi toks ryškus mūsų studentų pakry- 
pimas į civilizacinio gyvenimo šakas? Priežas- 
čių šiai tendencijai daug. Tik ryškesnes iš jų 
paminėsime. Pirmiausia tenka pastebėti, kad 
bendras universitetinis vaizdas yra panašus į lie- 
tuvių studentų studijinių šakų susiskirstymą. 
Technikos bei tiksliųjų mokslų specialistų parei- 
kalavimas yra pats ryškiausias, todėl nenuosta- 
bu, kad tam ir daugiausia dėmesio skiriama. Iš- 
eivio pasąmoninio pasaulio veržimasis į geresnį 
įsikūrimą laikytinas antra ryškia studijų pasirin- 
kimą apsprendžiančia priežastimi.  Daugumas 


pasirinktos šakos užtikrina ekonomiškai tvirtes- 
nę egzistenciją, todėl jos ir dominuoja. Tai gan 
gyvenimiška tendencija, tačiau ji darosi pavo- 
jinga, kai šių šakų pasirinkimas suvaržo natū- 
ralųji talentą. Žinomas yra ne vienas atvejis, 
kada studentas, turįs tvirtą potencialų sugebėji- 
mą humanitarinėje srityje, pasirenka (dažnai ir 
tėvų veikiamas) technikos mokslus, o juos bai- 
gęs, būna antraeilis inžinierius. Čia ir išryškėja 
trečioji ryški priežastis: tai mūsuose dar nepri- 
pažintas psichologinis oportunizmas tremtinių 
tarpe, kuris visai mūsų tremtinių kartai visgi la- 
bai charakteringas. Todėl ir tiek mažai humani- 
tarų, teologų, lituanistų; pasirenkąs šią sritį as- 
mMuo turi turėti savyje gilaus idealizmo suvoki- 
mą, gi jo Mūsų plačiosios studentų masės stoko- 
ja. Turėdami omenyje faktą, kad nepriklausomos 
Lietuvos atstatyme dvasinių vertybių vystymo 
problemos bus kur kas intensyvesnės, turime pri- 
pažinti, kad šių dienų išeivijos akademinis jau- 
nimas nevisiškai tinkamai tam uždaviniui ruo- 
šiasi. Šviesų pragiedrulį tačiau sukuria pastebėti 
reiškiniai, kad tiek humanitarinių, tiek sociali- 
nių sričių specialistai savo šakose yra pasiekę re- 
liatyviai daugiau laimėjimų gyvenamuose kraš- 
tuose negu mūsų technikinių sričių atstovai. Be 
to, turime pastebėti, kad visgi nemažas griežtųjų 
mokslų ir ypač inžinerijos studentų skaičius ak- 
tyviai dalyvauja bendruomeninėje bei organiza- 
cinėje veikloje, ir tuo pačiu mes artėjame prie 
siekiamo civilizacinių ir kultūrinių interesų ba- 
lanso. 

Idomu palyginti išeivijos akademinį jauni- 
mą su gyvenamojo krašto studentija. Tokie ver- 
tinamojo pobūdžio palyginimai yra labai sun- 
kūs. Tačiau iš kelių čia paduotų reiškinių skai- 
tytojas turės progos susidaryti apibendrinantį 
vaizdą, nors ir labai ribotą. 


Jei palyginsime JAV universitetuose studi- 
jas pradėjusių ir jas baigiančių santykį tarp lie- 
tuvių ir vietinių studentų, tai ši proporcija bus 
lietuvių naudai. Šiuo metu dar neturime tikslių 
duomenų, tačiau patirtis rodo, kad labai mažas 
lietuvių studentų skaičius apleidžia augštojo 
mokslo institucijas prieš diplomo (mokslinio 
laipsnio) įsigijimą, o amerikiečiams toks reiški- 
nys yra gan dažnas, sudarąs ryškų studijas pra- 
dejusių procentą. 


Įdomus ir tas faktas, kad proporcingai di- 
desnis lietuvių studentų skaičius įgyja daktaro 
laipsnį JAV-ių universitetuose. Tačiau tenka pa- 
stebėti, kad šis palyginimas nėra labai prasmin- 
gas, nes išeiviui pats mokslinis laipsnis turi ap- 
čiuopiamesnės vertės gyvenimo varžybinėje plot- 


mėje, o vietinis akademikas geresniu gyvenamos 
aplinkos supratimu, pažintimis ir pan. aspektais 
varžosi gyvenimo kompeticijų lauke. 


Šiaurės Amerikoje, ypač JAV-se, naudoja- 
ma visa eilė studentų pažangumą pagerbiančių 
Žormų. Įvairios garbės korporacijos, kurios re- 
prezentuoja beveik kiekvieną ryškesnę moksli- 
nę sritį, įrašymai garbės lentose bei įvairūs me- 
daliai išreiškia tuos pagerbimus. Štai Kanadoje 
per paskutinius 3-jus metus 22 lietuviai savo 
studijas baigė su pagyrimais, kurie suteikiami 
tik išimtinais atvejais už pirmavimą moksle. Pa- 
lyginę vietinių studentų, baigusių su tokiais pa- 
gyrimais, skaičių su lietuviais, matysime, kad 
mūsų tautiečiai turi ryškią proporcinę persvarą. 
JAV-bių garbės korporacijų priklausomumo pa- 
lyginimui trūksta konkrečių duomenų, tačiau 
tenka pastebėti, kad labai didelis lietuvių stu- 
centų skaičius yra pakviesti į šiuos garbės viene- 
tus. Žymiausia korporacija šioj plotmėj tektų 
laikyti Phi Beta Kappa. Jon nariais kviečiami 
tik išimtinų gabumų studentai, pasižymėję ypa- 
tingais laimėjimais studijose. Iki šiol i tą garbės 
korporaciją pakviesti 6 lietuviai studentai. Sun- 
ku būtų išvardinti, kiek lietuvių įrašyta univer- 
sitetų garbės lentose, tačiau galima bent pami- 
nėti University of Illinois bronzinę lentą, nes ji 
suteikia progos palyginti dabartinės išeivių kar- 
tos akademinį jaunimą su čia gimusiais lietuviais, 
nors pats palyginimas paviršutiniško pobūdžio. 
Tos mokslo institucijos metinėse garbės lentose 
iškalamos tų studentų pavardės, kurie pasižymė- 
io ypatingais studijiniais sugebėjimais (itin augš- 
tas pažymių vidurkis, faktiškai apimąs tik pir- 
muosius 370 tais metais studijas baigiančių stu- 
dentų). Per paskutinius 25 metus savo pavardės 
išvardinimo teisę pelnė 3 šiame krašte gimę lie- 
tuviai?), tuo tarpu per paskutinius 5 metus į tą 
pačią garbės lentą pateko 4 naujų ateivių pa- 
vardės. Europos kontinente tokio pobūdžio pa- 
gerbimai nepraktikuojami, todėl ir šios rūšies 
palyginimai su vietiniais akademikais neįmano- 
mi. 

Netrūksta mums ir ypatingų laimėjimų. Štai 
V. Skrupskelytei buvo paskirta JAV-bių valsty- 
binė Fullbright stipendija, suteikianti jai progą 
išvykti į Prancūziją pagilinti pasirinktųjų huma- 
nitarinių studijų. Ši stipendija yra labai retas ir 
itin vertingas reiškinys akademinėje plotmėje. 
Pagal turimus duomenis, tai pirmoji iš visų į 
Ameriką atvykusių tautų tremtinė (DP), kuriai 
ta garbė suteikta. Prasmingu reiškiniu tenka lai- 
kyti ir faktą, kad Sidnėjaus universitetas iš 
Australijos į Vokietiją filosofijos studijų pagi- 
linti pasiuntė mūsų tautietį Vyt. Donielą. Būtų 
galima išvardinti dar daugiau panašaus pobūdžio 

įvertinimų, tačiau pakaks šių pavyzdžių įrody- 
mui, kad lietuviai pagerbiami už savo sugebėji- 
mus ir laimėjimus. 

Džiugu pastebėti, kad vis didesnis lietuvių 
akademikų skaičius pradeda dėstyti vietiniuose 
universitetuose. Jau ir tolimoje Australijoje tu- 
rime tokių reiškinių, o JAV-bių mokslo institu- 
cijoje tai gan dažnas reiškinys, nesukeliąs ypa- 
tingesnio nusistebėjimo. Europoje, Žinoma, to- 
kie laimėjimai itin reti, beveik neįmanomi. 

Mokslus baigiančių lietuvių skaičius vis di- 
dėja. Nors tikslių duomenų trūksta, tačiau arti 
500 lietuvių per paskutinius 8-ius metus įgijo 
bakalauro laipsnį JAV-bių universitetuose. Tame 
pačiame krašte apie 100 lietuvių gavo magistro 
laipsnį, gi daktaro mokslinis atžymėjimas buvo 
suteiktas bent 10 lietuvių. Kanadoje 52 pasipuo- 
šė bakalauro laipsniu, 8-iems suteiktas magistro 
laipsnis, o 5 tavo įvairių sričių daktarais. Austra- 
lijoje augštuosius mokslus baigė, įgydami įvai- 
rius mokslo laipsnius, apie 20 tautiečių. Pran- 
cūzijoje 2-iems suteiktas daktaro laipsnis ir 
5-iems bakalauro. Brazilijoje studijas baigė bent 
6 lietuviai. Anglijoje 3-ims lietuviams suteiktas 
bakalauro laipsnis. Neturime tikslių duomenų 
apie Italijoje ir Vokietijoje augštąjį mokslą bai- 
gusius, tačiau šiose valstybėse daktaro laipsniu 
pasipuošusių skaičius yra proporcingai didesnis 
negu anksčiau išvardintuose kraštuose. Šiuos 
duomenis apibendrindami, galime pastebėti, kad 
akademinis mūsų būrys, pasipuošęs moksliniais 
laipsniais, vis didėja. 

270 

Plačioje vietinių studentų masėje pasken- 
dęs lietuvis akademikas, nepalaikąs bent mini- 
malinių ryšių su savo tautine bendruomene, lie- 
tuviškumo atžvilgiu mūsų visuomenei nelabai 
vertingas. Todėl savaime mūsų žvilgsnis krypsta 
į bendruomeninius lietuvių studentų susibūrimus. 
Juos galime skirstyti i 2 ryškias formas: (a) ben- 
drines studentų sąjungas, apojungiančias visus 
tame krašte gyvenančius lietuvius studentus, ir 
(b) idėjines-ideologines organizacijas, į kurias 
buriasi vienodų ar bent panašių pasaulėžiūrų as- 
menys. 

Visų pirma pažvelkime į bendrines lietuvių 
studentų organizacijas įvairiuose kraštuose. 

Gausiausia skaičiumi ir tuo pačiu įtakin- 
giausia yra Lietuvių Studentų Sąjunga JA V-se, 
kuriai šiuo metu priklauso apie 750 narių. Ši 
crganizacija savo gyvavimą pradėjo 1951 metais, 
kasmet augdama savo narių skaičiumi ir veiklos 
apimtimi. Dabar sąjunga apjungia 22 skyrius. 
Ryšiui palaikyti ji veriodiškai leidžia savo biule- 
tenį, kasmet šaukia visuotinį narių suvažiavimą 

bei rengia rajonines studijų dienas. Panašią veik- 
lą, nors ir ne tiek intensyvią, išvystė ir Kana- 
doje gyveną lietuviai studentai. Jų sąjungos na- 
rių skaičius prašoka 60, veikia trys skyriai, o. 
trys įgaliotiniai palaiko ryšius tarp centro ir ma- 
žesnių junginių. Kaip jau minėta, ir Australijoje 
veikia tokio paties pobūdžio bendrinė sąjunga su 
4 skyriais; jos veiklos metodai ir apimtis nesi- 
skiria nuo jau suminėtų sąjungų. Vokietijos lie- 
tuvių studentų bendrinis organizacinis vienetas 
šiuo metu apjungia 34 akademikus, tačiau są- 
junga neturi skyrių. Prancūzijoje gyvuoja veik- 
lus lietuvių studentų organizacinis junginys, pa- 
vadintas Lietuvių Studentų Sekcija. Ji glaudžiai 
bendrauja su tos šalies Lietuvių Bendruomene, 
kuri studentų junginį yra inkorporavusi į savo 
organizacinę sistemą. Anglijoje gyveną lietuviai 
studentai savo laiku dėjo pastangų įsteigti ben- 
drą sąjungą, tačiau per mažas studentų skaičius 
neleido įvykdyti šio užsimojimo. Kituose kraš- 
tuose, kur dėl per mažo studentų skaičiaus nega- 
lima įsteigti bendrinių studentų organizacijų, 
mūsų akademinis jaunimas įsijungia į vietines 
lietuvių organizacijas ir jose visuomeniškai reiš- 
kiasi. 

Jei specifiniai bendrinių organizacijų tiks- 
lai, žodžiais nusakyti, ir kiek skirtingai skamba, 
tai visgi jas visas apibendrina du pagrindiniai 
veiklos uždaviniai. Pirmasis liečia lietuvybės iš- 
laikymą; antrasis apjungia visas kovos formas 
dėl Lietuvos laisvės. Abu šie tikslai yra lygiai 
svarbūs, ir lietuviai studentai jų įgyvendinimo 
siekia per savo organizacinę veiklą. Kaipgi toms. 
bendrinėms organizacijoms, kurios pabrėžia tau- 
tinį ir akademinį veiklos momentą, sekasi tų tiks- 
lų siekti? Kadangi nėra palyginamo elemento, 
tai ir pats vertinimas sunkus. Tačiau tespren- 
džia pats skaitytojas šį klausimą iš kelių ryškes- 
nių veiklos bruožų. 

Studentų susirinkimai ir suvažiavimai šių 
dienų akademinio jaunimo tarpe beveik be išim- 
ties yra pašvenčiami minėtiems uždaviniams 
(ypač pirmojo) įgyvendinti. Jei susirinkime nu- 
matyta paskaita, ji dažniausiai turės ryšio sų de- 
gančiomis tautinio sąmoningumo problemomis; 
suvažiavimo metu bent vienas prelegentas palies 
lietuvybės klausimą, bandydamas atrasti naujų 
būdų ir metodų tautiniam sąmoningumui palai- 
kyti. Visos šios pastangos sukuria tautinio ugdy- 
mo atmosferą, kuri mums labai reikalinga. Ka- 
dangi mokykloje ir dažnai net namuose lietuvy- 
bės klausimas neliečiamas, tai šios rūšies orga- 
nizacijų pastangos yra labai vertingas reiškinys. 
Per organizacinę veiklą atsiranda kūrybinis aks- 
tinas. Jis vėliau atsispindi spaudoje, kuri stu- 
dentiškų skyrių reikšmės negali paneigti. Ir pa- 

syviajam nariui organizacinis susibūrimas labai 
reikšmingas, nes tokio susibūrimo kondicinė įta- 
ka, tokio nario gal net sąmoningai nepajuntama, 
sustiprina jį ir tuo būdu išjudina bei jam pa- 
lengvina jo gilią pasąmoninę kovą už tautinį 
sąmoningumą. Paskelbti konkursai siekia suža- 
dinti literatūrinius sugebėjimus, organizacinių 
apraiškų varžybos ir kiti panašūs dalykai suža- 
dina jaunime susidomėjimą kuria nors lietuviš- 
kos veiklos sritimi. Kartą įžiebtas susidomėjimas 
vėliau randa įvairių formų tolimesniam vysty- 
muisi. 


Ne vien tiesioginė bendrinių studentų orga- 
nizacijų įtaka vertintina, svarstant lietuvybės iš- 
laikymą studentijoje. Ir netiesioginė įtaka svarbi. 


Per sąjungos susibūrimus sudarytos pažintys su- 
kuria galimybes platesnio pobūdžio socialiniam 
bendravimui. Tokiu būdu padidėja lietuviškų šei- 


mų sudarymo galimybės; formuojasi bičiulių 
grupės; įvairių idėjinių pažiūrų jaunuoliai turi 
progos artimiau vienas kitą pažinti ir tuo pačiu 
išvystyti geresnį tarpusavio bendravimą (šiuo at- 
žvilgiu jaunimas kur kas geresnėje padėtyje ne- 
gu vyresnioji karta, kuri turi nedaug progų su- 
vesti skirtingų pažiūrų asmenis kultūringam 
tarpusavio minčių pasikeitimui). Tokie reiški- 
niai kaip tik ir sukuria palankią tautinę atmos- 
ferą, kurios negalima žodžiais apibūdinti; ji ta- 
čiau yra esminė sąlyga tautiniam sąmoningumui 
palaikyti. 

Kaip jaunimas kovoja už Lietuvos laisvę? 
Mūsų sąlygomis informacija yra pats pagrindi- 
nis ginklas; ją ir bandoma naudoti visomis gali- 
momis progomis. O jos įvairios. Pagrindinės sis- 
tematingos studentų pastangos — tai anglų kal- 
ba žurnalas LITUANUS, kurį leidžia Lietuvių 
Studentų Sąjunga JAV-se. Jei leidinio tobulini- 
mui ir yra daug galimybių, tai visgi pats faktas, 
kad LITUANUS eina jau ketvirti metai, kad iki 
šiol pasirodė 13 numerių su bendriniu 328 pusl. 
skaičiumi ir kad iki šiol išleista virš 31,000 egz., 
aiškiai rodo, kad šios studentų informacinės pa- 
stangos yra tikrai teigiamos. Šis keturis kartus 
metuose išeinąs žurnalas pasiekia beveik visas 
laisvojo pasaulio universitetų bibliotekas. Jau 
jaučiama jo skaitytojų reakcija ir ne vienu at- 
žvilgiu svetimtaučių teigiamas vertinimas. Pras- 
minga šia proga pastebėti, kad tai pirmasis to- 
kio pobūdžio egzilinių jaunimo organizacijų lei- 
dinys laisvame pasaulyje. 


Mūsų studentija, garsindama Lietuvos var- 
dą, bando prasiveržti ir i vietinę spaudą ir tuo 
būdu atkreipti svetimtaučių dėmesį į lietuvių 
tautos kančią ir Lietuvos bylą. Dažnai pastebė- 
:sime studentų laiškus, kuriuose atitaisomos klai- 
"dos, primenami tam tikri įvykiai. Įvairiomis pro- 
gomis spausdinami ir straipsniai, kuriuos para- 
šo mūsų studentai. Štai Toronto universiteto 
laikraštyje ne vieną kartą buvo įdėti mūsų aka- 
demikų rašiniai. Panašūs dalykai pastebimi ir 
JAV-bių universitetinėje spaudoje. Prancūzijoje 
ne vienu atveju sugebėta išeiti į plačią prancū- 
zų spaudą. Vokietijoje gyvenąs akademinis jau- 
nimas uoliai bendrauja vokiečių spaudoje. 


Gyvas žodis irgi yra efektingas informaci- 
nis ginklas. Ir šioje plotmėje mūsų tautiečiai yra 
atsiekę gražių laimėjimų. Štai šio dešimtmečio 
pradžioje ką tik į JAV-bes atvykęs lietuvis stu- 
dentas dalyvavo krašto Šiaurės Vakarų rajone 
pravedamame iškalbos konkurse ir savo tema pa- 
sirinko komunizmo pavojų bei mūsų krašto tra- 
gediją. Nors jis buvo pradėjęs anglų kalbos mo- 
kytis tik prieš keletą mėnesių, tačiau dinamiška 
tema bei įgimtas oratorinis sugebėjimas mūsų 
tautiečiui pelnė antrą vietą to vlataus masto kon- 
kurse, o labai didelis klausytojų skaičius patyrė 
apie komunizmą ir jo pavojus bei mūsų tėvynės 
tragediją. Lietuvių studentų kalbos vietinių or- 
ganizacijų susirinkimuose, suvažiavimuose bei 
kitokio pobūdžio susibūrimuose nėra retenybė; 
ir tokiomis progomis įgyvendinamos prasmingos 
informacinės pastangos. 


Nemažiau vertintinos ir individualinės stu- 
dentų pastangos informuoti savo pažįstamus, bi- 
čiulius, bendraklasius apie realų komunizmo pa- 

vojų bei mūsų krašto didžiąją tragediją. Nuošir- 
dus asmenų bendravimas šioje plotmėje yra bene 
pats efektingiausias informacinis darbas. Šios rū- 
šies pastangos yra gana gausios, tačiau reikia pri- 
pažinti, kad mūsų studentija galėtų kur kas 
efektingiau išryškinti komunizmo grėsmę ir lie- 
tuvių tautos tragediją. Sąlygos tam yra palan- 
kios. Gaila, kad tik dalis mūsų studentų yra uo- 
lūs šiame darbe. 


Stengiamasi ir organizuotu būdu informuoti 
svetimtaučius. JAV-se pradedama užmegzti or- 
ganizacinius ryšius su vietinėmis studentų orga- 
nizacijomis. Prancūzijoje lietuviai studentai yra 
įsijungę į Federation des Etudiants Refugies en 
France. Šios organizacijos vicepirmininkas yra 
lietuvis R. Bačkis. Vokietijoje nemažas studentų 
būrys dalyvauja baltų-vokiečių draugijos kul- 
tūrinėje veikloje. Panašios pastangos, kiek ma- 
žesniu mastu, vyksta ir kitose šalyse. 


* 6 * 

Pati didžiausia privilegija, kurią išeivijos 
lietuviai turi, yra laisvė išpažinti ir siekti įgyven- 
dinti savo pažiūras, laikytis savo ideologijos ir 
gyventi pagal savo pasaulėžiūrą. Nenuostabu 
tad, kad išeivijos studentai ta brangia privilegi- 
ja ir naudojasi. Jie yra susibūrę į idėjines-ideo- 
logines organizacijas. Šie judėjimai labai gyvo 
pobūdžio, dažnai gal net pralenkia bendrinių 
studentų sąjungų pasireiškimus savo organiza- 
ciniu intensyvumu. Be jau minėtų dviejų pagrin- 
dinių išeivijos akademinių organizacijų bendrų 
tikslų — lietuvybės išlaikymo ir kovos dėl Lie- 
tuvos išlaisvinimo, — ideologinės lietuvių stu- 
dentų organizacijos turi dar ir savo specifinį sie- 
kimą: aiškintis savo ideologines pažiūras, įgy- 
vendinti jas savo narių tarpe bei skleisti jas tarp 
kitų individų. Nors turime visą eilę organizaci- 
nių sąjūdžių, tačiau esmėje veikla sukasi apie 
tris pagrindines idėjines ašis: ateitininkus, skau- 
tus akademikus ir santariečius. Tenka pastebėti, 
kad veiklos aspiracijų turi ir šviesininkai, varpi- 
ninkai, neolituanai ir socialistai, betgi ribočiau. 


Grįžkime tad prie trijų pagrindinių organi- 
zacijų. 


„ Studentų Ateitininkų Sąjungai, seniausiai 
studentų organizacijai, priklauso dauguma stu- 
dentų. Jos narių skaičius laisvajame pasaulyje 
prašoka 350. Sąjungos centro valdybos buveinė 
yra JAV-se, kur ir vyksta pati gyviausia veikla. 
Tačiau sąjunga savo skyrius turi ir Italijoje, Ka- 
nadoje, Vokietijoje ir kt. Ateitininkų veikla 
vyksta visomis trimis, jau minėtomis akademi- 
nio jaunimo veiklos linkmėmis. Lietuvybės išlai- 
kymo ir ideologijos suvokimo bei stiprinimo dar- 


bai atliekami suvažiavimuose, stovyklose, susi- 
rinkimuose ir kasdieniniame gyvenime. Suvažia- 
vimzais ir kitokiais susibūrimais ateitininkų veik- 
la itin gausi. Kasmet surengiama bent viena me- 
tinė stovykla bei sušaukiamas visuotinis suva- 
ziavimas. Sąjunga leidžia žurnalą "Ateiti“, su 
ruošia žiemos rajonines stovyklas bei įvairius 
specifinius kursus. Šalpai sunaudota suma jau 
išreiškiama penkiaženkliu skaičiumi. Informa- 
cijai ateitininkai turi palankias sąlygas Pax Ro- 
manos rėmuose ir bando tą dirvą efektingai iš- 
naudoti. Ateitininkai buvo pirmoji lietuvių stu- 
dentų organizacija, pradėjusi spausdintu žodžiu 
informuoti svetimtaučius apie komunizmą, Lie- 
tuvos tragediją ir savo organizaciją. 


Narių skaičiumi antrą vietą užima skautai 
akademikai. Jie veikia dviejuose atskiruose or- 
ganizuotuose vienetuose: merginos susibūrusios 
į Akademikių Skaučių Draugovę, o vyrų korpo- 
rasija — VYTIS. Sudėtinis šių abiejų organiza- 
cijų vienetų narių skaičius siekia daugiau 300. 
Minėtos 2 grupės sudaro Akademinį Skautų Są- 
jūdį. Ir šios organizacijos gyviausia veikla iš- 
vystyta JAV-se, nes čia gyvena daugiausia jos 
narių. Be to, skautų akademikų veikla reiškiasi 
Kanadoje, Australijoje, Anglijoje ir kt. “Mūsų 
Vytis“ yra oficialus organizacijos spaudos orga- 
nas. Pradžioje kiek menkiau išsirutuliojęs, šian- 
dieninis skautų akademikų judėjimas yra aiškiai 
jaučiamas. Kaip ir kitos akademinės organizaci- 
jos, jie šaukia savo suvažiavimus, rengia stovyk- 
las, susirinkimus. Skautai pirmieji surengė žie- 
mos stovyklą; vėliau jų pavyzdžiu pasekė ir ki- 
tos organizacijos. Gyvai reiškiasi ir Kanadoje 
gyveną skautai akademikai. Ne vienas akademi- 
nio skautų sąjūdžio narys uoliai prisideda prie 
plačios visų skautų veiklos. Savo vadovavimu, 
geru pavyzdžiu bei parama akademikai skautai 
stlieka labai naudingą zuklėjimo darbą, nes jų 
pastangos pasiekia pačius jauniausius lietuviu- 
kus, kurių ne vienas jau yra gimęs ne Lietuvoje. 
Informacinėje srityje jau pažengti pirmieji ryš- 
kesni žingsniai. Akademikės skautės plačios pa- 
saulio skaučių seserijos rėmuose atlieka vertingą 
informacijos darbą. Atskirų narių ar mažų tos 
organizacijos vienetų darbai irgi yra labai svar- 
būs, nes tarptautinėse skautų stovyklose tokio 
pobūdžio veiklai labai palanki dirva. Vydūno var- 
do šalpos fondas savo parama labai efektyvus 
studijuojantiems. 


Lietuvių Studentų Santara yra jauniausia, 
bet jau daug nudirbusi lietuvių studentų organi- 
zacija. Savo veiklą ji oficialiai pradėjo 1954 me- 
tais ir šiandieną turi daugiau 200 narių. Ji išsi- 
skiria iš kitų dviejų jau suminėtų ideologinių 


organizacijų tuo, kad politinę veiklą stato lygio- 
mis su kultūrine. Santariečių idėjinis judėjimas 
apjungia liberalinių įsitikinimų studijuojantį lie- 
tuvių jaunimą. Organizacinė veikla yra intensy- 
vi. Ji nepasižymi ugdymu, nes daugiau dėmesio 
skiria momento reikalavimams atliekant kon- 
krečius veiklos uždavinius. Itin uoliai santarie- 
čiai reiškiasi lietuviškoje spaudoje. Santarie- 
čiuose kilo mintis įteikti JAV-bių prezidentui 
peticiją, pasirašytą viso lietuvių jaunimo. Ši min- 
tis buvo visų organizacijų priimta ir įgyvendin- 
ta. Santariečiai suruošė jaunųjų lietuvių daili- 
ninkų parodą, atskirose vietovėse seminarus ir 
atliko visą eilę kitų darbų. Šios organizacijos 
veikla, dėl suprantamų priežasčių, kol kas ri- 
bojasi tik JAV-bių teritorija. Tačiau federacinio 
pobūdžio susijungimas su Šviesos sambūriu tu- 
retų suteikti sąlygas santariečių idėjoms plėstis 
ir tarp kituose kraštuose gyvenančių liberalinių 
įsitikinimų studentų. 


Mūsų akademinis jaunimas nesiriboja vien 
minėta veikla; jis vis labiau ima įsijungti į gyve- 
namojo krašto Lietuvių Bendruomenę ir tuo bū- 
du sustiprina tos šalies visų lietuvių veiklą. Dar 
daug šioj plotmėj turėtų būti atlikta, tačiau pra- 
diniai žingsniai jau pastebimi. Studentų įsijungi- 
mas i politines partijas yra ribotas. Yra susida- 
riusios specifinių interesų grupės (literatūra 
etc.). Veikia ir akademinis lietuvių sporto klubas 
Lituanica, įnešęs daug gyvumo į lietuvių sportinį 
gyvenimą. Sportinėje vadovybėje studentai visą 
laiką yra vaidinę ryškią rolę. 


Suminėdami organizacinius reiškinius, trum- 
pai turime išryškinti stovyklų reikšmę mūsų 
jaunimo veikloje. Jos yra tapusios labai konkre- 
čia mūsų jaunimo lietuviško auklėjimo priemo- 
ne. Pradžią tokiam stovykliniam gyvenimui iš- 
eivijoje davė studentai ateitininkai, kurių pavyz- 
džiu vėliau pradėjo sekti ir kitos organizacijos. 
Šiandien mūsų studentų organizacinis judėjimas 
be stovyklų nebeįmanomas. Jos yra vertingos 
tuo, kad stovyklavimo laikotarpiui jaunimas vi- 
siškai atjungiamas nuo jį supančios bei jį nutau- 
tinančiai veikiančios kasdieninės aplinkos. Sto- 
vykla kaip tik sukuria jaunam studentui lietu- 
višką aplinką, teikiančią jam daug lietuviško 
dvasios peno. Stovyklų teigiamoji įtaka lietuviui 
studentui reiškiasi dvejopu būdu: racionaliu (pa- 
skaitomis bei kitaip įgyjamomis žiniomis) ir emo- 
ciniu (jaunatviška, tiesiog šventadieniška nuo- 
taika). Ir taip vyksta psichologinis kondicinis 
paruošimas ir jis kasmet stovyklose atnaujina- 
mas. Todėl ir tokių stovyklų reikšmė yra itin 
svarbi. 


co 
Ci 


V. Petravičius — Pasaka 


Tokio heterogeniško reiškinio kaip mūsų 
akademinis jaunimas apibendrinančiai aptarti 
neįmanoma. Tačiau bent trumvai norisi pabrėžti 
Kai kuriuos nuotaikų bruožus, kurie jaunimo tar- 
pe jaučiami. I akis krinta ryškios 2 studentų gru- 
pės: (a) uoliųjų (aktyvus mūsų studentijos bran- 

duolys) ir (b) pasyviųjų (studentų masė). Visur 
ir visada galima tokias grupes pastebėti, bet muū- 
sų studentuose jos yra itin ryškios. Toks skirtu- 
mas, aišku, išplaukia iš išeivijos gyvenimo. Stu- 
dentų masė palengva pradeda išgyventi išeivijos 
pobūdžio persiorientavimą. Iš pabėgėlio rolės ji 
palaipsniui išvirsta į mažiau įsipareigojančią 
emigrantų grupę. Psichologiškai tai suprantama, 
nes politinio tremtinio tautinės pareigos yra sun- 
kios ir intensyviai žmogų veikiančios. Jaunuolis 
visą laiką yra dviejų ryškių įtakų dėmesio ob- 
jektu. Tai gyvenamojo krašto varžybinis aksti- 
nas (neišskiriant ir medžiaginių patogumų) iš 
vienos pusės, gi moralinis tremtinio įsipareigoji- 
mas iš kitos pusės. Sunku tas dvi priešingybes 
prasmingai suderinti. Todėl ir nesąmoningai jieš- 
koma padėties palengvinimo. Emigranto rolės 
prisiėmimu tai bent iš dalies pasiekiama. Pabė- 
gėlio įsipareigojimai tada visu savo svoriu gula 
ant uoliųjų nugaros, ir jie tą visą naštą bando 
vežti. Todėl mūsų aktyvusis akademinis jauni- 
mas ir yra taio nežmoniškai apkrautas darbu ir 
rūpesčiais. Žalinga ta tendencija ir tuo, kad kū- 
rybiniam darbui maža galimybių, nes uolieji stu- 
dentai turi atlikti techniškus, organizacinius dar- 
bus, kuriuos normaliomis sąlygomis atliktų visa 
eilė kitų asmenų, išeivijos sąlygose sunkiai į to- 
kią veiklos plotmę pritraukiamų. 


Šių dienų akademinį jaunimą ženklina vie- 
nas ryškus bruožas — tai menkas aukos prasmės 
supratimas. Jei anksčiau beveik visi studentai 
mate didingumą aukoje, jei ir gyvybė nebuvo 
per brangi prasmingai aukai, tai šiandien tos 
nuotaikos jaunimo tarpe beveik nėra. Jaunoji 
karta nenori bei nemato prasmės aukotis; ji te- 
nori egzistuoti — gyventi. Daugelis motyvų su- 
kūrė šią vyraujančią nuotaiką, tačiau jų nagri- 
nėjimas jau visiškai atskira tema, čia neliestina. 


Iškėlę šias dvi tariamai neigiamas mūsų stu- 
dentijos ypatybes, iš antros pusės turime pripa- 
žinti, kad mūsų akademinis jaunimas savo dar- 
bais yra nusipelnęs visų mūsų pasididžiavimo. Jo 
atliktų darbų virtinė yra tikrai vertinga. Tikroji 
mūsų akademinio jaunimo vertė išryškės vėliau, 
tačiau jau ir dabar galima vaizduotis vertinimo 
kriterijų. Kas grįš į išlaisvintą tėvynę, tas turės 
progos savo kūrybingumą pritaikyti bet kurioje 
gyvenimo srityje, gi išeivijoje likę akademikai 
nesąmoningai jau dabar kuria išeivijos inteligen- 
to tipą. Šis prototipas ir bus vertinimo objektas. 
Kaip matome, išeivijos akademinio jaunimo ver- 
tės egzaminai jau yra prasidėję. 


LITERATŪRA 


RUGSEJO ŽVAIGŽDĖS 


Gražina  Tulauskaitė: RUGSĖJO 
Ž2VAIGžDĖS. Lyrika. Išleido Terra. 
Chicago, 1957, 62 p. 

Naujoji Gražinos Tulauskaitės poe- 
zijos knyga “Rugsėjo žvaigždės'' bus, 
manau, sakitytojų mielai priimta. 
Knyga išlaikiusi autorei būdingą ir 
augštą meninį lygį. O tai yra daug, 
nes jai moterų poečių eilėje negin- 
čijamai tenka pirmoji vieta. Konku- 
renčių neturi, ir vargu ar greit jų 
besulauks. 

Poetė nuo savo rašto karjeros 
pradžios yra nuosaiki ir klasiškai ra- 
mi: ji nei staigių posūkių nedarė, 
nei skambių šūkių neskelbė, bet ėjo 
ir tebeina viena ir ta pačia krypti- 
mi — jai būdinga klasiška forma ir 
klasiška rimtis. Jos poezija neturi 
net to viscms poetėms būdingo at- 
virumo, ir čia ji lieka santūri. Tai 
poetė, nors giliai jaučianti ir švelni, 
bet su kiek kietoka pažiūra į poezi- 
ją: ji turi būti rami, švari, tyra. 
Forma tobula, klasiška, išlaikyta. 
Kalba gryna ir laisva bei atsipalai- 
davusi tarmiškumų (tai gal ir nuo- 
pelnas, nes autorė Zzanavykė). Tie- 
sa, autorė labai mėgsta trumpo met- 
ro eiles. O trumpas metras reika- 
lauja glausto, beveik lapidarinio sa- 
kinio, kuriame, deja, poetinės ir ypač 
ritminės galimybės yra siauros. Rin- 
kinyje trumpo metro eilių apstas 
(tai būdinga visai jos poezijai, ne 
vien šiai knygai) sudaro ritminio 
pasikartojimo, be kita ko, klaidingą 
įspūdį, o dažnai net paprastą mono- 
toniškumą. “Rugsėjo žvaigždėse" be- 
veik trečdalis eilių, kuriose eilučių 
ilgis neprašoka septynių skiemenų. 
Tai gal truputį perdaug, juoba, kad 
tik poroje eilėraščių eilučių ilgis te- 
pasiekia dešimt skiemenų. Ta gry- 
nai formalinė eilių savybė sudaro 
ypatingą, kiek šaltoką poezijos at- 
mosferą: metalo, ne stygos skambu- 
mą; apgalvoto dailaus aforizmo, ne 


netarpiško širdies bal-o įspūdį. Tie- 
sa, tai Gražinos Tulauskaitės pocezi- 
jai būdinga, tai dal's jos pačios su- 
sidarytojo poetinio veido. 

Dėl to net ir dabar, kai gyveni- 
mas užgavo visas poetės širdies gel- 
mių stygas, ji išlaikė savo rimtį ir 
klasišką orumą. Tai, aišku, kaip sa- 
kiau, yra tiktai formos reikalas, nes 
šioje knygoje poetė atskleidžia visą 
nostalgiją ir beveik nusiminimo sie- 
kiančią melancholiją. Gal net dau- 
giau kaip “Po svetimu dangum". Bet, 
pažymėdamas Gražinos Tulauskaitės 
poezijos ir formos savybes, visai ne- 
peršu jai keisti metro ir ilginti ei- 
lučių, nes kaip tiktai čia ir glūdi ne- 
maža jos poezijos būdingumo savybė. 

Tik gyvinė būtybė, sako, savimi 
patenkinta, o žmogus iš kitų gyvių 
tuo skiriasi, kad jaučia savo likimą, 
kuris esme ir prigimtimi yra liūd- 
nas ir tragiškas. Be asmeninės ir vi- 
dinės, yra dar išorės tragika, kuri 
dar labiau užgauna žmogų. "Turiu 
galvoje visų mūsų nuotaikas. Poetas, 
net apolitiškas, yra daugiau negu ei- 
linis (kito amato ar verslo) pilietis. 
Jis taip suaugęs su savo tauta, kaip 
augalas su žeme ir oru. Perkeltas 
į kitą dirvą ir kitą klimatą, jis, gal- 
būt, prigyja ir auga, žaliuoja ir net 
žydi, bet paprastai vaisiaus jau ne- 
neša. Dėl to tasai, anot poeto, 'toks 
didelis ir sunkus gimtosios žemės il- 
gesys", susipynęs (atleis man poetė 
ir bičiulė mano atvirumą) su jos pa- 
čios likimu, nors laisvam ir svetin- 
gam, bet poetui svetimam krašte, ir 
išauga į tragiką. 

Gimtosios žemės ilgesio motyvas 
tremties lietuvių poezijoje yra bemaž 
visuotinis, užvaldęs poeto sąmonę ir 
pasąmonę. Nostalgija yra visų laikų 
ir visų kraštų poetinis motyvas. Sa- 
vo esme jis nėra originalus, bet čia 
iškyla individualus originalumas. Juk 
vistiek ne tema, o žmogus kalba: 


Tu lyg Baltijos šauksmas sugrįžti, 
Tu lyg Nemuno žilo rauda, 

Kaip sidabro varpelis, jaunyste, 

Man skambėsi dainoj visada. 


Jaunystei, 14 psl. 


Autorė labai dažnai grįžta prie ne- 
grįžtančios jaunystės motyvo. Jos 
poezijoje tatai įgauna ypatingą spal- 
vą. Ji kalba ne apie abstrakčią, bet 
konkrečią ir savo jaunystę, su viro- 
mis tą jaunystę gobusiomis savybė- 
mis, kurios kaip tik ją darė brangią 
ir mielą. Nors autorė ir tikru var- 
du nevadina beveik, tačiau daugiau 
negu aišku, kad jaunystė, tai ir lais- 
va Lietuva: 


Nei gyva dabar, nei mirus: 
Lyg šešėlis, lyg dvasia; 

Ir viena, kaip vėjas tyruos 
Ar kaip sniegas kalnuose. 


Viskas rodosi paskendę 

Lyg migloj, lyg vandeny. 
Ir lyg debesys; padange 

Nežinai, nė kur eini. 


Nostalgija, 27 psl. 


Nostalgijos motyvas taip dažnas 
lietuvių tremties poezijoje, kad su 
juo jau būsime gerokai apsipratę ir 
Jis mūsų giliau jau pradeda nepalies- 
ti. Bet tai nereiškia, kad šią temą 
reikėtų smerkti ar jos reikštų poe- 
tams kratytis,. Ne, tai didelė ir svar- 
bi tema. Nemanau, kad viskas ja 
galingai pasakyta, bet lygia dalia 
manau, kad ta tema dar ne viskas 
pasakyta. Poezija yra nuolatinis 
jieškojimas. Ja dažnai prašaunamas 
taikinys, nes poetas, nors ir būtų jis 
pasaulio genijus, visada šauna ak- 
lon, tai yra, niekad nėra tikras, kad 
pataikys ar jau pataikė. Praeis kiek 
laiko, kai kas paaiškės, kai kas 
gal nueis nežinion, bet ir liks. šiam 
motyvui yra skirta jau visa eilė rin- 
kinių. Galima sakyti ištisa tėvynės 
ilgesio poezija. Ir ne bet kokia, nes 
ne bet kokie su ja yra susiję ir poe- 
tų vardai: Brazdžionis, Bradūnas, 
Tulauskaitė... 

“Rugsėjo žvaigždės" yra “Po sve- 

timu dangum" tąsa, bet tąsa trečiuo- 


ju matavimu — gilumon. Ir jaunys- 
tės motyvas, ir tėvynės pasiilgimo 
motyvas su laiku gilėja ir didėja, 


gal net greičiausiai geometrinės pro- 
gresijos proporcija: darosi rami, ir 
— gili, 

Rinkinys dailiai išleistas: švarus, 
mielas į rankas paimti. Viena gal 
tektų pastebėti, tai kažin ar beverta 
autorei baidytis skyrybos ženklų. 
Būčiau linkęs už skyrybos ženklų 


gausumą poezijoje, nes tai šiek tiek 
pabrėžia ritmą, o ir logine prasme 
eilėse jie turi didesnės reikšmės, nes 
jie dažnai gali pabrėžti ir prasmę. 
Iš mano pacituotų pavyzdėlių skai- 
tytojas gali pastebėti, kad keli kab- 
leliai būtų itin naudingi, o citatos 
paimtos ne tuo tikslu, tai pavyz- 
džių galima būtų ir būdingesnių pa- 
rinkti. Aišku, tai mažinožiai. 


J. Aistis 


STR D.LSĖ PL RIGA MN TE 


Kotryna Grigaitytė: šIRDIS PER- 
GAMENTE. Lyrika. Išleido Venta. 
1956 m. 74 p. 

Tai trečias K. Grigaitytės eilėraš- 
čių rinkinys. Pirmoji jos lyrikos kny- 
ga pasirodė dar Kaune prieš dvide- 
šimtį metų (“Akys pro vėduoklę"), 
o antroji (“Paslaptis") 1950 metais 
Vokietijoje. Kai kurie jos ankstes- 
nės lyrikos dalykai yra susilaukę 
platesnio populiarumo ir nekartą nu- 
skambėjo koncertų salėse. šalia ly- 
rikos, K. Grigaitytė jau senokai ro- 
dosi periodinėje spaudoje ir su sa- 
vo beletristika, nors jos atskiron kny- 
gon ligi šiolei ji dar nėra sudėjusi. 

Tiek lyrikoje, tiek ir beletristikoje 
jai būdingas moteriškas švelnumas, 
jautrumas ir padykėliškas grakštu- 
mas. Tai yra širdies kūryba, kuri 
nesiveržia į kcsminius pasaulius, nors 
šiame rinkinyje yra ir platesnių už- 
simojimų. Tačiau ji saviausia ir ar- 
timiausia savo grynai moteriškame 
širdies pasaulyje, godose, išdrįsime ir 
žaismingume. Tad tam tikra prasme 
jos poezijai kaip motto būtų galima 
pritaikyti šiuos jos pačios žodžius: 


Drugelis aš nutūpęs 
Po žiedeliu trapiu (36 p.) 


Iš panašaus tono ir nuotaikų da- 
bartiniame rinkinyje ir susipina ge- 
rieji K. Grigaitytės posmai. Jie gy- 
vi, nuoširdūs ir grakštūs. Paprastai 
juose susibėga meilė, ilgesėliai ir 
pradvelkia gamtos balsas. Iš tokių 
lakių eileraščių šioje knygoje būtų 
galima suminėti “Išdykęs rudenėli', 
“Birželio naktis", “Rugpjūčio nak- 
tys" ir dar vienas kitas. Tokia jos 
lyrika yra paprasta ir tiesioginė, o 
“Birželio naktis" pasižymi ir gražiu 
formos uždarumu, gale natūraliai pa- 
kartojant pradinę temą. 

Nemaža knygos dalis atitenka tė- 
vynės temai — savo šalies, savo žmo- 
nių ilgesiui ir nedaliai išsakyti. At- 
siminimai nuneša ir į laimingąsias 
savo žemės dienas, į jos gamtos prie- 
globstį ir grožį bei savųjų žmonių 
rūpestėlį, — tų žmonių, kuriems, kaip 
savajai sesei, belieka tarti: 

Regiu aš tave prie vartų 
Bestovint balta skarele. (53 p.) 
šiuose eilėraščiuose jaučiama dau- 
giau sunkumo, ir ne visur jų išraiška 
jau tokia lanksti, kaip anksčiau mi- 
nėtuose. 

Prie tėvynės lyrikos beveik neat- 
skiriamai pinasi ir religinis balsas. 
Šios rūšies eileraščiais ir užsklen- 
džiama knyga, betgi joje grynai re- 
liginės lyrikos nėra: ji siejama su 
patriotine tema. Šios dvi gaidos su- 
silieja į vieną, ir autorės giesmė yra 
giesmė už savo žemę. 

Formos atžvilgiu “širdis Perga- 
mente'' skiriasi į dvi dalis: vieni ei- 
leraščiai turi griežtesnę formą, 0 ki- 
ti yra laisvesni, nesivaržant rimais ir 
eilučių lygiu. Pastarasis bruožas 
kartais sudaro įspūdžio, lyg forma 
vietomis būtų tarsi pairus, Autorė 
laimėtų, tvirtesnėn rankon paimda- 
ma savo lyrikos forminę pusę. Tar- 
pais esama vietų, kur iššokstama iš 
ritmo. Tai galima visai laisvos eilė- 
daros poezijoje, bet kada laikomasi 
klasiškesnės tvarkos, ją tektų kruopš- 
čiau pasaugoti. Taip pat vertėtų iš- 
vengti tokių vietų, kaip “jausmų 
simfonija" (20 p.) ir panašios, o au- 
torė tokiems posakiams turi silpnybę. 
Dar beliktų palinkėti, kad savo ly- 
rikoje ji pasiektų didesnių prasiver- 
žimų. Kiek iš ligšiolinių rinkinių ma- 
tyti, jai čia kelias būtų ne vadinamo- 
siose didesnėse temose (patriotinėse, 
metafizinėse ir panašiose), bet ten, 
kur ji jaučiasi svarbiausia — atvira- 
me moteriškos širdies balse, 

Aug. Raginis 


e Dr. Vydūno vardo literatūros 
premijos konkursas atidedamas vie- 
neriems metams, nes atsiųstieji vei- 
kalai neatitinka konkurso taisyklių 
reikalavimams ir suinteresuoti kon- 
kursu pareiškė, kad nespėsią savo 
laiku užbaigti. Premijuotini veika- 
lai siunčiami trijuose egzemplio- 
riuose iki 1958 metų gruodžio 1 d. 
Mažosios Lietuvos Bičiulių Draugijos 
centro valdybos adresu: V. Pėterai- 
tis, 6597 19th Ave., Rosment,  Mon- 
treal, Ęue., Canada. 


ATSIŲSTOS PAMINĖETI 
S KNYGOS 


Antanas škėma; ŽVAKIDĖ. Dviejų 
veiksmų vaidinimas.  “Darbininko" 
1955 m. premijuotas dramos veika- 
las. Išleido “Darbininkas", 1957 m. 
Brooklyne, 102 p. Viršelis R. Viesulo. 


Simas Miglinas;  PAVERGTOJI 
LIETUVA. 150 p. Kaina 4 DM. Įriš- 
ta drobėje, Išleido. “Tremties" leidyk- 
la. Įgyjama šiuo adresu: Simas Mig- 
linas, Unterhausen bei Reutlingen 
Wilhelmstr. 105, Germany. Knygoje 
svarstomi pavergtosios Lietuvos gy- 
ventojų klausimai, pradedant parti- 
zanų aukomis, Lietuvos gyventojų 
trėmimas, darbininkų ir jaunimo iš- 
siuntimo akcijomis; prieauglio suma- 
žėjimas pokario metais. Taip pat 
peržvelgiamos buitinės sąlygos, pa- 
sunkėjusios dėl prievartinio kolchozų 


steigimo. L: 


HANDBUCH DER LITAUISCHEN 
SPRACHE, von Alfred Senn. Band II. 
Carl Winter — Universitaetsverlag— 
Heidelberg, 1957. 279. p. 

Petras Babickas: PICTURESGUE 
LITHUANIA. Chicago, 1958. 104 p. 
Knyga — anglų, lietuvių ir ispanų 
kalbomis. 

šILUVOS KELIAS. Nr. 2, 1957. 
Išleido Saleziečiai Amerikoje. Lietu- 
viškai paruošė kun, A. Sabaliauskas, 
S.D.B. Angliškąjį tekstą paruošė kun. 
Aug. Sabas. 

Juozas Vaičiulėnas: ŽYMIEJI KA- 
RO VADAI. Išleido autorius. Spaus- 
dino “Žiburių" spaustuvė "Toronte. 
215 p. Aprašoma pasaulinio garso 
karo vadų (Aleksandro, Hanibalo, 
Cezario, Džengiskano, Bernadottės, 
Ney, Napoleono, Moltkės, Hindenbur- 
go ir Manerheimo) gyvenimai ir Žžy- 
giai. Kaina 3 dol. Knygą galima įsi- 
gyti pas autorių, 195 Drinkwater St., 
Sudbury, Ont., Canada, 


Kun. Jonas Petrėnas: šV. PIJUS 
X. šv. Pijaus X gyvenimo ir veiklos 
bruožai. Straipsnių rinkinys. Apie šį 
popiežių rašo 9 autoriai. 256 p. Iš- 
leido “ Ateitis". Spaudė pranciškonų 
spaustuvė Brooklyne. 1958 m. Kaina 
3 dol. Gaunama “Ateities' redakci- 
joje, 916 Willoughby Ave., Brook- 
Lyn NS 

Prel. dr. F. Bartkus: SKELBK žO- 
DJ. Pamokslai sekmadieniams ir pri- 
valomosioms šventėms. Spausdino 
Immaculata spaustuvė Putname, 150 


psl. Knyga didžiai pravarti lietu- 
viams kunigams, ypač gimusiems 
Amerikoje. 


LIETUVIšKAS KREPšINIS. Reda- 
gavo Edvardas šulaitis. Išleista Lie- 
tuvos pergalėms krepšinyje prisimin- 
ti. Čikaga, 1957 m., 56 p. 


NAUJĄ šV. RAŠTO LAIDĄ PASITINKANT 


1955 m. Romoje kun. dr. J. Kon- 
ciaus lėšomis buvo išleistas antra 
laida pirmas tomas arkivyskupo d+. 
Juozapo Skvirecko versto šv. Raš- 
to, kuris turi plačius komentarus, 
ilgą bendrąjį įvadą, trumpus įvadu: 
į kiekvieną knygą ir gale šv. Rašte 
vartojamų matų, saikų, pinigų ir 
laiko skaičiavimo palyginimą su Lie- 
tuvoje vartotais. LXXVII — 1045 
puslapiuose yra sudėtos visos isto- 
rinės Senojo Testamento knygos: 5 
Mozės, 1 Jozuės, 1 Teisėjų, 1 Rutos, 
4 Karalių, 2 Kronikų, 2 Ezdro, 1 
Tobijo, 1 Juditos, 1 Esterės, ir 2 Ma- 
kabiejų. Spaudos darbą dailiai atli- 
ko Fausto Failli spaustuvė Romoje. 
Išleidimas yra puikus. Knyga yra 
įrišta kietais drobės viršeliais. Nė- 
ra paduota nei kaina, nei kur ją ga- 
lima įsigyti, o tik tiražas — 1500. 


šioje laidoje mebėra nereikalingo 
lotyniškojo teksto. Įvadų, teksto ver- 
timo ir komentarų kalba yra sklandi 
ir kiekvienam lengvai suprantama. 
Kas šioje laidoje krinta į akis, yra 
rašybos naujumai, primeną anglį 
kalbos įtaką garbingajam vertėjui. 
Ch jis rašo kh, o f kartais f, be: 
dažniau ph, pvz. “kheminiu", “khao- 
so", “kherubimai", “Afrika", “apo- 
kriphos' ir t.t. Tautų vardai visuo- 
met rašomi didžiąja raide. Kur pir- 
mosios laidos svetimžodžiuose buvo 
z, ten dabar yra arba s, arba š, pvz. 
Isračlis, Esavas, Isaokas, Mošė, Jo- 
šuė, Jošijas ir t.t. Iš Jobo yra pa- 
darytas Ijobas, o iš Izaijo — Ješajas 
ir t.t. Toks biblinių vardų rašymas 
yra sutnkamas kai kurių Amerikos 
protestantų sektų biblijose, bet ne 
anglų, lotynų, italų. prancūzų, ispa- 
nų, vokiečių katalikiškuose švent- 
raščiuose. Todėl bent Amerikos lie- 
tuvių ausyse Mošė, Jcšijas, Ješvjas 
ir t.t. skambės labiau protestantiškai, 
negu katalikiškai. Lietuvos lietuvis 
jų visai nebeatpažins. 


Naujojo Testamen:o ketvirtoje lai- 
doje garbingasis vertėjas teikėsi įva- 
de pasiaiškinti, kodėl jis “Bažnyčią" 
keičia į “Eklez'ją" (dabartinėje lai- 
doje jau pakeista į “Eklesi'ą"'"). Nors 
tas jo pasiaiškinimas neišlaikė k'i- 


tikos, tačiau tuo buvo pagerbtas rkai- 
tytojas. Šioje laidoje jau nėra jokių 
pasiaiškinimų, kodėl visi tie pakei- 
timai buvo pačaryti, nei kuo kh yra 
geresnis už ch, ph už f., Mošė už 
Mozę, Ješajas už Izaiją ir t.t. Po 
žodžio “Eklesija'" skliausteliuose ne- 
bėra 'Bažnyčia", tarsi visi lietuviai 
jau suprastų šią naujenybę. 

Ar visi tie rašybos ir vardų pa- 
keitimai bus lietuvių priimti, paro- 
dys ateitis. Rašančiam šias eilutes 


neatrodo, kad viena kregždė, nors ir 
labai įtakinga, galėtų pačaryti pa- 
vasarį. Katalikiškoji visuomenė (tiek 
kunigai, tiek tikintieji) iki šiol liko 
abejingi jau 1947 m. to paties gar- 
bingojo arkivyskupo įvestiems ter- 


minams "“Eklezija" ir “martyras" 
(pastarasis letuviui primena tam 
tikrą rūšį kanuolių). Iskyrus kelis 


naujumų mėgėjus, niekas nei spau- 
doje, nei bažnyčiose, nei mokyklose 
jų nepradėjo vartoti, nors jau prač- 
jo lygiai 10 metų. 

Reikia turėti omenyje, kad tautų 
religinė kultūra ir Lteratūra kyla ne 
nuolatiniu rašybos, vardų ir termi- 
nologijos kaitaliojimu, bet tradiciniu 
prisirišimu pr'e to, ką turi, ir plėto- 
jimu to, ką ji yra paveldėjusi. Mū- 
sų tauta išsiilgusi laukia viso šv. 
Rašto viename tome, kaip turi visos 
kitos tautos, bet tok'o, kuris būtų 
parašytas įprastine rašyba ir jai Žau 
žinomais ir suprantamais vardais ir 
terminologija. 

Kun. 


Kazys Steponavičius 


ASU GSE NES ERDBDIS 


Tokia antrašte praėjusių metų ga- 
le yra atspausdinta kun. dr. Juozo 
Prunskio religinio pobūdžio knyga, 
Tai neilgų pamokančių straipsnių 
(110) rinkinys, išdalytų į 6 skyrius. 
Tie straipsniai, nors rašyti įvairio- 
mis progomis ir jau skelbti pericdi- 
nėje spaudoje, dabar naujai auto- 
riaus peržiūrėti, susiskamba į dar- 
nis visumą. 

ši knyga yra 19-tas kun, dr. Juo- 
ro Prunskio leidinys. Autorius, pa- 
jutę: savo uždavini ne tiek gyvu žo- 
džu, kiek raštu kelti ir ginti reli- 
giją, Žurnalistinėje dirvoje pluša jau 
nuo 1931 metų. Gausūs straipsniai 
periodinėje spaudoje, paskiri brošiū- 
riniai leidin'ai ir religinio turinio 
knygos padarė jį mūsų populiariau- 
siu apologetu. 

Šį dvasininką yra didžiai paveikę 
komunizmo žiaurumai, ir jis žymią 
savo straipsnių bei leidinių dalį sky- 
rė tai žmonijos grėsmei nušvie“ti. 
Iš kitos pusės, autorių, kaip j's pažy- 
mi “Augštyn širdis" knygos įvade, 
yra sužavėję šventųjų ir šiaip kil- 
niadvas'ų Žmonių pavyzdžiai, ku- 
riuos jis rūpestingai stengiasi pa- 
teikti skaitytojams. 

Pavyzdys laikytinas kun. J. Pruns- 
kio stiprybė, Jis vengia ilgų ir gilių 
kalbėjimų, greičiausia bijodamas tap- 
ti nuobodus. Viską išsako jis atsi- 
remdamas pavyzdžiai, iš kurių daro 
savas išvadas. Ir nors kartais pa- 
vyzdys būtų lengvesnio svorio, kun. 
J. Prunskis savo žurnalistiniu apsuk- 
rumu sugeba iš jo išvesti neretai 
skaitytoją nustebinančių dalykų. 


Šituo keliu autorius eina ir savo 
naujausioje knygoje “Augštyn šir- 
dis". Tai bene storiausia jo išleista 
knyga, sudaranti 260 didelio forma- 
to puslapių. Į ją sudėta daug ilgo 
triūso, ir nėra abejonės, kad ši kny- 
ga geriausiai padeda pažinti autorių 
kaip populiarų religijos apologetą. 


Pavyzdžių viename etraipsnelyje, 
nors jų ilgiausi išsitenka 4 pusla- 
piucse sutelkta po keletą. Galima sa- 
kyti, kiekvienam teigimui parenka- 
ma pavyzdinė iliustracija. Kitas gal 
iš jų darytų platesnes išvadas, iki 
dugno išsemdamas užgriebtą atsiti- 
kimą bei vaizdą. Kun. J. Prunskis 
paima vien tai, kas, jo manymu, at- 
rodo esminio, o tolesnį gvildydmą pa- 
lieka įžvalgesniam skaitytojui, 

šioje knygoje pavyzdys vejasi pa- 
vyzdį. Bet ir toje gausybėje skirtin- 
gų vaizdų autorius išlieka savo pa- 
sirinktoje plotmėje gana vientisas ir 
logiškas. Tai nėra lengva, norint ap- 
valdyti tokią įvairią medžiagą ir ją 
išreikšti sklandžia kalba. 

Knygos viršelį piešė dail. A. Rūkš- 
tele, atspausdino Immaculata spaus- 
tuvė Putname, kaina 2 dol. 


“Augštyn širdis" rekomenduotina 
visiems. jieškantiems dvasinio pasi- 
skaitymo bei gyvų religinių minčių. 
O ten jų apsčiai ras ir dvasininkas, 
ir pasaulietis. Knyga taip pat bus 
įdomi ir jaunimui—moksleiviams bei 
studentams, Būtų gera, jeigu jos kuo 
daugiausia pavyktų nusiųsti ir į Lie- 
tuvą. 

L. A. 

KOVOSE DĖL LIETUVOS 


Stasys Raštikis, buvęs Lietuvos 
kariuomenės vadas: KOVOSE DĖL 
LIETUVOS. Kario atsiminimai. II 
dalis. Išleido Lietuvių Dienos, Los 
Angeles, Calif., 1957. Tiražas 2,000. 
Kaina $7.00. 688 pusl, 


Pasirodęs Stasio Raštikio atsimi- 
nimų II tomas gal dar greičiau bu- 
vo išgraibstytas, negu pirmasis. Tai 
rodo, kad knyga yra verta dėmesio. 


Antrame tome Stasys Raštikis to- 
liau pasakoja Lietuvos valstybės bei 
lietuvių tautos gyvenimo įvykius ir 
savo šeimos bei savo asmens išgy- 
venimus, susijusius su tais įvykiais. 
Atidengia daug naujų dalykų, visuo- 
menei dar iki šiol nežinomų ar ma- 
žai žinomų. Nors autorius tame lai- 
kotarpyje beveik nebuvo atsakin- 
gose Lietuvos valstybės pareigose, 
tačiau, būdamas populiarus lietuvių 
visuomenėje, ką ir jis pats ne kartą 
pripažįsta, turėjo progos iš arčiau 
ar iš toliau tuos įvykius stebėti, tie- 
siog ar netiesiog su jais susidurti ir 
juos gana tiksliai aprašyti, net ati- 
tinkamais dokumentais paryškinti. 
Pasakojimo stilius ramus, aiškus, 
tik tose vietose, kur autorius pole- 
mizuoja su savo oponentais, pasiro- 
do neramesnis. 


Į antro tomo atsiminimus įtrauk- 
tas yra autoriaus žmonos dienoraš- 
tis, ypatingai ryškiai vaizduojąs bol- 
ševikų okupacijos metu ištikusią jo 
šeimą tragediją, Ne vienc Raštikio, 
bet tūkstančius lietuvių šeimas išti- 
ko panaši nelaimė. Tai lietuvių tau- 
tos kruvina istorija, atpasakota kaip 
kokia didinga tautos epopėja. 

ši knyga, jei stiliaus atžvilgiu ir 
psichologiniu  įsijautimu yra kiek 
silpnesnė už prof. St. Ylos “Žvėrys 
ir žmonės Dievų miške“, tai savo is- 
torinės medžiagos gausumu pralen- 
kia aną. 

Knyga pradedama paskutiniu ne- 
priklausomos Lietuvos ministerių ka- 
binetc posėdžių, svarstant Maskvos 
ultimatumą. Skaitai ir netiki, kad 
Lietuvos valstybės vairuotojai per 
septynis mėnesius po bolševikų ba- 
zių įsteigimo Lietuvoje nematė rei- 
kalo rimčiau pagalvoti, kas gali iš- 
tikti lietuvių tautą ir, kiek galimy- 


bės leido, pasiruošti svetimai oku- 
pacijai. 
Autoriaus principingumas ir tik- 


ras patriotizmas pasireiškė ne tik ne- 
priklausomos Lietuvos metu santy- 
kiuose su totalitarine valdžia ir su 
lietuvių visuomene, bet ir vokiečių 
okupacijos laikais, santykiuose su 
nacių užmačiomis įtraukti jį į savo 
civilinės valdžios patikėtinius ar su- 

organizuoti lietuvių karinius dali- 
nius. Visur jis laikėsi tikros lietuviš- 
kos linijos, 

Stasys Raštikis savo atsiminimų 
II tome jautriai ir vietomis net pa- 
sikarščiuodamas atsako buvusios 
Lietuvos kariuomenės ir jo paties, 
kaip kariuomenės vado, kritikams. 
Negalima sutikti su kai kurių kri- 
tikų pareikštomis drastiškomis nuo- 
monėmis, bet reikia pripažinti, kad 
ten yra ir dalis teisybės. Kritikai, 
pasidavę kraštutinei pacifizmo įta- 
kai ir beveik visai nesigilindami į 
skirtingas kario gyvenimo sąlygas, 
perdaug šališkai vertina Lietuvos 
kariuomenę, ypač jos karininkus, o 
Stasys Raštikis, žiūrėdamas į tą 
klausimą vien iš kario požiūrio, vi- 
su šimtu procentų gina kariuomenę. 
Labai gerai, kad buvęs kariuomenės 
vadas visu savo sugebėjimu užstoja 
Lietuvos kariuomenės. ir karininkų 
garbę. Bet Lietuvos kariuomenės 
vaidmenį reikia vertinti viso krašto 
gerovės požiūrių, o ne grynai ka- 
riška akimi. Kariuomenė nėra kraš- 
to gerovės pagrindas, ji tik laiduoja 
kraštui saugumą. Lietuvos kariuo- 
menėje buvo tam tikrų nenormalu- 
mų, kuriais Lietuvos visuomenė pik- 
tinosi, bet ano režimo metu savo 
jausmų negalėjo viešai pareikšti. 

Kas nedirba, tas neklysta, tad ir 
atsiminimų autorius vienu skyreliu 
prisipažįsta prie savo gyvenime pa- 
darytų klaidų. Bet atrodo, kad tos 
jo suminėtos “klaidos" iš tikrųjų 
nėra klaidos, Gal gen. St. Raštikis 


savo gyvenime padarė vieną didelę 
klaidą, kada, prezidentui A. Smeto- 
nai sušaukus tautininkų seimą, kaip 
demokratas ir principų Žmogus, ne- 
pasitraukė iš kariuomenės vado pa- 
reigų, o laukė, kol tautininkai pri- 
vertė jį pasitraukti. 

Baigiant tenka paminėti kai ku- 
riuos atsiminimų trūkumus. Jei I 
tomui nevisai derėjo iškilminga ant- 
raštė, tai juo labiau antrajam. čia 
ir antroji antraštė “Kario atsimini- 
mai" netiksli, nes autorius aprašo- 
majame laikotarpyje nebėjo kario 
pareigų. Mano manymu, geriausiai 
būtų tikę antrąjį atsiminimų tomą 
pavadinti ketvirtos dalies vardu — 
“Sudužusio laivo keliais". 

Autorius kai kuriuos įvykius pa- 
sakoja ne chronologine tvarka, bet 
turinio atžvilgiu, tad yra daug pasi- 
kartojimų. Daug polemizuojama su 
oponentais, parenkama daug argu- 
mentų, kartais ir mažai įtikinančių 
ne tik oponentą, bet ir patį skaity- 
toją. Atrodo, kai kuriems asmenims 
be reikalo priskiriama didelių nuo- 
pelnų, Ir visai be reikalo kai ku- 
rias vietas paryškina “pranašingais" 
sakiniais, kuriems ir pats netiki. 

Bet nežiūrint kai kurių neesminių 
trūkumų, Stasio Raštikio atsimini- 
mai bus skaitomi ne tik dabartinės 
kartos, bet ir ateinančių lietuvių 
kartų. Tai kapitalinė knyga, leng- 
vai, gyvai ir vaizdžiai pasakojanti 
nepriklausomos Lietuvos gyvenimą, 
o ypatingai apie Lietuvos okupaci- 
jas ir lietuvių tautos išsibarstymą. 


Pr. Pauliukonis 


MISTINIAME SODE 


Mykolas Vaitkus: MISTINIAME 
SODE. Atsiminimai. Išleido prel. P. 
M. Juras. 1957 m. 207 p. kaina $3.00. 

M. Vaitkus pastaraisiais metais 
yra išleidęs kelias savo eilėraščių 
knygas, be to, gan dažnai dalyvau- 
damas periodinėje spaudoje įvairiais 
straipsniais ir atsiminimais. Tai tik- 
rai pagirtinas darbštumas, 

“Mistiniame Sode“ priklauso atsi- 
minimų sričiai. Autorius aprašo savo 
buvimą kunigų seminarijoje Kaune 
nuo 1903-1906 m. 

Knygoje pirmiausia tad ir susipa- 
žįstame, ką M. Vaitkus ten patyrė, 
kaip gyveno, kas buvo jo draugai, 
kokių sielos išgyvenimų turėjo, ir 
panašiai. Tai būtų lyg ir pirmas kny- 
gos tarpsnis — asmeninis. šalia įvai- 
rių kitų žinių, šis etapas atskleidžia 
ir tai, kaip M. Vaitkus pradėjo ženg- 
ti į poezijos dirvą, — tiesa, parodo 
tik pačius daigus, pirmąjį susidomė- 
jimą rašyti, nes plačiau literatūrai 
jis atsiveria tik vėliau. 


Antras šios knygos tarpsnis — pati 
seminarija. M, Vaitkus mums paže- 
ria įvairias ir gausias informacijas. 
Jis mums pavaizduoja visa — ir se- 
minarijos rūmus, ir gyvenimą, ir 
mokslą, ir dėstytojus, ir papročius 
bei apeigas. Sužinome, kaip klieri- 
kai skaitė ir slėpė lietuviškas kny- 
gas, kuriomis dorybėmis ar ydomis 
žymėjosi tas ar kitas dėstytojas, kas 
ten reiškėsi kaip lenkas, 0 kas — 
kaip lietuvis. Beveik nustembi, kai 
patiri, kad tuo pačiu laiku su M. 
Vaitkum seminarijoje klierikais bu- 
vo ir tokie vyrai, kaip prof. J. Ži- 
linskas ar K. Račkauskas-Vairas. 
Tarp klierikų randame ir Al. Stul- 
ginskį, būsimą Lietuvos prezidentą, 
apie kurį knygoje taip skaitome: 
“...bet anuomet niekam nė į galvą 
nebūtų atėję, kad jis gyvenime taip 
iškils: toks buvo murka, kuklus, ty- 
lus, niekur nelendąs į priekį, geras 
klierikas, solidžiai besimokąs, bet 


DAIL. VIKTORO VIZGIRDOS PARODA 


Dail. Viktoras Vizgirda Bostone 
suruošė savo tapybos darbų parodą, 
kurioje buvo iškabinta virš 40 pa- 
veikslų. Ja rūpinosi to miesto daili- 
ninkų organizacija, vadinama Twen- 
tieth Century Association. Jos pa- 
talpose nuo sausio 13 iki 31 d. Bos- 
tono gyventojai turėjo progos matyti 
šio mūsų dailininko kūrinius. 

"Aidai" Viktoro Vizgirdos kūrybai 
jau yra skyrę vieną numerį (1954 
m. nr. 9), kuriame, be reprodukci- 
jų, buvo ir išsamus Henriko Nagio 


straipsnis, gerai atskleidžiąs daili- 
ninko gyvenimą ir kūrybinį veidą. 
Čia pravartu dar pateikti amerikie- 
čių spaudos atsiliepimus, itin nuo- 
širdžius ir vertus išgirsti. 
Nepriklausomybės metais Lietuvos 
meninis gyvenimas buvo taip iški- 
lęs, kad tiek tremtyje, tiek čia, Ame- 
rikoje, mūsų meno žmonės, nors 
kurdami sunkiose aplinkybėse, drą- 
siai gali rodytis svetimai publikai ir 
kelti savo tautos vardą. Tai regime 
ir Viktoro Vizgirdos atveju. Pirma- 


ypatingai neblizgąs" (120 p.). Kai 
kurie seminarijos epizodai itin vaiz- 
dingi, pavyzdžiui, tas momentas, kai 
vysk. M. Paliulionis netikėtai užsu- 
ka į klasę ir ima egzaminuoti iš 10- 
tynų kalbos. 

Autorius iš seminarijos gyvenimo 
prieš skaitytojo akis pastato daugel 
asmenų, su kuriais jam teko susi- 
durti. Jis juos charakterizuoja gy- 
vai ir ryškiai, kiekvienam rasdamas 
pridėti ką nors sava ir būdinga. Vie- 
ni iš tų paveikslų liečia garsius žmo- 
nes, o kiti — eilinius jo pažįstamus 
ir mielus bičiulius, kurie niekados 
nesėdėjo pirmose vietose ir nebandė 
į jas patekti. M. Vaitkaus duodamos 
charakteristikos — trumpos, taiklios 
ir vaizdžios. Norėtųsi jų daugiau čia 
pažerti, bet susipažinkime bent su 
viena iš jų. Štai Juozas Naujalis: 
“Gana augštas, neliesas vyras, dai- 
liai pasiūtais drabužiais, ilga rusva 
barzda, dailiu vyrišku maloniu vei- 
du, didelėmis dailicomis akimis. Visa 
povyza rimta, estetiška, įspūdinga" 
(45 p.). Ir taip pro mūsų akis pra- 
bėga arkiv. J. Skvireckas, vysk. Ka- 
rosas, vysk. T. Cirtautas (“gana 
augštas, liesas, stambiais, negražiais 
bruožais veidu, labai kuklus"... 70 p.), 
Vl. Jurgutis, J. Purickis, kun. J. By- 
la, kun. Januševičius ir visa eilė kitų. 

Kaip ir pridera, seminarijos gyve- 
nimas, žmonės, darbai ir rūpesčiai 
užima didžiąją knygos dalį. 

Tačiau Autorius turi progos mus 
išvesti ir toliau į Lietuvos žemę, 
daugiausia supažindindamas su pa- 
skiromis žemaičių krašto vietomis, 
kur jam anuomet tekdavo buvoti. 


Taip matome Gargždus, švėkšną, 
Veiviržėnus, Miniją ir kitus tėviškės 
vaizdus. Trumpai žvilgtelėjame į M. 
Čiurlionį, dirbantį prie savo paveiks- 
lų. 

Pagaliau knygoje atsispindi kai 
kurie platesni tautiniai ir politiniai 
momentai, kaip spaudos lietuviams 
grąžinimas. O lyg viso to fone sto- 
vi tarptautiniai atgarsiai, iš kurių 
daugiausia atliepia rusų-japonų ka- 
ras. 

Tokie tai maždaug šių atsiminimų 
spielčiai. M. Vaitkus pasakoja gyvai, 
įspūdingai ir šiltai. Nėra ko ir sakyti 
— memuarų rašyme tarp mūsų nie- 
kas jam negali prilygti, Svarbiausia 
jo dorybė šioje srityje yra ta, kad 
jis turi tikro memuarų pasakotojo 
dovaną — deramą toną, nuotaiką ir 
stilių. Kalbant grynai literatūrinė 
prasme, jo stilius pasižymi klasikine 
kultūra, sklandžiu tekėjimu ir reikia- 
mu įvairumu. Tam padeda ir išpru- 
sintas kalbos vartojimas bei žodyno 
įvairumas bei tikslumas. 


Beliktų pageidauti, kad M. Vait- 
kus, “Mistiniame Sode" mums at- 
skleidęs palyginti siauresnio gyveni- 
mo momentus, savo retą memuarų 
rašytojo dovaną pritaikytų ir plates- 
niame lauke. Tokių didelių paveiks- 
lų jis jau yra davęs periodinėje 
spaudoje — apie Maironį, Herba- 
čiauską ir kitus. Būtų gera, kad jis 
šią medžiagą surinktų draugėn, pa- 
pildytų naujais atsiminimais apie 
kitus žmones ir visa tai prieš mus 
pažertų naujos knygos puslapiuose. 


Aug. Raginis 


sis šio dailininko pasirodymas Bos- 
tonui, dar sykį paliudijo, kokio augš- 
to lygio buvo pasiekusi dailė Lietu- 
voje. Tai įžvelgęs, “Boston Globe“ 
dienraščio kritikas Driscoll pažy- 
mi: “Laikas nuo laiko naujas talen- 
tas pasirodo vietinėje scenoje, ver- 
tas žymiai didesnės auditorijos, negu 
lig šiol turėjo... Kaip daugelis kitų 
tremtinių, pasitraukusių nuo komu- 
nistų, savame krašte šis dailininkas 
buvo pagerbtas asmuo, bet šioje šaly 
jo talentas dar nebuvo įvertintas" 
(sausii 19 d. nr.). 


Viktoras Vizgirda, Kauno Meno 
Mokyklos auklėtinis, savo kūrybinį 
pasaulį susiformavo Paryžiuje. Ten 
studijuodamas, jis turėjo progos gė- 
rėtis didžiųjų šio amžiaus dailinin- 
kų — Matisso, Bonardo, Rouaulto ir 
kitų kūriniais, kurie padėjo prasiver- 
ti jam naujus kūrybos horizontus ir 
suvokti naujus tapybos atžvilgius. 
Tas pats “Boston Globe" dienraščio 
kritikas rašo: “Dailininko darbai yra 
stiprūs, galingi, puikiai suderinti ir 
nuostabaus grožio gamtos gyvybės 
liudytojai. Peisažai, natiurmortai, 
pertekę turtingais, prinokusiais vai- 
siais, ir žydinčių gėlių studijos — 
tai dalykai, apie kuriuos jis kalba. 
Peisažuose bažnyčios yra dominuo- 
jąs architektūrinis motyvas, Tai vie- 
na labiausiai imponuojančių šio meto 
parodų". 

Mums įdomūs yra taip pat ir Bos- 
ton Sunday Herald kritiko R. Taylor 
žodis: “Viktoras Vizgirda, lietuvis 
dailininkas, yra pilnai subrendęs 
ekspresionistas. Jis iškyla, kaip jaut- 
raus ir drąsaus piešinio menininkas, 
kurio dinamiškos spalvos ir tapyse- 
na yra labai dramatiško pobūdžio" 
(sausio 19 d. nr.). Čia būtų dar 
galima suminėti ir kitos Bostono 
spaudos, kaip “The Christian Science 
Monitor' (sausio 27 d.), “The Pilot“ 
(sausio 18 d.) ir t.t. panašius atsi- 
liepimus, kurie dar papildytų cituo- 
tus žodžius. 

šis pirmas Viktoro Vizgirdos pa- 
sirodymas amerikiečių meno sluogs- 
niams, be abejo, skatins jį su sa- 
vo kūryba eiti ir į kitus Amerikos 
didmiesčius. Dailininkas šiuo metu 
jau ruošiasi parodai Niujorke. 

Lz „A: 


MIRE ROUAULT 


Vasario 13 dieną Paryžiuje mirė 
dail. Georges Rouault, vienas iš pa- 
grindinių moderniojo meno šulų. Gi- 
męs 1871 m., pradžioje dirbo taiko- 
mojo meno šakoje, ilgai jieškojo ori- 
ginalios išraiškos, pagaliau, vyres- 
niame amžiuje ją surado. šis daili- 
ninkas labiausiai iškilo religinėmis 
temomis, vaizduodamas jas drama- 

tiškoje ir gilai mistiškoje dvasioje. 
Jis ypač yra garsus kenčiančio Kris- 
taus paveikslais, kuriuose suvedama 
sintezėn ir bizantinių mozaikų, ir 
v'idusamžinių vitražų, ir šių laikų 
žmegaus religinės nuotaikos. Jo su- 
kurti Kristaus paveikslai turi ypa- 
tingą misiją — jie byloja į žmogų 
ne bažnyčiose, o visuose didžiuosiuo- 


re pasaulio meno muziejuose. Geor- 
ses Rouault pažinojo ir kultūros 
žurnalą “Aidus"'. Jis buvo davęs lei- 
dimą skelbti kai kuriuos savo dar- 
bus, dar nesančius muziejų nucsa- 
vybe ir atsiuntęs didžiai vertingų li- 
tografinių pavyzdžių. Apie šio daili- 
n'nko asmenį ir kūrybą plačiau bus 
kituose žurnalo numeriuose. A. 


BALTARAGIO MALŪNAS SCENOJE 


Spalio mėnesį Čikagos ir Detroito 
lietuviai turėjo progos susipažinti su 
Montrealio lietuvių dramos teatro 
pastatytu K. Borutos “Baltaragio 
malūnu". 

B. Pūkelevičiūtę ir K. Veselką rei- 
kia pagirti už drąsą inscenizuoti mū- 
suose neįprastą ir daug kam negir- 
dėtą skaitytinę dramą, šis Mcntrea- 
lio teatro inscenizavimas nėra įpras- 
tinis. Čia nebuvo stengtasi įvesti 
veiksmą ir sukurti prieš akis vyks- 
tančio gyvenimo iliuziją.  Žiūrovą 
veikė pats autoriaus žodis. Veikalo 
dalyviai reiškėsi ne tiek kaip akto- 
riai, bet daugiau kaip deklamuotojai 
ir rašyto žodžio interpretatoriai. Tuo 
režisoriai įvedė į mūsų sceną naują 
stilių. Jie, tiesa, nėra pirmieji, ban- 
dą mūsų tarpe tą naujevę, bet jie 
pirmieji plačiau supažindino mūsų 
visuomenę su šia dramos forma. 

“Baltaragio. malūnas". pasirodė 
šiam reikalui puiki medžiaga: ši le- 
genda yra kiek nejaukaus ir bala- 
diško pobūdžio, turi daug veiksmo, 
daug tiesioginio dialogo, daug gali- 
mybės sudialoginti posakojimo for- 
mą, daug poetiškumo ir ištisų lyriš- 
kų įtarpų. Veikalas visur lieka gry- 
nai meninėj plotmėj ir nėra sudrums- 
tas propagandinių šūkių. 

Scenai pritaikytas veikalas yra 
kiek sutrumpintas, bet jo koloritas, 


nuotaika ir net tekstas yra rūpės-.. 


tingai išlaikyti, Paties autoriaus pa- 
stabos ir svarstymai buvo vykusiai 
įmontuoti pasakotojo kalboje. 


Dekoracijų tebuvo minimumas: či- 
kagoje žiūrovai fone matė stilizuotą 
malūną. Detroite nė tos aplinkos 
užuominos nebuvo, ir žiūrovai jos vi- 
sai nepasigedo. Skiriant tiek dėme- 
sio žodžiui, ir aktoriai buvo parink- 
ti daugiausia pagal jų balsą ir balso 
kolorite ar intonacijoj slypinčias ga- 
limybes. Aktoriams scenoj sėdint ant 
tam tikslui pritaikytų kėdžių prieš 
pultus su atverstom knygom, balso 
ekspresingumui,  išraiškingumui ir 
intonacijai buvo skirtas ypatingas 
dėmesys. Aktoriams būnant vienoj 
vietoj, visa akcija ir emocijos buvo 
perduotos balso moduliacija ir ges- 

tais. Dialogo metu kaibančiojo atsi- 
kreipimas į partnerį ir saikingcs 
pantomiminės priemonės įnešė į vei- 
kalą daug gyvumo ir judrumo. Kai 
kurių kitų rež'sorių vartojamas san- 
tūrus metodas, daug dėmesio neski- 
riant intonacijai, šiam veikalui nebū- 
tų tinkamas, nes būtų nustota daug 
gyvumo. Grimo tebuvo mažai ir rū- 
bai buvo palikti kasdieniški ir įpras3- 
tiniai, įvedant gal tik lengvas užuo- 
minas apie aktoriaus atstovaujamą 
rolę. Taip Marcelės jaunystė ir links- 
ma pasaulėžiūra  atsispindėjc jos 
šviesioj suknelėj, Uršulės prietarin- 
ga ir davatkiška buitis buvo nurody- 
ta juoda skara, o iš po švarko rau- 
donuojąs Pinčiuko megztinis buvo 
vienintelė jo pragariškos prigimties 
užuomina. Sceninių efektų V. Lapi- 
nas panaudojo mažai ir saikingai. 
Obuolmušių žirgų Žžvengimas, trum- 
pi švilptelėjimai, palydį kokį ncrs 
Pinčiuko nepaprastą veiksmą, audra 
ir Žžaibavimai veikalo gale visur iš- 
ryškino ir pagyvino vaizduojamą 
sceną. Gal galima buvo daugiau ir 
jėgingiau įvesti visų aktorių choru 
kalbamas pastabas dramatiškais mo- 
mentais, kuris čia atstovauja graikų 
tragedijos choro tradiciją, lyg rūs- 
tus likimo balsas. Čia reikėtų paste- 
bėti. kad veikalo intryga pasibaigė 
su antro veiksmo užuclaida. Trečias 
veiksmas pasakoja, kas atsitiko su 


svarbiausiais-veikėjais ir dėl to sce- 


noje skambėjo mažiau dinamiškai, 
negu knygoje. Pati dramos prigimtis 
reikalauja veiksmo, intrygos ir kon- 
flikto. 


Net ir statant didžiausius reikala- 
vimus, spektaklis buvo stiprus ir 
kultūr ngas. Nors ir nevisi aktoriai 
yra profesionalai, niekur nesijautė 
mėgėjiškumo.  Montrealiečiai visur 
darė darnaus ir gerai susigyvenusio 
kolektyvo įspūdį. Išskyrus pasako- 
toją, aktoriai ne tiek reiškė savo as- 
meninę rolę, kiek bendrą, visus jun- 
giantį veiksmą. Dėl to autoriaus žo- 
dis skambėjo su didele jėga ir vien- 
tisumu. 


Kalbant apie 
pirmoj vietoj 


atskirus aktorius, 
reikėtų paminėti J. 


Akstiną, kurio rclė buvo didžiausia 
ir atsakingiausia. Jis buvo lyriškas, 
tikras savimi, laisvas ir turįs daug 
seno kaimo pasakoriaus šiltumo ir 
gaspadoriško tėviškumo. Jo natūra- 
lūs, sakytum, iš š rdies plaukią mos- 
tai, rami kalba, vengianti balso pa- 
kčlimo, pypkės kimšimas, nulipimas 
nuo scenos į pukliką, jieškant klai- 
džiojančio Girdvainio, vicur derincsi 
su pasakojamu siužetu ir buvo viena 
iš svarbiausių veikalo vientisumo 
prieža čių. Su ypatinga jėga nu- 
skambėjo jo baigm'nis lyriškas mo- 


nologas, kur riba tarp legendos ir 
gyvenimo, rodės, galutinai išnyko ir 
leido suprasti Lietuvoje vykstantį 
gyvenimą. 

Henrikc  Nagio Baltaragis buvo 
žmogiškas ir į-ijaustas. Jo ypatin- 


gai geras ir išraiškingas balsas pri- 
davė rolei daug svarumo. Gal vie- 
tom's rekš'o įvesti daugiau tragi- 
kos ir baladiškumo, nes Baltaragis 
juk ir yra pati tragiškiausia legen- 
dos figūra. 

Jurgos rolė in- 
ccenizuotame veikale buvo gana ma- 
ža, bet gaivalinga ir nerami. Jos iš- 
didumas, nepasiekiamumas ir tragiz- 
mas buvo gerai pabrėžti. 


Leonas Barauskas sukūrė jaunat- 
višką, savimi pasitikintį Girdvainį, 
kuris žuvo besiekdamas savo pamil- 
tų, už viską pasaulyje svarbesnių 
žirgų. Buvo galima iš anksto nujaus- 
ti, kad jo emociška ir nepažabota 
prigimtis užsimerks prieš realybę, 
nepastebės galimos laimės su Jurga 
ir nuves ji į neišvengiamą tragediją. 


Uršulės rolė buvo viena iš didžiau- 
sių, ir Bronė Malaškienė stengėsi su- 
kurti gyvą ir gyvenimišką charak- 
terį. Jos rolę gal reikėjo sukurti ma- 
žiau realistišką, daugiau sušaržuoti, 
daugiau pabrėžti jos keistumą ir ti- 
kėjimą prietarais. Reikėtų gal pri- 
slopinti ir jcs kiek per natūrališką, 
džiūgavimą, pasakojant, kaip ji pla- 
kė ją išvežusį Pinčiuką. 

Kazys Veselka sukūrė naivų, kvai- 
lą ir lengvai apgaunamą Pinčiuką, 
kuris yra ir tingus ir šiaip niekam 
tikęs, panašiai kaip anas pasakų vel- 
nias, kurį gudrus ūkininkas visuo- 
met apgauna. Jo rolė buvo atlikta 
gerai, tačiau reikštų truputį daugiau 
užakcentuoti jo galybę, nes Borutos 
Pinčiukas visgi yra pavojinga figūra. 


šešelga (Vytautas Sabalys) pasi- 
rodė kaip neapsisprendęs, bailus ap- 
gavikas, kuris viską lengvai aukoja 
asmeniškam pelnui. Korimo scenoje 
jo vaidyba ir pantomimiški sugebė- 
“mai buvo klasiški. Jam, -rodės, iš 
tiesų trūko oro ir jis bejėgiškai tiesč 
kaklą į viršų, nors: užsirūstinę kai- 
miečiai nepajudėjo nuo savo kėdžių 

VENIMAS 


EKONOMIJA IR ŽMONIŠKUMAS 


Praėjusį rudenį Urugvajaus sosti- 
nėje Montevideo mieste įvyko “Eco- 
nomie et Humanisme“ sąjūdžio stu- 
dijų dienos. Dalyvavo Argentinos, 
Brazilijos, Čilės, Paragvajaus, Peru 
ir Uragvajaus delegacijos. Ypatingas 
dėmesys buvo paskirtas Lotynų 
Amerikos klausimams. 

Manau, ne pro šalį būtų ir mums 
susipažinti su šiuo sąjūdžiu. 

Žmoniškos ekonomijos sąjūdis iš- 
sivystė pirmiausia Prancūzijoje, o 
paskui ir kitose Europos bei Ameri- 
kos šalyse. Jo kėlėjas yra dominin- 
konas Joseph Lebret, giliai išgyve- 
nąs mūsų laiko žmonijos medžiaci- 
nes ir dvasines problemas. Jas iš- 
spręsti gali tik visų mokslų subur- 
tomis jėgomis geros valios žmonės. 
Humanizmas turi būti ir ekonomijos 
širdis. Juk kiekvienam mieste, kiek- 
vienoje tautoje ir žemyne yra tiek 
žmonių, turinčių gyventi nežmoniš- 
ką gyvenimą. nors ekonominiai moks- 
lai ir technika yra tiek pažengę į 
priekį, jog visur bijomasi gamybos 
pertekliaus ir nedarbo, Ūkinis gyve- 


nimas daug kur pasidarė tikrai ne- 
žmoniškas, 

Todėl žmoniškos ekonomijos sąjū- 
dis siekia prisidėti prie sužmegini- 
mo paskirų grupių, vietovių, tautų 
ir žmonijos ūkinio gyvenimo. Viena 
iš svarbiausių priemonių jis laiko 
panaudojimą socialinių mokslų sin- 
tezės, kurią gal geriausiai būtų ga- 
lima pavadinti pritaikomosios eko- 
nominės politikos vardu. Žmon'škoji 
ekonomija remiasi dviem principais: 
personalizmu, reikalaujančiu aktyvios 
pagarbos kiekvienam žmogui, t. y. 
padedančiu ir kitam žmogui gyventi 
pilnu žmogiškuoju gyvenimu, ir ben- 


druomeniškumu, siekiančiu bendrojo 
labo įgyvendinimo visose žmenių 
bendruomenėse. 


Be abejo, tai iškelia didelių pro- 
blemų, kadangi bendruomenių lygis 
yra nevienodas. Įvairios horizonta- 
linės bendruomenės — kaip sindika- 
tai, profesijos, akcinės bendrovės — 
nekartą nenori subordinuotis verti- 
kalinėms arba politinėms bendruo- 
menėms (miesto, apskrities, provin- 


ir net pačios virvės visai nesimatė. 

Vaclovo Kerbelio Raupys buvo gy- 
va charakterinė rolė, Vogimas jam 
yra savotiškas pragyvenimo šaltinis, 
tegu kitiems ir nepriimtinas, dėl to 
ir jo nesugebėjimas pavogti Girdvai- 
nio žirgų be velnio pagalbos jam at- 
rodo kaip profesinė nesėkmė. Tuo jo 
rolė buvo labai žmogiška, aktoriaus 
gerai suprasta ir perduota. 

Marcelės rolė šiame veikale nėra 
didelė, bet labai sunki. Ji ne tiek eg- 
z'stuoja savyje, kiek Baltaragio min- 
tyse. Baltaragio ausyse nuclat skam- 
ba jos linksmas jaunatviškas juokas, 
bet tą persekiojantį juoko charakte- 
rį kažin ar galima objektyviai per- 
duoti scenoje, ir dėl to Marcelės 
skambaus juoko reikėjo duoti ma- 
žiau, nes jis ilgainiui pradeda skam- 
bėti kiek dirbtinai. Nežiūrint tų sun- 
kumų, ji buvo sumaniai įderinta į 
bendrą veiksmo vyksmą. 

Klebono rolė veikale buvo sutrum- 
pinta, ir Ričardo Simaniūkščio in- 
terpretacija buvo paprasta ir supran- 
tama. 


Režicorių vaidmuo šiame veikale 
buvo esminis. Jie sugebėjo sukurti 
vienalytį kūrinį, suderinti aktorių 
roles ir pabrėžti esminius momentus. 
Tuo “Baltaragio malūnas" tempa vie- 
nu pačių geriausių mūsų scenoje ma- 
tytu pastatymų. Publikos reagavimas 
į šią naujoviška dramą buvo labai 
gyvas ir įrodė, kad rašytojas ir re- 
žisor'us nebūtinai turi nusileisti iki 
vadinamojo “publikos lygio", lyg pub- 
lika nesugebėtų priimti giliai kūry- 
biško ir meniško žodžio. Jis kaip tik 
įrodė, kad reikia jieškoti meninės 
tiesos, o ne pigių efektų ar tiesio- 
ginių visiems priimtinų moralizavi- 
mų. 

Mcntrealio lietuvių dramos teatras, 
panašiai kaip ir kitos teatrinės gru- 
pės. žada vykti ir į kitas tolimas 
vietoves gastrolėms. Panašios gastro- 
lės dažnai neatneša jokio finansinio 
pelno grupei ir, reikia manyti, juos 
verčia tai daryti meilė scenai, savo- 
tiškas idealizmas ir jaunatviška dva- 


s1a. 
- Julius Kaupas 


cijos, valstybės ar tarptautiniam au- 
toritetui). Iš kitos pusės, pastaro- 
gios nenori prileisti tikrojo bendruo- 
meninio pluralizmo. Demokratija 
dažnai tėra tik formali. Taip pat ir 
techninė bei dvasinė pažanga yra la- 
bai nevienoda. Daug kur ji nėra dar- 
ni, apima tik didmiesčius ir ūkinę 
sritį. Taip sugriaunama ištisų gru- 
pių ir tautų moralė. Jos nuvedamos 
į materializmą ir proletariatą. Skir- 
tumas pragyvenimo lygio tarp augš- 
tųjų visuomenės klasių ir liaudies 
daugumos padaromas dar didesnis. 
Alkis, nepakankamas pragyvenimas 
auga su augančiu žmonių skaičiumi. 
Tai veda į nusivylimą ir desintegra- 
ciją. 

Tai buvo įrodyta duomenimis, pa- 
teiktais tiek P. Lebret, tiek įvairių 
delegacijų padarytais pranešimais 
apie atstovaujamo krašto padėtį. 
Duoti tų pranešimų apžvalgos čia ne- 
įmanoma. Tik tiek galima pasaky- 
ti, kad Lotynų Amerikos pragyveni- 
mo lygis — išskyrus keletą kraštų 
— yra labai žemas, vaikų ir žmonių 
mirtingumas didelis, kalorijų  skai- 
čius žemas, o daug kur ir per ma- 
žas, auganti pramonė dažnai be rei- 
kiamo žaliavų ir vartotojų užnuga- 
rio; technika, ypač žemės ūkyje, taip 
pat nepakankamai augšta. Iš mieste- 
lių ir kaimų plaukią į miestus žmo- 
nės tampa proletarų mase. 

Ligšiolinės ekonominės teorijos ir 
sistemos apvylė žmones. Net ir liau- 
dies partijų programos nepakėlė vi- 
sų liaudies sluogsnių gyvenimo ly- 
gio ir dvasinės kultūros. Darbinin- 
kija reagavo radikaliais nusiteiki- 
mais ir sindikatais. Įsigalėjo nacio- 
nalistinės ar komunistinės diktatū- 
ros. Nežmoniškas komunizmas už- 
valdė didžiąją žmonijos dalį, Gelto- 
noji ir juodoji rasė dega neapykan- 
ta vakariečiams. Baisus atominis ka- 
ras graso žmonijai. Vakarų savižu- 
dybė ar išsigelbėjimas — štai degan- 
tis mūsų dienų klausimas! 

Žmoniškoji ekonomija. pasirodo 
kaip vienintelis atsakymas į tas pro- 
blemas. Kadangi — 

1. Ji sukurta pagal žmogiškųjų 
reikalavimų funkciją. Ir tarp tų rei- 
kalų ji nustato hierarchiją (būtiniau- 
si reikalavimai, pagrindinė pramonė 
bei žemės ūkis, susisiekimo bei ener- 
gijos tinklas, aprūpinimas mašino- 
mis ir t.t.). Be to, augščiau visų 
materialinių gėrybių, ji pastato žmo- 
giškųjų vertybių siekimą, 

2. Studijuoja griežtųjų mokslų 
metodu vietovės potencialą (žemė, 
randami mineralai, energijos šalti- 
niai, paruošti technikai) ir galimy- 
bes žmogiškiesiems reikalavimams 
patenkinti. Taip pasiekiamas moksli- 
nis resursų vertinimas ir organiza- 

vimas. Tai veda ir į teisingą arbit- 
ražą tarp įvairių ūkinių veiksnių. 
Žmogiškajam elementui tirti daugiau- 
sia vartojama mokslinė socialinių 
reiškinių analizė. Iš to plaukiančių 
išvadų realizavimą sprendžia atsa- 


kingi socialiniai veiksniai bei val- 
džios organai. 
3. Tokiu būdu žmoniškoji ekono- 


mija realizuoja objektyvumo bei mo- 
ralumo funkciją. Taip einama į tik- 
rosios civilizacijos ir kultūros kūri- 
mą toje Žmonių bendruomenėje, 
Aišku, žmoniškosios ekonomijos 
sąjūdis reikalauja žmonių degančių 
veiklia Dievo ir artimo meile, visa 
širdimi atsidavusių žmonijai, ir augš- 
tos dvasinės kultūros specialistų. To- 
dėl sudaromas iš įvairių profesijų 
specialistų. Jie ugdomi per specialius 
studijų ratelius, kongresus, konfe- 
rencijas, sąjūdžio iniciatorių vizitus 
ir t.t. Be to, stengiamasi aktyvistus 
pasiųsti į Prancūziją, kur yra tyri- 
mų ir specialių studijų institutas. 
šio sąjūdžio pionieriai atliko visą 
eilę plataus masto sociologinių tyri- 
nėjimų. Iš jų norėčiau tik paminėti 
urbanistines  investigacijas  Lyone, 
Kolumbijoje, San Paulo federalinėje 
provincijoje ir dabar vykdomą pa- 
čiame San Paulo mieste. Įdomi yra 
ir anketa apie kultūrinę ir ekonomi- 
nę šeimos padėtį Montevideo mieste, 
davusi obpektyviai mokslinį pagrindą 
aštuntos Urugvajaus katalikų socia- 


linės savaitės rezoliucijoms. 

ši tarptautinė žmogiškosics ekono- 
mijos konferencija uoliai bendradar- 
biauja su UNESCO, FAO ir kitais 
internacionaliniais  sambūriais, sie- 
kiančiais pakelti tautų pragyvenimo 
ir kultūros lygį, Iš katalikų pusės 
tai bus bene viena iš stipriausių in- 


stitucijų (šalia olandų įkurtosios 
ICARES — Internacionalinio socia- 
linių investigacijų instituto), socio- 


loginiais metodais moksliškai tyrinė- 
jančių visą socialinę tikrovę. 
Pabaigai duodu kiek bibliografijos: 
žurnalas“ Economie et Humanismes, 
99, Guai Clėmenceau, Caluire, Lyon 
(Rhone) France, prenumerata 2.300 
frankų. L.—-J. Lebret, Dėcouverte du 
Bien Commun, Edit. “La "Tourette", 
Eveux par L. Arbresle (Rhone), 
France. 
L.— J. Lebret, Montėe humaine, ib. 
a 2 Action marche vers 
Rajeunir Vexamen de 
conscience, ibid. 
Dieu, ibid. 
Civilisation, ibid. 
Guide du Militant, 
tome I, ibid. 
Guide pratiguete de 
Venguete sociale, 3 
tomai, ibid. 
L'Homme dans la 
Ville. 


P. -Daugintis, S.J. 


TAUTOSAKININKUI JUOZUI BŪGAI MIRUS 


Man teko turėti nemaža reikalų su 
šiuo mūsų tautosakos rinkimo entu- 
ziastu, atlikusiu didelį ir vertingą 
darbą. Pirmiausia su juo susidūriau, 
kaip Lietuvių "Tautosakos Archyvo 
vedėjas, kai jis pradėjo siųsti Ar- 
chyvui gana stambius tautosakos 
rinkinius. Tai buvo bene 1937-38 m. 
Kartais atvykdamas į Kauną, jis užei- 
davo į Archyvą ir tekdavo gana pla- 
čiai tais reikalais išsikaibėti. Kaip 
ir visiems kitiems tautosakos rinkė- 
jams, stengdavausi ir jam kalte 
ikalti, kad renkant tautosaką nega- 
lima pakeisti ar “pagražinti", nes 
tokia medžiaga nustoja vertės, be to, 
reikia duoti kuo tikslesnė metrika 
apie tautosakos teikėjus, Visokios 
rinkėjo aiškinamosics pastabos yra 
labai vertingos ir jų nereikia šykš- 
teti. Atrodo, kad jis šiuos pagrindi- 
nius tautosakos rinkimo dėsnius su- 
prato, ir jo rinkinių kokybė vis ge- 
rėjo. Kai baigęs gimnaziją Juozukas 
1940 m. rudenį atsidūrė Vilniuje, su- 
maniau įtraukti jį į rimtesnes tauto- 
sakos studijas ir prišmiau tarnauto- 
ju į Lietuvių Tautcsakos Archyvą. 

Tautosaka nėra tik dainavimas ar 
pasakų sekimas, bet jos studijos rei- 
kalauja labai disciplinuoto ir stro- 
paus darbo. Nors Juozukui labai įdo- 
mu buvo bendrauti su žmonėmis, iš- 
traukti iš jų atsiminimus ir visokias 
senienas, tačiau laboratorinis darbas 
jam atrodė per daug nuobodus. Už- 
sidegimas tautosakai ėmė aušti ir jis, 
svyravęs tarp tautosakos ir archeo- 
logijos, pagaliau apsisprendė už pas- 
tarąją ir perėjo dirbti į prof. J, Pu- 
zino vadovaujamą archeologijos sky- 
rių. 

Ir vėl susitikau su Juozu jau šia- 
me kontinente, Bostone 1949 m. va- 
sarą. Abu rinkome tautosaką, abu 
naudojomės moderniškomis rinkimo 
priemonėmis: jis rašė į plieno vie- 
las, aš į popierinius ir plastikos kas- 
pinus. Iki pusnakčių klausiausi jo 
užrašymų, kurių jau ir tada nemaža 
turėjo. Tiesa, jam nelengva buvo nu- 
spręsti, kas rašytina ir kas ne, jis 
rašė viską, apie trečdalis dalykų ne- 
vertėjo rašyti, tačiau kiti du trečda- 
liai buvo labai vertinga medžiaga, 
kckios (ir Lietuvoje nelengva būdavo 


rasti. Aišku, geriau užrašyti dau- 
giau, paimti ir abejotinos vertės da- 
lykus, negu būnant rankiam praleisti 
kokią retenybę, Todėl aš jam nieko 
nesakiau tuo reikalu, tegul rašo vis- 
ką, kas tik jam pasiseka užtikti. Man 
daugiau rūpesčio kėlė kitas dalykas. 
Jo užrašai apie asmenis, teikiančius 
tautosaką, jų kilmė ir kt. (vėl toji 
metrika!) buvo gana palaidi. Aš ra- 
ginau jį galimai greičiau sutvarkyti 
savo užrašus ir sudaryti rinkinio ka- 
talogą. Dar geriau reikalauti iš kiek- 
vieno dainininko ar pasakotojo, kad 
jis pačioj pradžioj pats įkalbėtų į 
mikrofoną žinias apie save, pvzZ.: 
“čia. dainuoja Juozas Ulčinskas, 64 
metų amžiaus, kilęs iš Ilgininkų kai- 
mo, Merkinės parapijos". Kai kitais 
metais susitikau Juozą Čikagoje ir 
vėl klausiausi jo užrašymų, tai labai 
apsidžiaugiau girdėdama, kad dauge- 
lis užrašymų jau turėjo tokius įkal- 
bėjimus, kurie nepasimes ir nesusi- 
maišys, kaip popieriaus lapai su už- 
rašais, 

Tautosakos rinkėjo darbas yra sun- 
kus ir nedėkingas. Taip buvo visais 
laikais ir visuosė kraštuose. Savo 
laiške, man rašytame 1952 m. balan- 
džio 26 d., Juozas skundėsi: “Po tru- 
putį tvarkau surinktą tautosaką. Ži- 
note, Daktare, labai mažai atliekamo 
laiko teturiu sutvarkyti reikiamai 
surinktą tautosaką. Tautosakos rin- 
kimui jau pridėjau... viską, ką už- 
dirbau atvykęs į Ameriką. Dirbau 
visą laiką tą darbą, negailėdamas 
nei sveikatos, nei pinigų... Dabar- 
tiniu metu šnekėjausi su mūsų vei- 
kėjais ir skaudu, visi į šį darbą žiū- 
ri pro pirštus.., Niekas nenori pa- 
dėti. Dabar dirbu 10 valandų į dieną 
fabrike". Negalėjo jam realiai daug 
padėti ir tie, kurie į tautosakos rin- 
kimą nežiūrėjo pro pirštus ir jo dar- 
bą vertino. Karts nuo karto primes- 
davo po keletą dolerių, tai ir viskas. 
Lituanistikos Institutas jam galėjo 
suteikti tik moralią paramą, 1952 m. 
vasarą išrinkdamas jį Instituto nariu 
korespondentu, nors buvo dėta pa- 
stangų ir materialinei paramai su- 
teikti, Manau, kad laikas apie tai 
tarti keletą žodžių. 

Jau 1949 m. Bostone mačiau, kad 
Juozas šlubuoja. Skundėsi turįs reu- 
matizmą ir daktarai nepagelbsti. Li- 
ga vystėsi toliau, naikindama jį fi- 
ziškai ir psichiškai. Pasirodo, būta 
rimtesnio dalyko, negu reumatizmas. 
Kai sužinojau, kad Juozas atsidūrė 
ligoninėje ir jo padėtis labai sunki, 
1955 m. sausio 25 d, parašiau Litua- 
nistikos Instituto prezidentui raštą, 
kuriame taip dėsčiau: “Noriu atkreip- 
ti Instituto vadovybės ir Iždo Tary- 
bos dėmesį šiuo reikalu. Tautotyros 
skyriaus narys korespondentas Juo- 


Zzas Būga vyra užrašęs fonografu 
daug labai vertingos tautosakinės 
medžiagos. Jis yra ligonis, jo padė- 
tis, galima sakyti, beviltiška ir da- 
bar rado prieglaudą Oak Forest In- 
tirmary (Ward 36). Gerų žmonių 
padedamas, jis dar ir dabar vis už- 
rašinėja tautosaką. Institutui negali- 
ma pasilikti abejingam šio asmens 
likimu. Daug kartų mums teko 
rausti, kai didelius mūsų žmonių 
darbus pradedame įvertinti, tik jiems 
jau mirus. Būtų skaudu, jei ir šiuo 
atveju tas pats pasikartotų. Dar di- 
desnis būtų nuostolis, jeigu jo rin- 
kiniai taip ir išsimėtytų, niekam jais 
prideramai nepasirūpinus. Aš siūlau 
paskirti Juozui Būgai, kol dar jis 
gyvas, nuolatinę pašalpą, kad ir 
kuklią, po kokius 25 dol. mėnesiui. 
Be to, Institutui reikia kaip nors pa- 
sistengti, kad jo rinkiniai nepatek- 
tų į nenusimanančių asmenų ran- 
kas... Mūsų pareiga yra padėti šiam 
nelaimingam  entuziastui,,  padariu- 
siam didelį darbą, kuris vertas šio to 
daugiau, negu akmeninis paminklas". 
Tai buvo oficialus raštas ir pasiūly- 
mas, Mano padarytas, kaip Institu- 
to Tautotyros skyriaus vedėjo ir lie- 
čiąs to skyriaus narį, 

Į tą mano raštą Instituto prezi- 
dentas 1955 m. vasario 15 d. taip 
atsakė: “Jūsų pasiūlymo J. Būgai 
mokėti iš Instituto kasos pašalpą 
dar neturėjau progos pateikti Iždo 
Tarybai. kurios kompetencija yra 
skirstyti lėšas, nes ji dar nesusirin- 
ko posėdžio ir apskritai yra sunkiai 
išjudinama. Jau gyvas reikalas bu- 
vo jai anksčiau posėdžiauti. Pats aš 
mielai norėčiau pritarti kokiai pa- 
galbai J. Būgai, bet abejoju, ar Ta- 
ryba turės iš ko paimti pinigų. Ligi 
šiol — per 3 metus — vos apie 900 
dol, tesusirinko Instituto ižde“. 

Žinoma, tuščias dalykas buvo kal- 
bėti ir rašinėti. Vienas senosios kar- 
tos, bet šviesus Amerikos lietuvis 
apie tą miegalių “Iždo Tarybą“ taip 
išsireiškė: “Tupi, kaip vištos ant 
kiaušinių dėl tuščios garbės ir nieko 
neveikia. Kad bent susiprastų atsi- 
statydinti, bet ir šito trūksta..." 
Taip buvo pasakyta prieš kelerius 
metus, bet ir šiandien, atrodo, nie- 
kas nepasikeitė. 

Kai man nepasiseka su savaisiais, 
tai aš lietuviškai nusikeikiu, pami- 
nėdamas mitologišką Perkūną, ir 
kreipiuosi į kitataučius. Dažnai man 
ten geriau sekasi ir daugiau randu 
supratimo, Jei ne amerikonai, šian- 
dien nebūtų spaudoje stambaus vei- 
kalo “Lietuvių Dainos Amerikoje“. 
Ir Būgos reikalu užmezgiau ryšius 
su labai rimta amerikiečių įstaiga 
Vašingtone, siūlydamas įsigyti Bū- 
gos rinkinį. Mano pasiūlymas buvo 


gana palankiai sutiktas, ir iškilo vi- 
sai realus klausimas: kokia to rin- 
kinio apimtis ir kiek už jį jo savi- 
ninkas norėtų. Todėl 1955 m. birže- 
lio 13 d. parašiau Juozui Būgai tokį 
laišką: “Jau senokai esu parašęs raš- 
ta, kaip Tautotyros skyriaus vedėjas, 
Lituanistikos Instituto vadovybei, kad 
pasirūpintų Jūsų sunkia padėtimi ir 
suteiktų kokią pagalbą. Pažadėjo su- 
šelpti, tačiau didesnės ir nuolatinės 
paramos, kaip atrodo, negalima ti- 
kėtis. Man atėjo į galvą tokia min- 
tis, Gal galima būtų surasti kokią 
amerikonišką mokslo įstaigą, kuri 
panorėtų nupirkti Jūsų vertingus 
tautosakos užrašymus. Vienur kitur 
čia Vašingtone jau esu kalbėjęs ir 
pasirodė, kad esama susidomėjimo. 
žinoma, pirmiausia klausia, kiek tų 
užrašymų yra ir kokios kainos no- 
rėtų. Aš nieko negalėjau pasakyti, 
nesusisiekęs su Tamsta. Tad prašy- 
čiau apgalvoti, pasitarti su savo ar- 
timaisiais ir man pranešti, ar sutik- 
tumėte savo rinkinį, t. y. fonografo 
vielas ir užrašus parduoti, kiek tu- 
rite prirašęs rutulių ir kokią kainą 
norėtumėte gauti... Žinoma, aš pa- 
tarsiu parduoti tik rimtai įstaigai, 
kur rinkinys bus gerai užlaikomas 
ir padarytas prieinamas tyrinėto- 
jams, kaip lietuviams, taip ir kita- 
taučiams. Atrodo, kad sveikata ne- 
leis Jums patiems tą medžiagą ap- 
doroti, nurašyti ar spaudai paruošti. 
Tad anksčiau ar vėliau ji turės atsi- 
durti kokioj mokslo įstaigoj. Labai 
gaila. kad patys lietuviai tokiems 
reikalams neparodo nei pakankamo 


supratimo, nei rūpestingumo. "Teks 
kreiptis į svetimus. Aš norėčiau, kad 
už savo didelį darbą gautumėte ga- 
limai didesnį medžiaginį atlyginimą 
ir palengvintumėte savo sunkią da- 
bartinę, kaip negalinčio dirbti ligo- 
nio, padėtį. Tuo reikalu aš esu pasi- 
rengęs patarpininkauti ir lauksiu 
Jūsų atsakymo", 

Nežinau, ar jis gavo mano laišką, 
kuris buvo adresuotas į Oak Forest 
Infirmary, o jei gavo, tai dar klau- 
simas, ar galėjo pilnai suprasti jo 
turinį. Aš jokio atsakymo į šį laiš- 
ką iš nieko nesulaukiau. Po kurio 
laiko ir tas asmuo, parodęs susido- 
mėjimo šiuo rinkiniu, perėjo į kitą 
tarnybą ir išvyko iš Vašingtono, ta- 
da visas šis reikalas savaime atkri- 
to. 


Du jautriu laišku apie Juozą Bū- 
g3 Man parašė iš Čikagos didelė tau- 
tosakcs mylėtoja Uršulė Žemaitienė, 
kuri Juozą aplankydavo ligoninėje. 
Vienas laiškas buvo rašytas 1957 m. 
gruodžio 15 d. apie Juozo ligą ir 
paskutinį jo gyvenimo laikotarpi. 
Netrukus atėjo ir kitas, rašytas 1958 
m, sausio 7 d. ir aprašąs jau Juozo 
laidotuves. Taip pasibaigė entuzias- 
tingo tautosakos rinkėjo tragiškas 
gyvenimo kelias. Tenka girdėti, kad 
Juozo Būgos tautosakiniu palikimu 
rūpinasi A. Dundulis ir tie rinkiniai 
būsią perduoti Pasaulio Lietuvių Ar- 
chyvui Čikagoje. Reikia tikėtis, kad 
didelis Juozo atliktas darbas nenueis 
niekais dėl mūsų apsileidimo. 

Dr. J. Balys 


SKA IS V RO [4 RE S O 


DĖL SKAITYMO METODO 


Igno Malėno straipsnis, tilpęs Ai- 
duose, įdomus ne tik mokytojams, 
bet ir tėvams, turintiems šeimoje ma- 
žamečių, 

Mano praktikos rezultatai sutaria 
su kai kuriais autoriaus teigimais, 
pvz., skaitymo mokymo pradžioje 
“priebalsis turi būti dviraidžio skie- 
mens pradžioje", “skaitymo esmę 
vaikas turi sučiupti pats" ir kt. Ta- 
čiau labai suabejoju per stipriu skie- 
mens iškčlimu prieš raidę-garsą. Su- 
tinku, kad mokymo procese gal ir 
akcentuotinas skiemuo, tačiau kad 
ir kaip manevruosime, prie skiemens 
neprieisime, nepažinę raidės. Iš viso, 
klaida būtų metodą padaryti pagrin- 
diniu raktu į pasisekimą. Metodas 
yra tik įrankis. Rankos, laikančios 


įrankį, yra "daug reikšmingesnis 
veiksnys. Todėl kai kurios autoriaus 
išvados, smerkiančios raidės-garso 


mokymo metodą, ar tik nebus per- 
temptos ir sudramatizuotos, 


Nepažindamas skaitymo mokymo 
metodų teoretinių aspektų, prieš ke- 
lis mėnesius buvau priverstas imtis 
praktiško mokymo darbo. Mokinė, 
kaip ir autoriaus “Zzuikutis", buvo ly- 
giai 4 metukų. Pradėjau “senuoju" 
metodu. Bežaisdami raidžių kaladė- 
lėmis, greitai išmokome abėcėlę. Pa- 
skyręs kokią valandą darbui su skie- 
meniu, staiga savo “studentę" pa- 
stačiau prieš rašymo problemą. Ra- 
šymo technikai pažinti nenaudojau 
nei popieriaus nei pieštuko, o tas 
pačias kaladėles ir rašomąją maši- 
nėlę, prie kurios mergaitė sėsdavo 
su didžiausiu pasitenkinimu ir užsi- 


"degimu. Ji nesunkiai suprato, kaip 


iš raidžių galima sudėti žodžius: 
MAMA, TĖTĖ, KATĖ, MANO, RA- 
SA ir tt, Tada vėl grįžome prie 
skaitymo, bet jau techninių skaity- 
mų problemų nebebuvo, tik praktikos 

ir laiko. Vaikas skaitymo proceso 
esmę jau buvo sučiupęs. Nors darbo 
laikas ir nebuvo registruojamas, ta- 
čiau esu tikras, kad mergaitė (labai 
nedrąsaus būdo!) skaityti išmoko 
per 7-8 valandas, dirbant pradžioje 
1-3 min., vėliau iki 6-7 min. 2-4 kar- 
tus savaitėje. Dar įdomiau, kad moki- 
nė visai savarankiškai išmoko rašyti 
didžiosiomis raidėmis. Ji savo inicia- 
tyva pradėjo kcpijuoti raides nuo ka- 
ladėlių ir žodžius nuo bibliotekos kny- 
gų nugarėlių, ir būdama 4 metų ir 
8 mėnesių jau galėjo rašyti diktuo- 
jant tokius žodžius, kaip SENELĖ, 
TĖVELIS, LINAS, MODESTA, RAN- 
KINUKAS ir 2-3 žodžių sakiniukus. 

— Kaip tu išmokai rašyti? — klau- 
siu. 

— Aš lūpomis sakau ir sakau žodį 
ir žinau, kokias rašyti raides. 

Taigi, paties sukurtas metodas, ku- 
ris iš tikro pilnai neatitinka nei gar- 
sų-raidžių, nei skiemenų metodų, pa- 
sirodė pusėtinai sėkmingas. Be to, į 
skaitymo mokymo procesą įvedžiau 
rašymo elementą ir tai davė dvigubą 
rezultatą: vaikas lengviau perėmė 
skaitymo techniką ir pats be jokios 
pagalbos suprato rašymo esmę ir iš- 
moko rašyti. 

Visada buvau kiek skeptiškas dėl 
per didelio metodo reikšmės pabrė- 
žimo. Pilnai pripažįstu, kad mokyto- 
jas mokymo metodus turi pažinti, ta- 
čiau visada suabejočiau mokytojo 
kūrybiniu pajėgumu, kuris aklai pri- 
imtų kito sukurtą metodą, neįnešda- 
mas savo individualizuotų niuansų. 

J. Kojelis 


VINCO KRĖVĖS DRAMA 
PABALTIJO UNIVERSITETE 


Su įdomumu tekc perskaityti “Ai- 
dų" 10-jame nr. (1957 m.) pabaigą 
St. Pilkos straipsnio “Vinco Krėvės 
kūryba lietuviškose scenose“. Jame 
kaip tik autorius išskaičiuoja Krėvės 
veikalus, statytus, tikriau recituotus, 
po karo išeivijos gyvenime. Aišku, 


tai labai verta statistika. Tačiau, kai 


kurie skaitytojai bus pastebėję, kad 
tame skaičiuje visiškai neminima dar 
1948 m, Pabaltijo Universiteto stu- 
dentų lituanistų atlikto žodiniai— 
koncertinio V. Krėvės “šarūno" pa- 
statymo. Tam reikalui tekstai buvo 
paruošti ir pačią dramą režisavo da- 
bar besiruošiąs doktoratui Kostas 
Ostrauskas. Palyginus su kitais to 
meto išeivijoje atliktais Krėvės kū- 
rybos skaitymais, Pabaltijo Univer- 
sitete atliktas, atrodo, bus bene pats 
plačiausias. Juk trukc beveik tris va- 
landas! 

Šis trumpas papildymas, rašančio- 
jo manymu, vis dėlto yra reikalin- 
gas: 1) reikia gi turėti tikslius ir 

LM KET 


e Vasario 16-tos proga valstybės 
sekretorius J. 'F. Dulles paskelbė pa- 
reiškimą, liečiantį mus ir kitas Pa- 
baltijo valstybes: 

“šie metai žymi Lietuvos, Latvijos 
ir Estijos nepriklausomybės paskel- 
bimo 40 metų sukakiį. Nors 1920 
Sovietų Sąjunga pripažino jų nepri- 
klausomybę, atsisakydama visiems 
laikams nuo suverenumo teisių Pa- 
baltijo valstybėse, 1940 Sovietų vy- 
riausybė smurtu įjungė Lietuvą, Lat- 
viją ir Estiją į Sovietų Sąjungą. šis 
aktas Jungtinių Valstybių vyriausy- 
bės tuojau buvo pasmerktas. 

Jungtinės Valstybės tebėra įsitiki- 
nusios, kad santykiai tarp tautų tu- 
ri būti tvarkomi lygybės principu ir 
vadovaujami teisingumo bei teisės. 
Jos tiki, kad Lietuvos, Latvijos ir 
Estijos tautos turi pilną teisę pasi- 
rinkti pačios sau politinę, ūkinę ir 
kultūrinę sistemą. Ryžtingumas, iš- 
radingumas ir laisvės meilė charakte- 
rizuoja šias Pabaltijo valstybes. Tos 
savybės įgalino jų tautiečius čionai 
duoti vertingą indėlį Jungtinių Vals- 
tybių pažangai. Jungtinių Valstybių 
vyriausybė yra tikra, kad tos pačios 
savybės Lietuvos, Latvijos ir Estijos 
tautas perves per dabartines tragiš- 
kas dienas ir įgalins jas atgauti tei- 
buvo neteisingai 


ses, kurios joms 
atimtos." 

e Lietuvos 40-ji nepriklauscmybės 
sukaktis šiemet buvo paminėta 


JAV senate ir atstovų rūmuose, Se- 
nate maldą atkalbėjo vysk. V. Briz- 
gys. Po jo žodį tarė 14 senatorių, 
pasidžiaugdami nepriklausomos Lie- 
tuvos padaryta pažanga, pasmerkda- 
mi sov'etų smurtą prieš mūsų tau- 
ta “r išreikšdami Lietuvos prisikėlimo 
viltį. Atstovų rūmuose maldai kal- 


pilnus duomenis, nes kitu atveju bus 
neišbaigtas Krėvės kūrybos išeivijc- 
je populiarumo vaizdas, ir 2) tasai 
Pabaltijo Universitete pastatytas 
“šarūnas" yra taip pat gana reikš- 
mingas Pinnebergo kultūrinio gyve- 
nimo faktas. Gi apie Pabaltijo Uni- 
versitetą kas nors kada taip pat ra- 
šys, tad negera būtų, jeigu kai kurie 
faktai nueitų į užmarštį. 


Be to, mūsų visuomenei plačiai mi- 
nint Balio Sruogos mirties dešimt- 
metį, praverstų paminėti, kad ir šio 
žymaus mūsų dramaturgo veikalas, 
“Baisioji Naktis", taip pat koncerti- 
niu būdu buvo suvaidintas Pabaltijo 
Universiteto studentų tais pačiais 
1948 m. 


Al. Gimantas 


bėti buvo pakviestas kun. Jonas Jut- 
kevičius iš Worcesterio. Po jo pra- 
b.lo 60 kongreso atstovų. Tiek sena- 
te, tiek čia visos kalbos buvo užre- 
korduotos ir įtrauktos į dokumenti- 
nius archyvus. Toks palankus JAV 
valdžios atstovų žygis Lietuvai ugdo 
pagarbą mūsų tautai, Be to, vasario 
16-tos proga keletas valstybių guber- 
natorių be: miestų burmistrų išleido 
atsišaukimus, oficialiai skatindami 
tą dieną prisiminti Lietuvą. 

e Įtakingasis Amerikos dienraštis 
New York Times Vasario 16 proga 
savo vedamųjų skyriuje apie Lietu- 
vą rašė: 

“Tai buvo 1918 m, vasario 16 d., 
kai ši mažutė respublika, kiek vėliau 
už Latviją ir keletą dienų anksčiau 
už Estiją, pasiskelbė nepriklausoma 
nuo senosios Rusijos tircnijos. Praė- 
jus 22 metams, šioji laisvė buvo bru- 
tališkai išduota naujo tirono, jau mi- 
rusio Stalino. 

“Tačiau laisvės atminimas yra gy- 
vas Lietuvoje ir kitose Pabaltijo 
valstybėse. Neprotinga tecrija, kad 
Lietuva, Latvija, Estija ir kitos pa- 
vergtos centrinės Europos valstybės 
džiaugiasi Maskvos vergijoje, nieko 
nesukvailins ir nenutildys nieko, kas 
negyvena rusų durtuvų grėsmėje. 

"Šitos tautos nebus išlaisvintos iš 
savo vergijos trečio globalinic karo 
kaina. Tai kaina, kurios žmonija ne- 
gali mokėti. Tačiau laisvajame pa- 
saulyje jos nebus užmirštos. Dieną, 
kada komunizmo didysis melas bus 
nuvainikuotas, jos vėl bus laisvos. 
Tuo tarpų šiame krašte jų žmones 
tremtyje ar priverstus tylčti namie, 
mes laikcme savo draugais: mes svei- 
k name juos dėl jų praeities ir atei- 
ties laimėjimų". 

e Draugo" romano premija šie- 
met teko Jeronimui Ignatoniui, gy- 
venančiam Čikagoje už veikalą rank- 
raštyje “Ir nevesk į pagundą", Au- 
torius, profesija pedagogas, yra gi- 
męs 1902 m. Raseinių apskr. šim- 
kaičių valsčiuje. 1926 m. baigė Pa- 
nevėžio mokytojų seminariją, o 1943 
m. Vilniaus univ. humanitarinių 
mokslų fakultetą (lituanistiką). 
1930-33 m. lankęs Kauno konserva- 
toriją, Lietuvoje bei Amerikoje va- 
dovavo chorams, ruošė jų koncer- 
tus, Spaudoje bendradarbiauja nuo 
1927 m. straipsniais, feljetonais, sce- 
nos vaizdeliais. Premijuotame roma- 
ne iškelta šeimos židinio neliečiamy- 
bės problema. Premija buvo įteikta 
vasario 8 d. Čikagoje. Koncertinę 
programos dalį atliko sol. V. Veri- 
kaičio kvartetas iš Toronto. 


JAUNIMO DĖMESIUI 


Lietuviai pranciškonai, prieš dvejus metus ati- 
darę Kennebunkporte, Maine, savo gimnaziją (High 
School), kviečia į ją stoti pradžios mokyklą baigu- 
sius jaunuolius. Dabar veikia dvi klasės. Nuo ru- 
dens atidaroma ir trečioji. Vietos bendrabutyje yra 
100-tui mokinių. 

Šį rudenį mokykla perkeliama į naujas moder- 
niškas patalpas, kuriose yra klasės, bendrabutis, žai- 
dimų salė, laboratorija, biblioteka ir t.t. 

Mokyklai ir bendrabučiui vadovauja patys lietu- 
vidi pranciškonai. 

Gimnazija turi visas valdžios mokyklų teises, ir 
joje išeinamas visas vidurinėms mokykloms nustaty- 
tas kursas su lotynų kalba ir lituanistika. 


Už mokslą ir bendrabutį atlyginimas 300 dol. 
metams. Neturtingi, bet gabūs mokiniai dalinai ar 
visiškai nuo mokesčio atleidžiami. 

Pirmenybė teikiama norintiems stoti į lietuvių 
pranciškonų eiles jaunuoliams. Jie vienuolijos lėšo- 
mis bus mokomi ir ruošiami kunigais Lietuvai. 

Visi lietuviai tėvai, kurie sielojasi savo vaikų 
auklėjimu krikščioniškoje ir lietuviškoje dvasioje, 
kviečiami atkreipti dėmesį į šią gimnaziją. Įstojimo 
reikalais prašoma rašyti rektoriui šiuo adresu: 


TEV. J. GAILIUŠIS, O. F. M. 


FRANCISCAN MONASTERY 
KENNEBUNKPORT, MAINE 


PADĖKA 


“Aidų" administracija nuoširdžiai dėkoja Lietuvių 
Studentų Sąjungos Montrealio skyriaus nariams už tal- 
ką žurnalui. To miesto lietuviai studentai, vadovaujant 
R. Siniūtei, “Aidams" surado 51 naują skaitytoją. Pa- 
sidalinus miestą sritimis, žurnalas platintas lankant na- 
mus.  Dėkodama už tokį pasiaukojimą, administracija 
tikisi, kad Montrealio studentų pavyzdys paskatins ir 
kitų miestų mūsų jaunimą įsijungti į “Aidy" platinimo 
žygi savo apylinkėje. 

